(1) مؤمنން ކާމިޔާބުވެއްޖެކަން ކަށަވަރެވެ.\n(2) އެއުރެންނީ، އެއުރެންގެ ނަމާދުގައި މަޑުމައިތިރިވެތިބޭ މީހުންނެވެ.\n(3) އަދި އެއުރެންނީ، ބޭކާރު ވާހަކަތަކާއި، ކަންތަކުން ދުރުހެލިވެތިބޭ މީހުންނެވެ.\n(4) އަދި އެއުރެންނީ، زكاةދޭމީހުންނެވެ.\n(5) އަދި އެއުރެންނީ، އެއުރެންގެ فرجތަކަށް ރައްކާތެރިވާމީހުންނެވެ.\n(6) އެއުރެންގެ އަނބިންގެމައްޗަށާއި، އެއުރެންނަށް މިލްކުވެގެންވާ އަޅުންގެމައްޗަށް މެނުވީއެވެ. ފަހެ، ހަމަކަށަވަރުން، އެއުރެންނީ (އެކަމުގައި) މަލާމާތް ލިބިގެންނުވާ މީހުންނެވެ.\n(7) ފަހެ، އެއިން ބޭރުގައިވާ ކަމަކަށް އެދިއްޖެމީހާ (ދަންނާށެވެ!) ފަހެ، އެއުރެންނީ (ހުއްދަވެގެންވާ سرحد) ފަހަނަޅައިދާ މީހުންނެވެ.\n(8) އަދި އެއުރެންނީ އެއުރެންގެ أمانةތަކަށާއި އެއުރެންގެ عهدތަކަށް ރައްކާތެރިވާ މީހުންނެވެ.\n(9) އަދި އެއުރެންނީ އެއުރެންގެ ނަމާދުތަކުގެ މައްޗަށް ރައްކާތެރިވާ މީހުންނެވެ.\n(10) (ހެޔޮކަން) ވާރުތަވާ މީހުންނީ، ހަމައެއުރެންނެވެ.\n(11) އެއުރެންނީ، فردوسއޭކިޔުނު ސުވަރުގެ ވާރުތަވާ މީހުންނެވެ. އެއުރެން އެތާނގައި ދެމިތިބޭހުށްޓެވެ.\n(12) ހަމަކަށަވަރުން، ތިމަންރަސްކަލާނގެ މަށީގެ خلاصةއިން އިންސާނާ (އެބަހީ: آدمގެފާނު) ހެއްދެވީމެވެ.\n(13) ދެން ތިމަންރަސްކަލާނގެ އެ އިންސާނާ، ރައްކާތެރިތަނެއްގައި، މަނިތިއްކެއްގެ ގޮތުގައި ލެއްވީމެވެ.\n(14) ދެން ތިމަންރަސްކަލާނގެ އެ މަނިތިކި، ގަނޑުލޭކޮޅަކަށް ހެއްދެވީމެވެ. ދެން\n(15) ދެން ހަމަކަށަވަރުން، ތިޔަބައިމީހުން އޭގެފަހުގައި މަރުވާނެކަން ކަށަވަރެވެ.\n(16) ދެން ހަމަކަށަވަރުން، ތިޔަބައިމީހުން قيامةދުވަހުން، އަލުންދިރުއްވައި\n(17) ހަމަކަށަވަރުން، ތިމަންރަސްކަލާނގެ ތިޔަބައިމީހުންނާ ދިމާމަތީގައި، ހަތް އުޑު ހެއްދެވީމެވެ. އަދި خلقތަކުންނާމެދު غافلވެވޮޑިގެންވާ ކަލަކުކަމުގައި ތިމަންރަސްކަލާނގެ ނުވަމެވެ.\n(18) އަދި ތިމަންރަސްކަލާނގެ، ވަކި މިންވަރަކަށް އުޑުން ފެންބާވައިލެއްވީމެވެ. ފަހެ، އެ ފެން ތިމަންރަސްކަލާނގެ ބިމުގައި ހަރުލެއްވީމެވެ. އަދި ހަމަކަށަވަރުން،\n(19) ފަހެ، އެ ފެނުގެ ސަބަބުން ކަދުރުރުކާއި، މޭބިސްކަދުރުގެ ބަގީޗާތައް ތިޔަބައިމީހުންނަށްޓަކައި، ތިމަންރަސްކަލާނގެ އުފެއްދެވީމެވެ. އެ ބަގީޗާތަކުގައި ތިޔަބައިމީހުންނަށްޓަކައި، ގިނަ މޭވާތައްވެއެވެ. އަދި ތިޔަބައިމީހުން ކައިއުޅެނީ،\n(20) އަދި طُورسَينَاء އެވެ ކިޔާ ފަރުބަދައިން ނުކުންނަ ގަހެއް ހެއްދެވީމެވެ. (އެއީ ޒައިތޫނިގަހެވެ.) ތެލާއި، ކާމީހުންނަށްހުރި، ލައިގެންކާއެއްޗެއްގެ ގޮތުގައި އެ ގަސް ހެދެތެވެ.\n(21) އަދި ހަމަކަށަވަރުން، نعمސޫފީގައި، ތިޔަބައިމީހުންނަށް عبرةއެއް ވާކަން ކަށަވަރެވެ. އެ ތަކެތީގެ ބަނޑުތެރޭގައިވާ ތަކެތިން، ތިޔަބައިމީހުންނަށް (ކިރުގެ) ބުއިމެއް ތިމަންރަސްކަލާނގެ ދެއްވަމެވެ. އަދި އެ ތަކެތީގައި، ގިނަވެގެންވާ މަންފާތައް ތިޔަބައިމީހުންނަށް ވެއެވެ. އަދި އެއިން ތިޔަބައިމީހުން ކައިއުޅެމުއެވެ.\n(22) އަދި އެ ތަކެތީގެ މަތީގައްޔާއި، އުޅަނދުތަކުގައި، ތިޔަބައިމީހުން (އެއްތަނުން އަނެއްތަނަށް) އުފުއްލަވަތެވެ.\n(23) ހަމަކަށަވަރުން، ތިމަންރަސްކަލާނގެ نوحގެފާނު، އެކަލޭގެފާނުގެ قومގެމީހުންގެ ގާތަށް رسولކަމާއިގެން ފޮނުއްވީމެވެ. ފަހެ، އެކަލޭގެފާނު ވިދާޅުވިއެވެ.\n(24) ފަހެ، އެކަލޭގެފާނުގެ قومގެމީހުންކުރެ كافرވި ބޮޑުން ބުނޫއެވެ. ތިޔަބައިމީހުންކަހަލަ آدمގެދަރިޔަކުކަމުގައި މެނުވީ، މީނާ ނުވެއެވެ. އޭނާ\n(25) އޭނާގައި މޮޔަކަމެއްވާ ފިރިހެނަކު ކަމުގައި މެނުވީ އޭނާ ނުވެތެވެ. ފަހެ، ހިނދުކޮޅަކަށް އޭނާއާމެދު ތިޔަބައިމީހުން انتظارކުރާށެވެ!\n(26) އެކަލޭގެފާނު ވިދާޅުވިއެވެ. އަޅުގެ ވެރިރަސްކަލާކޮ! އެއުރެން ތިމަންއަޅާ ދޮގުކުޅަކަމަށްޓަކައި ތިމަންއަޅާޔަށް نصر ދެއްވާނދޭވެ!\n(27) ފަހެ، ތިމަންރަސްކަލާނގެ އެކަލޭގެފާނަށް وحىކުރެއްވީމެވެ. ތިމަންރަސްކަލާނގެ ބެއްލެވުމާއި، ތިމަންރަސްކަލާނގެ އެންގެވުމާއެކު، ނާކޮޅު ބަންނަވައި ހައްދަވާށެވެ! ފަހެ، ތިމަންރަސްކަލާނގެ (عذابގެ) أمرފުޅުއައިސް އުނދުނުގެ ތެރެއިން ފެންއަރައި،އުތުރިގެންފިހިނދު، ފަހެ، އެހިނދު ކޮންމެ އެއްޗަކުން (އަންހެން ފިރިހެން) ޖޯޑަކާއި، އެއުރެންގެ ތެރެއިން ހަލާކުވުމުގެ أمرފުޅު އިސްވެހިނގައްޖެމީހަކު މެނުވީ، ކަލޭގެފާނުގެ أهلވެރިން އެ ނާކޮޅަށް ލައްވާށެވެ! އަދި އަނިޔާވެރިވީ މީހުންނާމެދު، ތިމަންރަސްކަލާނގެ حضرةއަށް ކަލޭގެފާނު ބަސް ނުދަންނަވާށެވެ! ހަމަކަށަވަރުން، އެއުރެންނީ، غرقކުރައްވާނޭ މީހުންނެވެ.\n(28) ފަހެ، ކަލޭގެފާނާއި، ކަލޭގެފާނުގެ އަރިހުގައިވާ މީހުން ނާކޮޅަށް އަރައި އޭގައި ހަމަޖެހޭހިނދު، ފަހެ، ކަލޭގެފާނު ވިދާޅުވާށެވެ. اللَّهއަށް حمدހުށްޓެވެ. އެކަލާނގެއީ، އަނިޔާވެރިވި މީހުންގެ ކިބައިން ތިމަންމެން ސަލާމަތްކުރެއްވި ރަސްކަލާނގެއެވެ.\n(29) އަދި ކަލޭގެފާނު ވިދާޅުވާށެވެ! އަޅުގެ ވެރިރަސްކަލާކޮ! بركاتތެރި\n(30) ހަމަކަށަވަރުން، އެކަމުގައި ހެކިތަކެއްވާކަން ކަށަވަރެވެ. އަދި ހަމަކަށަވަރުން، ތިމަންރަސްކަލާނގެ (މީސްތަކުން) امتحانކުރައްވަމެވެ.\n(31) ދެން އެއުރެންނަށްފަހު، ތިމަންރަސްކަލާނގެ އެހެން جيلއެއްގެބަޔަކު އުފެއްދެވީމެވެ.\n(32) ފަހެ، ތިމަންރަސްކަލާނގެ އެއުރެންގެގާތަށް، އެއުރެންގެ ތެރެއިން رسولއަކު ފޮނުއްވީމެވެ. ތިޔަބައިމީހުން اللَّهއަށް އަޅުކަން ކުރާށޭ އަންގަވަމުންނެވެ. އެކަލާނގެ ފިޔަވައި އެހެން إلهއަކު ތިޔަބައިމީހުންނަކަށް ނުވެއެވެ. ފަހެ، ތިޔަބައިމީހުން (އެކަލާނގެއަށް) تقوىވެރި ނުވަނީހެއްޔެވެ؟\n(33) އެކަލޭގެފާނުގެ قومގެމީހުންގެ ތެރެއިން كافرވެ، އަދި آخرةއާ ބައްދަލުވާނޭކަން ދޮގުކޮށްއުޅުނު، އަދި ދުނިޔޭގެ حياةގައި ތަނަވަސްކަމާއި، نعمة އެއުރެންނަށް ތިމަންރަސްކަލާނގެ ދެއްވި ބޮޑުންގެމީހުން ބުނޫއެވެ. ތިޔަބައިމީހުންކަހަލަ آدمގެދަރިޔަކު ކަމުގައި މެނުވީ، މީނާ ނުވެއެވެ. ތިޔަބައިމީހުން އެ އެއްޗަކުން ކައިއުޅޭ ތަކެތިން، އޭނާވެސް ކައިއުޅެތެވެ. އަދި ތިޔަބައިމީހުން އެ އެއްޗަކުން ބޮއިއުޅޭ ތަކެތިން އޭނާވެސް ބޮއިއުޅެތެވެ.\n(34) އަދި ހަމަކަށަވަރުން، ތިޔަބައިމީހުން ކަހަލަ آدمގެދަރިޔަކަށް ތިޔަބައިމީހުން ކިޔަމަންތެރިވެއްޖެނަމަ، އެހިނދު ހަމަކަށަވަރުން، ތިޔަބައިމީހުންނީ، ގެއްލެނިވެގެންވާ ބަޔެއްކަން ކަށަވަރެވެ.\n(35) ހަމަކަށަވަރުން، ތިޔަބައިމީހުން މަރުވެއްޖެހިނދު، އަދި ވެއްޔާއި، ކަށްޓަށް ތިޔަބައިމީހުން ވެއްޖެހިނދު، އަލުންދިރުއްވައި ނެރުއްވާނޭކަމަށް އޭނާ ތިޔަބައިމީހުންނަށް وعد ކުރަނީހެއްޔެވެ؟\n(36) ތިޔަބައިމީހުންނަށް وعدކުރައްވާ ކަންތައް ދުރުވެގެންވެއެވެ. (ވަރަށް) ދުރުވެގެންވެއެވެ.\n(37) އެ ދިރިއުޅުމަކީ، ތިމަންމެންގެ ދުނިޔޭގެ ދިރިއުޅުން ފިޔަވައި އެހެން އެއްޗެއް ނޫނެވެ. ތިމަންމެން މަރުވަމުއެވެ. އަދި ދިރިއުޅެމުއެވެ. އަދި އަލުން ދިރުއްވައި ފޮނުއްވާނޭ ބަޔަކު ކަމުގައި ތިމަންމެން ނުވަމުއެވެ.\n(38) اللَّهއާމެދު ހަދައިގެން ދޮގެއް ބުނި ފިރިހެނަކު ކަމުގައިނޫނީ، އޭނާ ނުވެތެވެ. އަދި އޭނާޔަށް إيمانވާބަޔަކުކަމުގައި ތިމަންމެން ނުވަމުއެވެ.\n(39) އެކަލޭގެފާނު ވިދާޅުވިއެވެ. އަޅުގެ ވެރިރަސްކަލާކޮ! އެއުރެން ތިމަންއަޅާ ދޮގުކުޅަކަމަށްޓަކައި ތިމަންއަޅާޔަށް نصرދެއްވާނދޭވެ!\n(40) އެކަލާނގެ وحىކުރެއްވިއެވެ. ކުޑަހިނދުކޮޅަކުން އެއުރެން ހިތާމަކުރާ ބަޔަކުކަމުގައި ވާނޭކަން ކަށަވަރެވެ.\n(41) ފަހެ، حقގޮތުގައި އައި ގަދަފަދަ އަޑު އެއުރެން ހަލާކުކުރިއެވެ. ދެން އޮޔާދާ ކުނިތަކެއްފަދައިން ތިމަންރަސްކަލާނގެ އެއުރެން ލެއްވީމެވެ. ފަހެ، އަނިޔާވެރިވީ މީހުންނަށް ހަލާކާއި ގެއްލުންހުށްޓެވެ.\n(42) ދެން އެއުރެންނަށްފަހު، ތިމަންރަސްކަލާނގެ އެހެން جيلތަކެއްގެ ބަޔަކު އުފެއްދެވީމެވެ.\n(43) އެއްވެސް أمّةއަކަށް، އެ أمّةއެއްގެ أجل އިހެއްނުކުރައްވާނެތެވެ. އަދި ފަހެއްވެސް ނުމެކުރައްވާނޭމެއެވެ.\n(44) ދެން ތިމަންރަސްކަލާނގެ رسولން އެއްބޭކަލަކަށްފަހު އަނެއްބޭކަލަކު ވަޑައިގަންނަވާގޮތުގައި ފޮނުއްވީމެވެ. ކޮންމެ أمّةއަކަށްވެސް އެ أمّةގެ رسولއާ ވަޑައިގެންފި ކޮންމެ ހިނދެއްގައި، އެއުރެން އެބޭކަލަކު ދޮގުކުރިއެވެ. ފަހެ، އެއުރެންގެ އެއްބަޔަކު އަނެއްބަޔެއްގެ ފަހަތުން ފޮނުއްވައި ނެތިކުރެއްވީމެވެ. އަދި ދެކެވޭ ވާހަކަތަކެއްކަމުގައި ތިމަންރަސްކަލާނގެ އެއުރެން ލެއްވީމެވެ. ފަހެ، إيمان ނުވާ ބަޔަކަށް ހަލާކާއި ގެއްލުންހުށްޓެވެ.\n(45) ދެން ތިމަންރަސްކަލާނގެ ހެކިތަކާއި، ބަޔާންވެގެންވާ ބާރަކާއެކު موسىގެފާނާއި، އެކަލޭގެފާނުގެ أخ، هارونގެފާނު ތިމަންރަސްކަލާނގެ ފޮނުއްވީމެވެ.\n(46) (އެއީ) فرعونއާއި، އޭނާގެ ބޮޑުންގެ ގާތަށެވެ. ފަހެ، އެއުރެން ބޮޑާވެގަތެވެ. އަދި كبرވެރިވެގަތް ބަޔަކުކަމުގައި އެއުރެންވޫއެވެ.\n(47) ފަހެ، އެއުރެން ބުނޫއެވެ. ތިމަންމެންކަހަލަ آدمގެދަރި ދެމީހަކަށް ތިމަންމެން إيمانވާނެ ހެއްޔެވެ؟ އެ ދެމީހުންގެ قومގެމީހުން، ތިމަންމެންނަށް ކިޔަމަންވާ އަޅުންކަމުގައިވާ حالގައެވެ.\n(48) ފަހެ، އެއުރެން އެ ދެބޭކަލުން ދޮގުކުޅައޫއެވެ. ދެން ހަލާކުކުރައްވައި، ނެތިކުރެއްވި މީހުންގެ ތެރެއިން އެއުރެންވޫއެވެ.\n(49) އަދި ހަމަކަށަވަރުން، ތިމަންރަސްކަލާނގެ موسىގެފާނަށް ފޮތް ދެއްވީމެވެ. (އެއީ) އެއުރެން ތެދުމަގު ލިބިގަތުމަށްޓަކައެވެ.\n(50) އަދި مريمގެފާނުގެ ދަރިކަލުންނާއި، އެ ދަރިކަލުންގެ މައިކަމަނާ (ކުޅަދުންވަންތަކަމުގެ) ހެތްކެއް ކަމުގައި، ތިމަންރަސްކަލާނގެ ލެއްވީމެވެ. އަދި ހަމަޖެހޭ ދިރިއުޅުމަކާއި، ފެންއާރުތަކެއްގެވެރި އުސްބިމެއްގައި، ތިމަންރަސްކަލާނގެ\n(51) (އެކަލާނގެ وحىކުރެއްވިއެވެ.) އޭ رسولންނޭވެ! حلال ރަނގަޅު ތަކެތިން ތިޔަބޭކަލުން ފަރިއްކުޅުއްވައި އުޅުއްވާށެވެ! އަދި صالح عملކުރައްވާށެވެ! ހަމަކަށަވަރުން، ތިމަންރަސްކަލާނގެއީ، ތިޔަބޭކަލުން ކުރައްވާ عملތައް މޮޅަށް ދެނެވޮޑިގެންވާ ރަސްކަލާނގެއެވެ.\n(52) އަދި ހަމަކަށަވަރުން، މިއީ އެއް أمّةއެއް ކަމުގައިވާ، ތިޔަބައިމީހުންގެ\n(53) ފަހެ، އެއުރެންގެ دينގެ ކަންތައް، އެއުރެންގެ މެދުގައި ތަފާތު ބައިތަކަކަށް އެއުރެން ބައިކުރޫއެވެ. ކޮންމެބަޔަކުމެ، އެ ބަޔަކުގެ ގާތުގައިވާ ގޮތާމެދު އުފަލުން ތިބެތެވެ.\n(54) ފަހެ، އެއުރެންގެ މަގުފުރެދުމުގެތެރޭގައި، ހިނދުކޮޅަކަށް ދާނދެން ކަލޭގެފާނު އެއުރެން ދޫކޮށްލައްވާށެވެ!\n(55،56) މުދަލާއި، ދަރިންގެ ތެރެއިން ތިމަންރަސްކަލާނގެ އެއުރެންނަށް ދެއްވާ ދެއްވުން އެއީ، ތިމަންރަސްކަލާނގެ އެއުރެންނަށް ހެޔޮކަންތައް ދެއްވުމުގައި އަވަސްވެވޮޑިގަންނަވަނީކަމަށް އެއުރެން ހީކުރަނީ ހެއްޔެވެ؟ އަދި ކިއެއްތަ! އެއުރެންނަށް (އެކަމުގެ حقيقة) ނޭނގެނީއެވެ.\n(57) ހަމަކަށަވަރުން، އެއުރެންނީ، އެއުރެންގެ ވެރިރަސްކަލާނގެއަށް ބިރުވެތިވުމުން އެކަލާނގެ عذابއަށް ބިރުވެތިވާ މީހުންނެވެ.\n(58) އަދި އެއުރެންނީ، އެއުރެންގެ ވެރިރަސްކަލާނގެ آيةތަކަށް إيمانވާ މީހުންނެވެ.\n(59) އަދި އެއުރެންނީ، އެއުރެންގެ ވެރިރަސްކަލާނގެއަށް شريك ނުކުރާ މީހުންނެވެ.\n(60) އަދި އެއުރެންނީ އެއުރެންގެ ވެރިރަސްކަލާނގެ حضرةއަށް، ހަމަކަށަވަރުން، އެއުރެން އެނބުރިދާނޭކަމާމެދު އެއުރެންގެ ހިތްތައް ބިރުވެތިވެގެންވާ حال (صدقاتގެ ގޮތުން) އެއުރެން ދޭއެއްޗެއް ދޭމީހުންނެވެ.\n(61) އެއުރެން އެންމެންނީ، ހެޔޮކަންތަކުގައި އަވަސްވެގަންނަ މީހުންނެވެ. އަދި އެއުރެންނީ އެކަންތަކުގައި ކުރިއަރައިދާ މީހުންނެވެ.\n(62) އަދި އެއްވެސް نفسއަކަށް، އެ نفسއަކަށް ކުޅަދާނަވެގެންވާ މިންވަރަށް މެނުވީ، ތިމަންރަސްކަލާނގެ تكليفއެއް ނުޖައްސަވަމެވެ. އަދި حقގޮތުގައި ބަސްބުނާ ފޮތެއް، ތިމަންރަސްކަލާނގެ حضرةގައިވެއެވެ. އަދި އެއުރެންނަކަށް ބޭއިންސާފެއް ނުކުރައްވާހުށްޓެވެ.\n(63) އަދި ކިއެއްތަ! އެއުރެންގެ ހިތްތައްވަނީ، މި (قرآن) އާމެދު ނޭނގުމެއްގެ ތެރޭގައެވެ. އަދި އެއުރެން ކުރަމުންދާ عملތަކުގެ އިތުރަށް، އެއުރެންނަށް އެހެން (ނުބައި) عملތަކެއްވެއެވެ.\n(64) އެއުރެންގެ ތެރެއިން، ތަނަވަސްކަމުގައި ހައްދުފަހަނަޅައިފައިވާ މީހުންނަށް، ތިމަންރަސްކަލާނގެ عذابފޮނުއްވައި، އެއުރެން ގެންދަވައިފުމަށް ދާނދެނެވެ. އެހާރުން، އެއުރެން ރޮއިހޭރި، ސަލާމަތަށްއެދި ގޮވާނެތެވެ.\n(65) (އެއުރެންނަށް އަންގަވާހުށްޓެވެ.) ތިޔަބައިމީހުން މިއަދު ރޮއިހޭރި ނުގޮވާށެވެ! ހަމަކަށަވަރުން، ތިޔަބައިމީހުންނަކަށް، ތިމަންރަސްކަލާނގެ حضرةއަކުން نصرވެރިކަމެއް ނުލިބޭނެތެވެ.\n(66) ހަމަކަށަވަރުން، ތިމަންރަސްކަލާނގެ ބާވައިލެއްވި آيةތައް، ތިޔަބައިމީހުންނަށް (އިއްވައި) ކިޔެވޭ ކަމުގައިވިއެވެ. ފަހެ، ތިޔަބައިމީހުން އަނެއްފަރާތަށް އެނބުރި، ފުރަގަސްދޭ ބަޔަކު ކަމުގައި ވީމުއެވެ.\n(67) އެ قرآنއާމެދު ބޮޑާވެގަންނަ حالގައެވެ. ތިޔަބައިމީހުން ރޭގަނޑުގެ ވަގުތުގައި (އެ قرآنއަށް) މަލާމާތްކޮށް ވާހަކަދައްކަން ތިބޭހިނދުގައެވެ.\n(68) ފަހެ، އެއުރެން قرآنއާމެދު ވިސްނުން ހިންގައި، ފިކުރުނުކުރަނީ ހެއްޔެވެ؟ ނުވަތަ އެއުރެންގެ އިހުގެ ކާބަފައިންގެ ގާތަށް ނާންނަކަމެއް އެއުރެންގެ ގާތަށް އައީހެއްޔެވެ؟\n(69) ނުވަތަ އެއުރެން އެކަލޭގެފާނަށް إنكارކޮށް، ދެކޮޅުހަދަނީ އެއުރެންގެ\n(70) ނުވަތަ އެކަލޭގެފާނުގެ ކިބައިގައި، މޮޔަކަމެއްވާކަމަށް އެއުރެން ބުނަނީ ހެއްޔެވެ؟ އަދި ކިއެއްތަ! (އެހެންނަކުންނޫނެވެ.) އެއުރެންނަށް އެކަލޭގެފާނު حقގޮތް ގެނެސްދެއްވިއެވެ. އަދި އެއުރެންކުރެ ގިނަމީހުންނީ، حقއަށް ނުރުހޭބަޔެކެވެ.\n(71) حق قرآن އެއުރެންގެ އެދުންތަކަށް تبعވީނަމަ، އުޑުތަކާއި، ބިމާއި، އެތާނގައިވާހާ ބަޔަކު ފާސިދުވެ، ނުބައިވެގެން ހިނގައްޖައީހެވެ. އަދި ކިއެއްތަ! ތިމަންރަސްކަލާނގެ އެއުރެންނަށް ހަނދާންކޮށްދެނިވި قرآن ގެނެސްދެއްވީމެވެ. ފަހެ، އެއުރެންނީ އެ قرآنއަށް ފުރަގަސްދީ އެނބުރިގަންނަ ބަޔެކެވެ.\n(72) ނުވަތަ ކަލޭގެފާނު، އެއުރެންގެ ކިބައިން އުޖޫރައަކަށް އެދިވަޑައިގަންނަވަނީތޯއެވެ؟ ފަހެ، ކަލޭގެފާނުގެ ވެރިރަސްކަލާނގެ ދެއްވާ ثواب މާހެޔޮކަން ބޮޑެވެ. އަދި އެކަލާނގެއީ، رزقދެއްވާ އެންމެހެޔޮ ރަސްކަލާނގެއެވެ.\n(73) ހަމަކަށަވަރުން، ކަލޭގެފާނު ސީދާވެގެންވާ ތެދުމަގަށް އެއުރެންނަށް ގޮވައިލައްވާކަން ކަށަވަރެވެ.\n(74) އަދި ހަމަކަށަވަރުން، آخرةއަށް إيمان ނުވާމީހުން، ތެދުމަގުން އެއްކިބާވެގެންވާކަން ކަށަވަރެވެ.\n(75) އެއުރެންނަށް ތިމަންރަސްކަލާނގެ رحمةލައްވައި، އެއުރެންގެ ކިބައިގައިވާ ދަތިކަން ތިމަންރަސްކަލާނގެ ފިއްލެވިނަމަވެސް، އެއުރެންގެ މަގުފުރެދުމުގައި ދެވޭނުދެވޭތަނެއް ނޭނގޭގޮތުގައި، އެއުރެން ދެމިތިބީހެވެ.\n(76) ހަމަކަށަވަރުން، ތިމަންރަސްކަލާނގެ عذابދެއްވައި އެއުރެން ހިއްޕެވީމެވެ. ދެންވެސް އެއުރެންގެ ވެރިރަސްކަލާނގެއަށް، އެއުރެން މަޑުމައިތިރިވެ، އަޅުކަންކޮށް دعاءކޮށެއް ނަހަދަތެވެ.\n(77) ގަދަފަދަވެގެންވާ عذابއެއްގެ ދޮރު، ތިމަންރަސްކަލާނގެ އެއުރެންގެ މައްޗަށް ހުޅުއްވައިފުމަށް ދާނދެނެވެ. އެހާރުން އެ عذابގެތެރޭގައި އުންމީދުކެނޑިގެންވާ ބަޔަކު ކަމުގައި އެއުރެންވާނެތެވެ.\n(78) އެކަލާނގެއީ، ތިޔަބައިމީހުންނަށްޓަކައި، އިވުމާއި، ފެނުމާއި، ހިތްތައް އުފެއްދެވި ރަސްކަލާނގެއެވެ. ތިޔަބައިމީހުން شكرކުރަނީ، ވަރަށްވެސް މަދުންނެވެ.\n(79) އަދި އެކަލާނގެއީ، ބިމުގައި ތިޔަބައިމީހުން އުފެއްދެވި ރަސްކަލާނގެއެވެ. އަދި (قيامة ދުވަހުން) ތިޔަބައިމީހުން އެއްކުރައްވާހުށީ، އެކަލާނގެ حضرةއަށެވެ.\n(80) އަދި ދިރުއްވަނީވެސް، އަދި މަރުގަންނަވަނީވެސް، ހަމައެކަލާނގެއެވެ. އަދި ރެޔާއިދުވާލުގެ ތަފާތު ކުރެއްވުން މިލްކުވެގެންވަނީވެސް، އެކަލާނގެއަށެވެ. ފަހެ، ތިޔަބައިމީހުން ނުވިސްނަނީ ހެއްޔެވެ؟\n(81) އަދި ކިއެއްތަ! އިހުގެ މީހުން ބުނިފަދައިން، އެއުރެން ބުނޫއެވެ.\n(82) އެއުރެން ބުނޫއެވެ. ތިމަންމެން މަރުވެ، އަދި ވެއްޔާއި، ކަށްޓަށްވެއްޖެހިނދު، ހަމަކަށަވަރުން، އަލުން ދިރުމަކަށް ފޮނުއްވާނޭ ބަޔަކު ކަމުގައި ތިމަންމެން ވާނޭހެއްޔެވެ؟\n(83) ހަމަކަށަވަރުން، މީގެކުރިންވެސް ތިމަންމެންނަށާއި، ތިމަންމެންގެ ކާބަފައިންނަށް، މިކަންތައް وعدކުރެއްވިއެވެ. އެވޭލާމީހުން ދައްކައި އުޅުނު ފުލޯކުވާހަކަތަކެއް ކަމުގައި، މެނުވީ މިކަންތައް ނުވެއެވެ.\n(84) ކަލޭގެފާނު ވިދާޅުވާށެވެ! ބިމާއި، އެތާނގައިވާހާ ބަޔަކާއި، ތަކެއްޗެއް މިލްކުވެގެންވަނީ، ކާކަށްހެއްޔެވެ؟ ތިޔަބައިމީހުން އެކަން ދަންނަކަމުގައި ވާނަމައެވެ.\n(85) އެއުރެން ދަންނަވާނެތެވެ. (މިލްކުވެރިކަންވަނީ) اللَّهއަށެވެ. ކަލޭގެފާނު ވިދާޅުވާށެވެ! ފަހެ، ތިޔަބައިމީހުން ހަނދުމަ ނުކުރަނީ ހެއްޔެވެ؟\n(86) ކަލޭގެފާނު ވިދާޅުވާށެވެ! ހަތް އުޑުގެ ވެރިޔަކީ، އަދި މާތްވެގެންވާ عرشގެ ވެރިޔަކީ ކާކުހެއްޔެވެ؟\n(87) އެއުރެން ދަންނަވާނެތެވެ. (ވެރިކަންވަނީ) اللَّهއަށެވެ. ކަލޭގެފާނު ވިދާޅުވާށެވެ! ފަހެ، ތިޔަބައިމީހުން (އެކަލާނގެޔަށް) تقوىވެރި ނުވަނީ ހެއްޔެވެ؟\n(88) ކަލޭގެފާނު ވިދާޅުވާށެވެ! އެފަރާތެއްގެ يدقدرةފުޅުގައި އެންމެހާ ތަކެތީގެ މިލްކުވެރިކަންވާ ފަރާތަކީ، ކޮބައިހެއްޔެވެ؟ އެންމެހާ ތަކެތި ރައްކާތެރިކުރައްވަނީ، އެކަލާނގެއެވެ. އެކަލާނގެއާ ދެކޮޅަށް (އެއްވެސް މީހަކަށް) ރައްކާތެރިކަމެއް ނުދެވޭނެތެވެ. ތިޔަބައިމީހުން (އެކަން) ދަންނަކަމުގައި ވާނަމައެވެ.\n(89)އެއުރެން ދަންނަވާނެތެވެ. (މިލްކުވެރިކަންވަނީ) اللَّهއަށެވެ. ކަލޭގެފާނު ވިދާޅުވާށެވެ! ފަހެ، ތިޔަބައިމީހުންނަށް (އެކަންކަން) އޮޅެނީ ކޮންފަދައަކުން ހެއްޔެވެ؟\n(90) އަދި ކިއެއްތަ! އެއުރެންގެ ގާތަށް ތިމަންރަސްކަލާނގެ حقގޮތް ގެނެސްދެއްވީމެވެ. އަދި ހަމަކަށަވަރުން، އެއުރެންނީ ދޮގުހަދާ ބަޔެއްކަން ކަށަވަރެވެ.\n(91) اللَّه، އެއްވެސް ދަރިކަލަކު ނުހިއްޕަވަތެވެ. އަދި އެކަލާނގެއާއެކު، އެހެންއެއްވެސް إلهއަކު ނުވެއެވެ. އެހެންވީނަމަ، ކޮންމެ إلهއަކުމެ، އެ إلهއަކު ހެދިތަކެއްޗާއިގެން ހިނގައްޖައީހެެވެ. އަދި އޭގެ އެއްބަޔަކު އަނެއްބަޔަކަށްވުރެ މަތިވެރިވެގެން ހިނގައްޖައީސްކަން ކަށަވަރެވެ. އެއުރެން އެ ސިފަކުރާ ގޮތްތަކުން اللَّه ހުސްطاهرވެވޮޑިގެންވެއެވެ.\n(92) (އެކަލާނގެއީ) ނުފެންނަ ކަންތަކާއި، ފެންނަ ކަންތައް ދެނެވޮޑިގެންވާ ރަސްކަލާނގެއެވެ. ފަހެ، އެއުރެން شريكކުރާ ތަކެއްޗަށްވުރެން އެކަލާނގެ މަތިވެރިވެވޮޑިގެންވެއެވެ.\n(93،94) ކަލޭގެފާނު ވިދާޅުވާށެވެ! އަޅުގެ ވެރިރަސްކަލާކޮ! އެއުރެންނަށް وعدކުރައްވާ ކަންތައް، ހަމަކަށަވަރުން، އިބަރަސްކަލާނގެ ތިމަންއަޅާޔަށް ދެއްކެވިޔަސް، އަޅުގެ ވެރިރަސްކަލާކޮ! ފަހެ، އަނިޔާވެރިވީ މީހުންގެ ތެރޭގައި ތިމަންއަޅާ ނުލައްވާނދޭވެ!\n(95) ހަމަކަށަވަރުން، އެއުރެންނަށް ތިމަންރަސްކަލާނގެ وعدކުރައްވާ ކަންތައް ކަލޭގެފާނަށް ދެއްކެވުމަށް ތިމަންރަސްކަލާނގެ ކުޅަދުންވަންތަކަން ކަށަވަރެވެ.\n(96) އެންމެހެޔޮ ރިވެތިގޮތުން ކަލޭގެފާނު ނުބައިކަންތައް ދުރުކުރައްވާށެވެ! އެއުރެންބުނެ ސިފަކުރާ ގޮތްތައް، ތިމަންރަސްކަލާނގެ ދެނެވޮޑިގަތުން ބޮޑެވެ.\n(97) އަދި ކަލޭގެފާނު ވިދާޅުވާށެވެ! އަޅުގެ ވެރިރަސްކަލާކޮ! شيطانންގެ ވަސްވާސްތަކުން ދުރުކުރެއްވުންއެދި، އިބަރަސްކަލާނގެ حضرةން، ތިމަންއަޅާ ރައްކާތެރިކަން ލިބިގަންނަމެވެ.\n(98) އަދި އަޅުގެ ވެރިރަސްކަލާކޮ! އެ شيطانން ތިމަންއަޅާގެ ގާތަށް\n(99) އެއުރެންކުރެ މީހެއްގެ ގާތަށް މަރު އަތުވެއްޖައުމަން ދާނދެނެވެ. އެހިނދު އޭނާ ބުނެތެވެ. އަޅުގެ ވެރިރަސްކަލާކޮ! ތިމަންއަޅާ (ދުނިޔޭގެ حياةއަށް) އަލުން އަނބުރައި ފޮނުއްވާނދޭވެ!\n(100) (އެއީ) ތިމަންފަހަތަށް ދޫކުޅަ ކަންތަކުގައި صالح عملކުރުމުގެ އެދުމުގައެވެ. ހަމަހިލާ އެހެންނަކުން ނުވާނެއެވެ. ހަމަކަށަވަރުން، އެއީ އޭނާ ބުނެލާ ބަހެކެވެ. އަދި އެއުރެންގެ ފަހަތުގައިވަނީ ފަރުދާއެކެވެ. އެއުރެން އަލުން ދިރުމަކަށް ފޮނުއްވާ ދުވަހަށްދާނދެނެވެ.\n(101) ފަހެ، ތާޅަފިލި ފުމެލައްވައިފިހިނދު، ފަހެ، އެއުރެންގެ މެދުގައި އެދުވަހަކުން نسبތަކެއް ނޯންނާނެތެވެ. އަދި އެކަކު އަނެކެއްގެ ކިބައިން ކަންތަކަށްއެދި سؤالއެއްވެސް ނުކުރާނޭމެއެވެ.\n(102) ފަހެ، އެމީހެއްގެ (ހެޔޮ عملތަކުގެ) ތިލަފަތްތައް ބަރުވެއްޖެމީހާ (ދަންނާށެވެ!) ފަހެ، ދިންނަވާނޭ މީހުންނަކީ ހަމައެއުރެންނެވެ.\n(103) އަދި އެމީހެއްގެ (ހެޔޮ عملތަކުގެ) ތިލަފަތްތައް ލުއިވެއްޖެމީހާ (ދަންނާށެވެ!) ފަހެ، އެއުރެންނީ އެއުރެންގެ نفسތައް، ނަގައިލި މީހުންނެވެ. ނަރަކައިގައި އެއުރެން ދެމިތިބޭނެތެވެ.\n(104) ނަރަކައިގެ އަލިފާން އެއުރެންގެ މޫނުތައް އަންދާނެތެވެ. އަދި އެއުރެން އެތާނގައި ރުޅިމޫނު ހަދައިގެން ތިބޭނެތެވެ.\n(105) (އެއުރެންނަށް އަންގަވާނެތެވެ.) ތިމަންރަސްކަލާނގެ آيةތައް ތިޔަބައިމީހުންނަށް ކިޔަވައިދެވޭ ކަމުގައި ނުވޭހެއްޔެވެ؟ ފަހެ، ތިޔަބައިމީހުން އެ آيةތައް ދޮގުކުރާކަމުގައި ވީމުއެވެ.\n(106) އެއުރެން ދަންނަވާނެތެވެ. އަޅަމެންގެ ވެރިރަސްކަލާކޮ! ތިމަންމެންގެ އަބާއްޖަވެރިކަން ތިމަންމެންގެ މައްޗަށް ގަދަވެގަތީއެވެ. އަދި މަގުފުރެދިގެންވާ ބަޔަކު ކަމުގައި ތިމަންމެން ވީމުއެވެ.\n(107) އަޅަމެންގެ ވެރިރަސްކަލާކޮ! ތިމަންމެން އެ ނަރަކައިން ނެރުއްވައިފާނދޭވެ! ފަހެ، ތިމަންމެން (كافرކަމުގެ ތެރެޔަށް) އެނބުރި ހިނގައްޖެނަމަ، ފަހެ، ހަމަކަށަވަރުން، ތިމަންމެންވާހުށީ އަނިޔާވެރިން ކަމުގައެވެ.\n(108) އެކަލާނގެ وحىކުރައްވާނެތެވެ. ތިޔަބައިމީހުން ނިކަމެތިކަމާއެކު ހިމޭންވެ އެތާތިބޭށެވެ! އަދި ތިޔަބައިމީހުން، ތިމަންރަސްކަލާނގެ حضرةއަށް ބަސް ނުދަންނަވާށެވެ!\n(109) ހަމަކަށަވަރުން، ތިމަންރަސްކަލާނގެ އަޅުންގެތެރެއިން ބަޔަކުވިއެވެ. އެއުރެން ބުނެތެވެ. އަޅަމެންގެ ވެރިރަސްކަލާކޮ! އަޅަމެން إيمان ވެއްޖައީމުއެވެ. ފަހެ، އަޅަމެންނަށް ފާފަފުއްސަވައި، އަޅަމެންނަށް رحمة ލައްވާނދޭވެ! އިބަރަސްކަލާނގެއީ، رحمة ލައްވާ އެންމެހެޔޮ ރަސްކަލާނގެއެވެ.\n(110) ފަހެ، އެއުރެންނީ، ފުރައްސާރަކުރެވޭ ބަޔެއްކަމުގައި ތިޔަބައިމީހުން ހަދައިފީމުއެވެ. ތިމަންރަސްކަލާނގެ ހަނދުމަކުޅައުންމަތިން އެއުރެން ތިޔަބައިމީހުން ހަނދުމަނެތިކޮށްފުމަށް ދާނދެނެވެ. އަދި އެއުރެންނާމެދު މަލާމާތްކޮށް، ހޭނ ބަޔަކު ކަމުގައި ތިޔަބައިމީހުން ވީމުއެވެ.\n(111) އެއުރެން ކެތްތެރިވިކަމަށްޓަކައި، މިއަދު ހަމަކަށަވަރުން، ތިމަންރަސްކަލާނގެ އެއުރެންނަށް (ހެޔޮ) ޖަޒާދެއްވީމެވެ. ހަމަކަށަވަރުން، އެއުރެންނީ، ހަމަ نصيبވެރިންނެވެ.\n(112) އެކަލާނގެ وحىކުރައްވާނެތެވެ. ތިޔަބައިމީހުން ކިތައް އަހަރު ބިމުގައި ތިބީމުހެއްޔެވެ؟\n(113) އެއުރެން ދަންނަވާނެތެވެ. ތިމަންމެން ތިބީ، އެންމެ ދުވަހަކުއެވެ. ނުވަތަ ދުވަހެއްގެ ބައެއްގައެވެ. ފަހެ، ހިސާބުކޮށް އަދަދުކުރާ މީހުންނާ سؤالކުރައްވާށެވެ!\n(114) އެކަލާނގެ وحىކުރައްވާނެތެވެ. ދާދި ކުޑަ ދުވަސްކޮޅަކު މެނުވީ، ތިޔަބައިމީހުން ލަސްވެ ނުތިބެމުއެވެ. ތިޔަބައިމީހުންނަށް އެކަން އެނގޭކަމުގައި ވީނަމައެވެ.\n(115) ހަމަކަށަވަރުން، ތިމަންރަސްކަލާނގެ ތިޔަބައިމީހުން ހެއްދެވީ، ބޭކާރުގޮތުގައި، ކުޅިވަރަށްކަމަށާއި، ހަމަކަށަވަރުން، ތިޔަބައިމީހުން ތިމަންރަސްކަލާނގެ حضرةއަށް رجوع ނުކުރައްވާނޭކަމަށް، ތިޔަބައިމީހުން ފަހެ، ހީކުޅައީ ހެއްޔެވެ؟\n(116) ފަހެ، ރަސްވަންތަ، حقވަންތަ اللَّه، މަތިވެރިވެވޮޑިގެންފިއެވެ. އެކަލާނގެ މެނުވީ، إلهއަކު ނެތެވެ. އެއީ މާތްވެގެންވާ عرشގެ ވެރިރަސްކަލާނގެއެވެ.\n(117) اللَّهއާއެކު އެހެން إلهއަކަށް އަޅުކަންކޮށްއުޅޭ މީހަކު، އެކަމުގެ މައްޗަށް އެމީހަކަށް (ލިބޭނޭ) އެއްވެސް دليلއެއް ނެތެވެ. ފަހެ، އެމީހެއްގެ ހިސާބު ބެއްލެވުން ވާކަންކަށަވަރީ، އެމީހާގެ ވެރިރަސްކަލާނގެ حضرةގައެވެ. ހަމަކަށަވަރުން،\n(118) ކަލޭގެފާނު ވިދާޅުވާށެވެ! އަޅުގެ ވެރިރަސްކަލާކޮ! ފާފަފުއްސަވައި


ބުލީކޮށް ކެރިއަރު ހަލާކުކޮށްލީ ސަލްމާން ޚާންގެ އާއިލާ އިން ކަމަށް ބުނެ ޑައިރެކްޓަރު އަބިނާވް ކެޝަޕް ފޭސްބުކްގައި ލިޔުނު ވާހަކަތަކަކާ ގުޅިގެން އޭނާއާ ދެކޮޅަށް ސަލްމާންގެ އާއިލާ އިން ދައުވާކޮށްފި އެވެ.\nސަލްމާން ޚާނާ އެކު ފިލްމެއް ކުޅެން ލިބުމުން ވަރަށް ބޮޑަށް އުފާވެފައި ހުރި ކަމަށާއި މިއީ ކުރިން ހީވެސް ވެފައި އޮތް ކަމެއް ނޫން ކަމަށް، އަރަމުން އަންނަ ޒުވާން ބަތަލާ ޕޫޖާ ހެގްޅޭ ބުނެފި އެވެ.\nސަލްމާން ޚާނާއި ޑައިރެކްޓަރު އަލީ އައްބާސް ޒަފަރް ގުޅިގެން މިހާތަނަށް ދެ ބްލޮކްބަސްޓާ އުފައްދައިފި އެވެ. "ސުލްތާން" އާއި "ޓައިގާ ޒިންދާ ހޭ" އެވެ. މިހާރު މި ފަންނާނުން އަނެއްކާވެސް ތައްޔާރުވަނީ މުޅިން އާ ފިލްމެއްގެ މަސައްކަތް ފެށުމަށެވެ. ދާދި ފަހުން އަލީ އައްބާސް ވަނީ މި ފިލްމާ ބެހޭ ތަފްސީލު އިންޑިޔާގެ މީޑިއާއާ ހިއްސާކޮށްފަ އެވެ.\n"ޓައިގާ ޒިންދާ ހޭ"ގެ އާ ފިލްމެއް އުފައްދަނީ\nސަލްމާން ޚާނާއި ކެޓުރީނާ ކައިފްގެ "ޓައިގާ ޒިންދާ ހޭ" ބްލޮކްބަސްޓާއަކާ ދިމާއަށް ދަތުރުކުރާ އިރު އެ ފިލްމުގެ އެހެން ބައެއް އުފެއްދުމުގެ ރޭވުންތައް ފަށައިފި އެވެ.\nސަލްމާން ޚާން އުފައްދާ ފިލްމެއްގެ ބަތަލަކަށް ފަވާދު ޚާން\n"ޚޫބްސޫރަތު" އިން ބޮލީވުޑަށް ތައާރަފްވީއްސުރެ ފަވާދު ޚާން ވަނީ ހިންދީ ފިލްމު އިންޑަސްޓްރީގައި ވަރަށް ރަނގަޅު މަގާމެއް ހޯދާފަ އެވެ. އޭނާގެ ފޭނުން ވެސް އެހާ ގިނަ އެވެ. ޚާއްސަކޮށް އޭނާގެ ރީތިކަމުގެ ޖާދޫގައި ޖެހިފައިވާ އަންހެންކުދިން މިލިއަނުން ގުނާލެވެ އެވެ.


Enme raha meeru keun thah libeyne gaumuthah engeytha?\nދުނިޔޭގެ އެކި ތަންތަނަށް މީހުން ޓްރެވަލްކުރާއިރު އެކި ގައުމުތަކުގެ ސަގާފަތާއި ކެއުންތަކާއި ހާއްސަ ކަންތައްތައް ވަރަށް ގިނަ މީހުން ހޯދާ ބަލާ---\nއަމިއްލަ ގައުމުން ބޭރަށް ޓްރެވަލް ކުރާ އެތައް ބަޔަކު ދުނިޔޭގެ އެކި ސަރަހައްދުތަކުގައި އުޅެ އެވެ. ދުނިޔޭގެ އެކި ތަންތަނަށް މީހުން ޓްރެވަލްކުރާއިރު އެކި ގައުމުތަކުގެ ސަގާފަތާއި ކެއުންތަކާއި ހާއްސަ ކަންތައްތައް ވަރަށް ގިނަ މީހުން ހޯދާ ބަލަ އެވެ.\nއެގޮތުން މިއަދު މިބަލާލަނީ އެގޮތުން އެންމެ މީރު ރަހަތައް ތަޖުރިބާކޮށްލަން ލިބޭނެ ބައެއް ގައުމުތަކެވެ. ނަމަވެސް މި ލިސްޓަކީ އެއްވެސް ހާލަތެއ\nއޭޝިއަން ގައުމުތަކާ އަޅާބަލާއިރު ވިއެޓްނާމަކީ އެސަރަހައްދުގައި އެންމެ ސިއްހަތަށް ރަނގަޅު ކާނާ ހަދާ އެއްގައުމު---\nވިއެޓްނާމީސް ކެއުންތަކުގެ މައިގަނޑު ބައިތަކަކީ ޝްރިމްޕް ޕޭސްޓާއި ފިޝް ސޯސް، ބަތް، މޭވާ އަދި ތަރުކާރީ ފަދަ ތަކެއްޗެވެ. އެހެން އޭޝިއަން ގައުމުތަކާ އަޅާބަލާއިރު ވިއެޓްނާމަކީ އެސަރަހައްދުގައި އެންމެ ސިއްހަތަށް ރަނގަޅު ކާނާ ހަދާ އެއްގައުމެވެ. އޭގެތެރޭގައި:\nބަންހް މި: ތަފާތު އެކި އެއްޗެއްސާއި ތަރުކާރީ އަދި ބިސްގަނޑު ލައިގެން ހަދާ ސޭންޑްވިޗެއް.\nބަންހް ޒިއޯ: ވިއެޓްނާމީސް ޕޭންކޭކެއް.\nފޯ: ވިއެޓްނާމްގައި ތައްޔާރުކުރާ ވަރަށް ރަހަމީރު ނޫޑްލްސް ސޫޕެއް.\nޗާ ކަ: ފިޔައާއި ބަޓަރު ހާކައިގެން ތައްޔާރުކުރާ ވައިޓް ފިޝްއެއް.\nވިއެޓްނާމްގައި ތައްޔާރުކުރާ ހާއްސަ ބުއިމެއް: ޖޭސްމިން ސައި.\nސެލެޑުތަކުން ފެށިގެން ގޮސް ހޫނު ކެއުންތަކާއި ފޮނިކާތަކެއިން ގޮސް ސޫޕްތަކާ ހަމައަށް ގްރީސްގައި ރަހަބަލާލަން މީރު އެތައް އެއްޗެއް ހުރޭ---\nސެލެޑުތަކުން ފެށިގެން ގޮސް ހޫނު ކެއުންތަކާއި ފޮނިކާތަކެއިން ގޮސް ސޫޕްތަކާ ހަމައަށް ގްރީސްގައި ރަހަބަލާލަން މީރު އެތައް އެއްޗެއް ހުރެ އެވެ. އެހެންނަމަވެސް އަގުހެޔޮ ސަގާފީ އަދި އަވަހަށް ތައްޔާރުކޮށްލެވޭ އެއްޗެއް ބޭނުންނަމަ އެއީ ހަމަގައިމުވެސް ސުވްލާކީ އެވެ.\nގްރީސްގެ ހާއްސަ މިކެއުމަކީ އާންމު ގޮތެއްގައި އެގައުމުގެ މަގުތަކުން ލިބެން ހުންނަ ފާސްޓް ފުޑެކެވެ. ބާރ ތަކުންނާއި ޓޭކްއަވޭ ފިހާރަތަކުގެ އިތުރުން ކެފޭތަކުގައި ވެސް މި ކެއުން ލިބެން ހުރެ އެވެ. މުޅި ގައުމުގެ ހުރިހާ ސަރަހައްދެއްގައި ވެސް ސުވްލާކީ ލިބެން ހުރެ އެވެ.\nގޭގައި ތައްޔާރު ކުރާ އެންމެ މީރު ކެއުމަކަށް ގްރީސް އިން ލިބޭނީ މޮސާކާ އެވެ. އެހެންކަމުން ގްރީސްގެ ގެއަކަށް ވަނިއްޔާ މޮސާކާ ހޯދުމަކީ ރަނގަޅު ކަމެކެވެ. ކޮށްލެވިދާނެ އާ ތަޖުރިބާ އެކެވެ.\nގްރީސްގައި ތައްޔާރުކުރާ ހާއްސަ ބުއިމެއް: އޮއުޒޯ އާއި ސިޕޯރޯ.\nއާންމުކޮށް ޕާކިސްތާނު މީހުން ކައިއުޅޭނީ ރަހަމީރު ގެރިމަހާއި ކުކުޅާއި ކަނޑުމަހާއި ތަރުކާރީ---\nޕާކިސްތާނީ މީހުންނަކީ މުސްލިމުންކަމުން މުސްލިމުން ރަލާއި އޫރުމަސް ބޭނުން ނުކުރާނެ އެވެ. އާންމުކޮށް ޕާކިސްތާނު މީހުން ކައިއުޅޭނީ ރަހަމީރު ގެރިމަހާއި ކުކުޅާއި ކަނޑުމަހާއި ތަރުކާރީތަކެވެ. އެމީހުން އާންމުކޮށް އެކިކަހަލަ ފްލޭވާސް އެމީހުންގެ ކެއުންތަކުގައި ބޭނުންކުރެ އެވެ. އޭގެތެރޭގައި ޗިލީ ޕައުޑަރާއި އިނގުރު، ރިހަ އަދި ކޮރިއެންޑާ އާއި ފޮނިތޮށި އަދި ލޮނުމެދު ހިމެނެ އެވެ.\nއެގައުމުގެ ބައެއް މީރު ކެއުންތަކަކީ:\nޝާހީ ޓުކްރާ: ކޮށާފައިވާ ބްރެޑާއި ކްރީމާއި ކިރު އަދި ސެފްރޯން އަޅައިގެން ތައްޔާރުކުރާ ޝާހީ ޓުކްރާ އަކީ ފޮނި ކެއުމެކެވެ.\nޗިކަން ތަންދޫރީ: ތަންދޫރުގައި ރޯސްޓްކޮށް ކުކުޅު މެރިނޭޓްކޮށްގެން ތައްޔާރުކުރާ މީރު ރަހަތަކުން ފުރިގެންވާ ކެއުމެއް.\nރައިޓާ: ޔޯގަޓް ބޭނުންކޮށްގެން ތައްޔާރުކުރާ ތަރުކާރީ ސެލެޑެއް.\nޕާކިސްތާނުގައި ތައްޔާރުކުރާ ހާއްސަ ބުއިމެއް: ލައްސީ (ޔޯގަޓް ބޭނުންކުރާ ޑްރިންކެއް)\nއާންމު ގޮތެއްގައި ފިލިޕީންސްގެ ރަހަތަކަކީ އިންޑިއާ، ސްޕެއިން، ޗައިނާ އަދި އެމެރިކާގެ ރަހަތަކުގެ މިކްސްއެއް---\nއާންމު ގޮތެއްގައި ފިލިޕީންސްގެ ރަހަތަކަކީ އިންޑިއާ، ސްޕެއިން، ޗައިނާ އަދި އެމެރިކާގެ ރަހަތަކުގެ މިކްސް އެކެވެ. އެގައުމުގެ ބައެއް އުފެއްދުންތަކުގެ ތެރޭގައި ހިމެނެނީ:\nއެޑޯބޯ: ލޮނުމެދު އަޅައިން ކައްކާ ކުކުޅެއް.\nފިލިޕީންސްގައި ތައްޔާރުކުރާ ހާއްސަ ބުއިމެއް: ޕާމް ވައިން ނުވަތަ ގިން.\nމިއީ ރަހަމީރު ކެއުންތައް ލިބޭ ގައުމުތަކުގެ ތެރެއިން ބައެއް ގައުމުތަކެވެ. މީގެ އިތުރުން ވެސް މީރު ރަހަތައް އެކުލެވޭ ގައުމުތަކުގެ ލިސްޓްގައި ފްރާންސާއި އިޓަލީ، ސްވިޒަލޭންޑާއި ޗައިނާފަދަ ގައުމުތައް ވެސް ހިމެނެ އެވެ.


ހެލްތު މިނިސްޓްރީގެ 20 މަޝްރޫއުއެއް ލާމަރުކަޒީކޮށް ހިންގަން ކައުންސިލްތަކާ ހަވާލުކޮށްފި – Dhen.mv\nހެލްތު މިނިސްޓްރީގެ 20 މަޝްރޫއުއެއް ލާމަރުކަޒީކޮށް ހިންގަން ކައުންސިލްތަކާ ހަވާލުކޮށްފި\nMarch 1, 2020 - 1:08 pm\nހެލްތު މިނިސްޓްރީން ރާއްޖޭގެ ރަށްތަކުގައި ކުރިޔަށް ގެންދަން ނިންމާފައިވާ 20 މަޝްރޫއުއެއް ލާމަރުކަޒީކޮށް ކައުންސިލްތަކާއި މިއަދު ހަވާލުކޮށްފިއެވެ.\nމިއަދު ހެލްތު މިނިސްޓްރީގައި ބޭއްވި ހާއްސަ ރަސްމިއްޔާތެއްގައި އެކަމާ ގުޅޭ އެއްބަސްވުމުގައި ވަނީ ސޮއިކޮށްފައެވެ. އެ އެއްބަސްވުމުގައި ކައުންސިލްތަކުގެ ފަރާތުން ސޮއިކުރެއްވީ ކޮންމެ ރަށެއްގެވެސް ކައުންސިލް މެމްބަރެކެވެ.\nމަޝްރޫއުތައް ހިންގަން ހަވާލުކުރީ، ހއ. މާރަންދޫ، ހއ. ފިއްލަދޫ، ހއ. ވަށަފަރު، ހދ. ވައިކަރަދޫ، ހދ. މަކުނުދޫ، ހދ. ފިނޭ، ނ. ކެނދިކުޅުދޫ، ރ. ހުޅުދުއްފާރު، ރ. ވާދޫ، އއ. ފެރިދޫ، އދ. ދިގުރަށް، އދ. ދަނގެތި، މ. މުލައް، ލ. މާމެންދޫ، ގއ. މާމެންދޫ، ގއ. ދެއްވަދޫ، ގއ. ނިލަންދޫ، ގދ. ފިޔޯރީ، ގދ. މަޑަވެލި އަދި ސ. ހުޅުދޫގެ ކައުންސިލަށެވެ.\nއެ ކައުންސިލްތަކާ ހަވާލުކުރި ގިނަ މަސައްކަތަކީ، ސިއްހީ މަރުކަޒަށް އިތުރުކުރާ ބައި ހެދުމުގެ ކަންކަމެވެ.\nއެ ރަސްމިއްޔާތުުގައި ވާހަކަދައްކަވަމުން ހެލްތު މިނިސްޓަރު އަބްދުﷲ އަމީން ވިދާޅުވީ ސިއްހީ ދާއިރާއިން އިސް ނަގަނީ ރައީސްގެ އުއްމީދުތައް ހަގީގަތަކަށް ހެދުމަށް ނަމޫނާއަކަށް ވުމަށްޓަކައި ކަމަށެވެ. އެ މަޝްރޫއުތައް ކައުންސިލްތަކާ ހަވާލުކުރީ އިއުލާނުކުރެވޭ ހިސާބަށް ގޮސްފައި ކަމަށާއި ލަހެއް ނުވެ އެ މަޝްރޫއުތައް ގެންދާނެކަން ކަށަވަރުކުރާ ކަމަށް ވިދާޅުވި އެވެ.\nލާމަރުކަޒީ ނިޒާމަށް ސަރުކާރުން ގެނެސްފައިވާ އިސްލާހުގައިވާ ގޮތުން ފަސް މިލިއަނަށްވުރެ ކުޑަ މަޝްރޫއުތައް ކައުންސިލް އަށް ކުރިޔަށް ގެންދެވޭނެއެވެ.


ކޮވިޑް-19: ހަކުރާހުރާ އާއި އިތުރު ތިން ރިސޯޓަކުން ނެގި ސާމްޕަލްތައް ނައްސި – Dhen.mv\nކޮވިޑް-19: ހަކުރާހުރާ އާއި އިތުރު ތިން ރިސޯޓަކުން ނެގި ސާމްޕަލްތައް ނައްސި\nMarch 23, 2020 - 8:52 pm\nކޮވިޑް-19އަށް ޝައްކު ކުރެވިގެން ޓެސްޓު ކުރި ސިނަމަން ހަކުރާހުރާ ރިސޯޓާއި، ކްލަބް މެޑް ކަނިފިނޮޅު ރިސޯޓާއި، އަނަންތަރާ ދިގު ރިސޯޓާއި ސޭންޑީސް ބަތަލާ ރިސޯޓުގައި ތިބި މީހުން އެ ވައިރަހަށް ނައްސިވެއްޖެއެވެ.\nހެލްތު ޕްރޮޓެކްޝަން އެޖެންސީ (އެޗްޕީއޭ)އިން ބުނީ ވައިރަހަށް ޝައްކުކުރެވިގެން ސިނަމަން ހަކުރާ ހުރާ، ސޭންޑީޒް ބަތަލާ، އަނަންތަރާ ދިގު އަދި ކުލަބް މެޑް ކަނިފޮނިޅުން ނެގި ސާމްޕަލްތަކުގެ ޓެސްޓުގެ ނަތީޖާ ނައްސިވުމާ ގުޅިގެން އެ ރަށްތައް މޮނިޓަރިންގެ ހާލަތުން ނެގިފައިވާ ކަމަށެވެ.\nހަކުރާހުރާ ރިސޯޓުން ޝައްކު ކުރެވުނު މީހާއާ ކޮންޓެކްޓުވި ބަޔަކު މިއަދު ވަނީ އެކަހެރިކޮށްފަ އެވެ. އެއީ ކަސްޓަމްސްގެ 17 މުވައްޒަފަކާއި އެމްއޭސީއެލްގެ 41 މުވައްޒަފަކާއި އިމިގްރޭޝަންގެ މުވައްޒަފެއްގެ އިތުރުން ޓީއެމްއޭގެ ތިން މުވައްޒަފެކެވެ.\nކޮވިޑް-19 އަށް ރާއްޖޭގައި މިހާތަނަށް ފައްސިވީ 13 މީހެކެވެ. އެއީ މުޅިން ވެސް ބިދޭސީންނެވެ. އޭގެ ތެރެއިން ފަސް މީހަކު މިހާރު ވަނީ ބަލިން ރަނގަޅުވެފަ އެވެ.


ފޭދޫ ސްވިމިންގ ޓްރެކްގެ މަސައްކަތް ނިންމާލައިފި\nAugust 23, 2020 11:35:12\nސ. ފޭދޫ ފަތާ ޓްރެކް\nއައްޑޫ ސިޓީ ފޭދޫގައި މިނިސްޓްރީ އޮފް ޔޫތު، ސްޕޯޓްސް އެންޑް ކޮމިއުނިޓީ އެމްޕަވަރމަންޓްގެ ފަރާތުން ގާއިމްކުރި ސްވިމިންގ ޓްރެކްގެ މަސައްކަތް ނިންމާލައިފިއެވެ.\nމި ޓްރެކްގެ މަސައްކަތް ނިމުނުކަން އިއުލާން ކުރެއްވީ ޔޫތު މިނިސްޓަރ އަޙްމަދު މަޙްލޫފްއެވެ. މިނިސްޓަރ މަޙްލޫފް ކުރެއްވި ޓްވީޓެއްގައި ވިދާޅުވީ ކޮވިޑް 19 އާ ގުޅިގެން ދިމާވި ދަތިތަކަށްފަހު ފޭދޫ ޓްރެކް ނިންމާލެވުމުން އުފާ ކުރައްވާ ކަމަށެވެ. މި މަސައްކަތް ލަސްވިކަމަށްޓަކައި މާފަށް އެދިވަޑައިގެން މިނިސްޓަރ މަޙްލޫފް ވިދާޅުވީ ދެން އޮތީ ފޭދޫ ދަނޑުގެ މަސައްކަތް ނިންމުން ކަމަށެވެ. މި މަސައްކަތް ކުރުމުގައި ސްވިމިންގ އެސޯސިއޭޝަނާއި، އައްޑޫ ސިޓީ ފުލުހުންނާއި، އައްޑޫ ސިޓީ ކައުންސިލާއި، ފޭދޫ ދާއިރާގެ މެމްބަރު މުހައްމަދު ނިހާދުގެ އިތުރުން ޒުވާން ވޮލަންޓިއަރުން ވެދެއްވި އެހީތެރިކަމަށް މިނިސްޓަރ މަޙްލޫފް ވަނީ ޝުކުރު އަދާކުރައްވާފައެވެ.\nS.Feydhoo swimming track COVID aai gulhigen dhimaavi hurasthakahfahu nimmaalevuneethee ufaakuran.@MDVswim,Addu @PoliceMv, @AdduCityCouncil,YC @shaneeu,MP @nihad_m adhi haassakoh zuvaan volunteerunnah shukuriyya.\nLasveethee varah bodah maaf.🙏🏻\nIraadhakureviyyaa dhen othee dhandu. pic.twitter.com/tkhGzn4UAw\n— Ahmed Mahloof (@AhmedMahloof) August 22, 2020\nމި ޓްރެކަކީ މިއަހަރުގެ ތެރޭގައި ޔޫތު މިނިސްޓްރީއިން ނިންމާލި ހަތަރުވަނަ ފަތާ ޓްރެކެވެ. ކޮވިޑާއި ގުޅިގެން މަސައްކަތަށް މަޑުޖެހުމެއް އައި ނަމަވެސް ހދ. ކުޅުދުއްފުށްޓާއި، ހއ. ދިއްދޫ އަދި ސ. މީދޫގައި ވެސް ޓްރެކް ގާއިމް ކުރެވިފައިވާ ކަމަށް މިނިސްޓްރީއިން މައުލޫމާތު ދެއެވެ. މި ހުރިހާ ޓްރެކެއްގެ މަަސައްކަތް ވެސް ކޮށްފައިވަނީ ސްވިމިންގ އެސޯސިއޭޝަނާއި ގުޅިގެންނެވެ.\nމަހުލޫފް ޔޫތު މިނިސްޓްރީ ސްވިމިންގ\nAugust 19, 2020 15:05:05\nފޭދޫ ސްވިމިންގ ޓްރެކް ގާއިމްކުރުމުގެ މަސައްކަތް ފަށައިފި


4,200 ah vure gina banguraa fulhi Customs in nahthaalaifi | Mihaaru\nކަސްޓަމްސްގެ ބެލުމުގެ ދަށުގައި ހުރި ބަނގުރާ ފުޅިތަކެއް ނައްތާލަނީ -- ފޮޓޯ: ކަސްޓަމްސް\n4،200 އަށް ވުރެ ގިނަ ބަނގުރާ ފުޅި ކަސްޓަމްސް އިން ނައްތާލައިފި\n23 ސެޕްޓެމްބަރ 2019 - 11:24 1 comment\nކަސްޓަމްސް އިން މިއަދު ބުނީ، 4،242 ބަންގުރާ ފުޅި އާއި 7،700 އަށް ވުރެ ގިނަ ބަނގުރާ ޕެކެޓް އެ ދުވަހު ނައްތާލި ކަމަށެވެ. އަދި އެތަނުގެ ބެލުމުގެ ދަށުގައި ހުރި ފަސް ކިލޯގެ ބަނގުރާ ކެގެއް ނައްތާލި ކަމަށް ވެސް އެތަނުން ބުންޏެވެ.\nމިއީ ކަސްޓަމްސްގެ ބޮންޑެޑްވެއާ ހައުސް ގައި ހުރި ބަނގުރާ ކަމަށް އެ އިދާރާ އިން ބުންޏެވެ. މި ތަކެތި ނައްތާލީ ކ. ތިލަފުށީގައި ހުންނަ ކުނި ނައްތާލާ ސަރަހައްދުގައި ކަމަށާއި އެކަން ކުރީ ފުލުހުންނާއި މީޑިއާގެ ހާޒިރުގައި ކަމަށް ކަސްޓަމްސް އިން ބުނެ އެވެ.\nFuluhun ge belumuge dhashugai huri gina adhadheh ge banguraa nahthaalaifi\nފުލުހުން ވެސް ވަނީ ގިނަ އަދަދެއްގެ ބަނގުރާ މިދިޔަ ހޮނިހިރު ދުވަހު ނައްތާލާފަ އެވެ. އެ ފަހަރު ނައްތާލީ އެކި މައްސަލަތަކުގައި އެތަނުގެ ބެލުމުުގެ ދަށަށް ގެންގޮސްފައި ހުރި ބަނގުރަލެވެ. އެ ދުވަހު ފުލުހުން ވަނީ 500 އަށް ވުރެ ގިނަ ބަނގުރާ ފުޅި ނައްތާލައިފަ އެވެ.\nއިތުރު ލިޔުންތައް ބަނގުރާ ފުލުހުން ތިލަފުށި ކަސްޓަމްސް\nގާސިމްގެ ރިސޯޓްތައް ކަސްޓަމްސް އިން ފާސްކުރަނީ\nގިނަ އަދަދެއްގެ ބަނގުރަލާއި އޫރުމަސް ނައްތާލައިފި


Real Sociedad In Barca Hifahattaifi - Vaguthu\nރެއާލް ސޮސިއެޑާޑުން ބާސާ ހިފަހައްޓައިފި\n7 މަސް ކުރިން ( ޑިސެމްބަރު 15, 2019 )\nސްޕެނިޝް ލީގުގައި ރޭ ރެއާލް ސޮސިއެއާޑް އާއި އެއްވަރުވެ ތާވަލުގެ އެންމެ ކުރީގައި ހަމަޖެހިލަން ލިބުނު ފުރުސަތު ބާސެލޯނާ އިން ނަގައިލައިފި އެވެ.\nރޭ ރަށުން ބޭރުގައި ރެއާލް ސޮސިއެޑާޑް އާއި ދެކޮޅަށް ކުޅުނު މެޗުން ބާސާ އެއްވަރުވީ 2-2 އިންނެވެ. މި މެޗުން އެއްވަރުވުމުން ބާސާ ވަނީ 17 މެޗުން ލިބުނު 35 ޕޮއިންޓާއެކު ދެވަނައިގައި އޮތް ރެއާލަށްވުރެ ޕޮއިންޓެއްގެ ފަރަގުން ކުރިއަށް ޖެހިލައިފަ އެވެ. ނަމަވެސް މިރޭ ވެލެންސިއާ ބަލިކޮށް ބާސާ ފަހަތަށް ޖައްސާލައި ތާވަލުގެ އެއް ވަނަ އަށް އެރުމުގެ ފުރުސަތު ރެއާލަށް އޮންނާނެ އެވެ. މިވަގުތު 34 ޕޮއިންޓާއެކު ރެއާލަށް ދެވަނަ ލިބޭ އިރު ތިންވަނައިގައި އޮތީ 31 ޕޮއިންޓާއެކު ސެވިއްޔާ އެވެ.\nރޭ ބާސާ އާއި ސޮސިއެޑާޑް ވާދަކުރި މެޗުގައި ފުރަތަމަ ލީޑު ނެގީ ވެސް ސޮސިއެޑާޑުންނެވެ. ފުރަތަމަ ހާފުގެ 12 ވަނަ މިނެޓުގައި މި ލަނޑު ޖަހައިދިނީ ޕެނަލްޓީއަކުން މިކެލް އޮޔާރްޒަބަލް އެވެ. މި ޕެނަލްޓީ އަކީ ބާސާ އޭރިއާ ތެރެއިން ސޮސިއެޑާޑުގެ ޑިއޭގޯ ލޮރެންޓޭ އަށް ސާޖިއޯ ބުސްކެޓް ކުރި ފައުލަކާއި ގުޅިގެން ރެފްރީ ދިން ޕެނަލްޓީ އެކެވެ.\nބާސާ އިން މެޗުގެ ނަތީޖާ ހަމަހަމަ ކުރީ ފުރަތަމަ ހާފު ނިމެން ކައިރިވެފައި ވަނިކޮށެވެ. ލުއިސް ސުއަރޭޒް ދިން ބޯޅައެއްގައި މި ލަނޑު އެޓީމަށް ޖަހައިދިނީ އެންޓޮއިން ގްރީޒްމަން އެވެ. 1-1 އިން ދެޓީމު އެއްވަރުވެގެން މި ހާފު ނިމުނު އިރު ބާސާ އިން ވަނީ ދެވަނަ ހާފުގެ ކުރީކޮޅު ސޮސިއެޑާޑުގެ ގޯލު ފޫއަޅުވާލައި މެޗުގައި ފުރަތަމަ ފަހަރަށް ލީޑު ނަގައިފަ އެވެ. މި ލަނޑު އެޓީމަށް ޖަހައިދިނީ މެސީ ޖައްސާލި ބޯޅައެއްގައި ސުއަރޭޒެވެ.\nސުއަރޭޒްގެ ލަނޑުން ބާސާ އަށް ކުރިި ލިބުނު އިރު އޭގެ އިރުކޮޅެއް ފަހުން ލީޑު ފުޅާކުރަން އެންޓޮއިން ގްރީޒްމަން އަށް ލިބުނު ފުރުސަތުގައި އޭނާ ފޮނުވާލި ހަމަލާ ކީޕަރު އެލެކްސް ރެމީރޯ ވަނީ މަތަކޮށްފަ އެވެ. މީގެ އިތުރުން ބާސާ އިން އުފެއްދި އިތުރު ނުރައްކާތެރި ހަމަލާއެއްގައި ސާޖި ރޮބާޓޯ ނަގައިދިން ހުރަހެއްގައި ޖެރާޑް ޕީކޭ ބޮލުން ފޮނުވާލި ބޯޅަ ގޯލު ތެރެއަށް ވަނުމުގެ ކުރިން ސޮސިއެޑާޑުގެ ކުޅުންތެރިއަކު ވަނީ ބޯޅަ ބޭރުކޮށްފަ އެވެ.\nސޮސިއެޑާޑުން އެއްވަރުކުރީ 62 ވަނަ މިނެޓުގަ އެވެ. އެޓީމުން އުފެއްދި ކައުންޓާ ހަމަލާއެއްގައި ނަޗޯ މޮންރެއާލް އޭރިއާ ތެރެއަށް ނަގައިދިން ހުރަސް ކީޕަރު ޓާ ސްޓެޖަން އަތުގައި ޖެހިފަ ބޭރަށް ނިކުތުމުން އެލެގްޒާންޑާ އައިސަކް ވަނީ މުޅިން ހުސްކޮށް ހުރެ ގޯލު ތެރެއަށް ބޯޅަ ފޮނުވާލައިފަ އެވެ. އޭގެ ފަހުން ނަތީޖާ ބަދަލުކުރަން މާ އެދެވޭ ފުރުސަތުތަކެއް ދެޓީމުންކުރެ އެއްވެސް ޓީމަކަށް ލިބިފައިނުވެ އެވެ.


REPORT: Mi vabaa in salaamaiyvun, adhives bodu gonjehumeh! | Mihaaru\nއެންޑީއޭ: މަސްތުވާތަކެތި ބޭނުންކުރާ މީހުންނަށް ފަރުވާ ފޯރުކޮށްދިނުމުގެ މައި އިދާރާ\n17 ޖޫން 2018 - 09:40 36 comments\nގައުމަށް ދިމާވެފައިވާ ގޮންޖެހުންތަކުގެ ވާހަކަ ކޮންމެ ދިމާލަކުން ދެއްކި ނަމަވެސް މަސްތުވާތަކެތީގެ ވާހަކަ ބޮޑުކޮށް އާދެ އެވެ. ގައުމީ އުފެއްދުންތެރިކަމަށް ބެލި ނަމަވެސް، އަމާންކަމަށް ބެލިޗނަމަވެސް، އަދި ތަރައްގީއަށް އޮތް ގޮންޖެހުންތަކަށް ބެލި ނަމަވެސް އެވާހަކަ އެބަޗދެކެވެ އެވެ. އެހެންކަމުން މިއީ ގައުމަށް ދިމާވެފައިވާ އެންމެ އެއް ބޮޑު ގޮންޖެހުމެވެ. އަދި ކޮންމެހެން ހައްލުކުރަން ޖެހިފައިވާ މައްސަލައެކެވެ. އެކަން ހައްލުކުރަން މަސައްކަތްތަކެއް ވެސް ކުރެވެ އެވެ. ނަމަވެސް ސުވާލަކީ ނަތީޖާ ރަނގަޅުތޯ އެވެ؟\nމަސްތުވާތަކެތީގެ ވަބާއިން މީހުން ސަލާމަތް ކުރުމަށް އޮންނަނީ ދެ ގޮތެކެވެ. އެއް ގޮތަކީ އެތަކެތި އެތެރެވިޔަ ނުދިނުމެވެ. ނަމަވެސް ރާއްޖެއަކީ ވަށައިގެން ކަނޑު އޮތް، މުޅި ދުނިޔެއަށް ހުޅުވާލެވިފައިވާ ގައުމަކަށް ވުމުން އެކަން ކުރަން ވަރަށް ދައްޗެވެ. އެތައް ކިލޯއެއްގެ މަސްތުވާތަކެތި އަތުލިޔަސް ސަޕްލައި ދަށެއް ނުވެ އެވެ. ދެ ވަނަ ގޮތަކީ މަސްތުވާތަކެތި ބޭނުން ކުރާ މީހުން މަދުކުރުމެވެ. އެއީ ކިހާ ނުރައްކާ ކަމެއްކަން ވިސްނައި ދީގެންނާއި މަސްތުވާތަކެތި ބޭނުންކުރާ މީހުންނަށް އެކަށީގެންވާ ފަރުވާދީ އަލުން މުޖުތަމައުއަށް ނެރެގެންނެވެ.\nރާއްޖޭގައި ދޭ ފަރުވާ\nފަރުވާގެ ދާއިރާ އަށް ބަލައިލާނަމެވެ. މަސްތުވާތަކެތީގެ ވަބާގައި ޖެހިފައިވާ މީހުން އަލުން އަނބުރާ މުޖުތަމައުމަށް ގެނައުމުގެ ޒިންމާ ހަވާލުކޮށް ނެޝަނަލް ޑްރަގް އެޖެންސީ (އެންޑީއޭ) އުފެއްދި އެވެ. އެތަނުން މިހާތަނަށް އެތައް ބަޔަކަށް ފަރުވާދީ، މުޖުތަމައަށް ދޫކޮށްލި އެވެ. ނަމަވެސް އޭގެ ތެރެއިން ގިނަ ބަޔަކު އަނެއްކާވެސް އެ އާދައިގެ ތެރެއަށް ވަދެ އެވެ. އެހެން ކަމުން މިކަމުގައި ދެކޮޅުނުޖެހޭ ކޮންމެވެސް ކަމެއް އެބަ އުޅޭކަން ޔަގީނެވެ.\nމަސްތުވާތަކެތި އަތުލައިގަތުމަށް ފުލުހުން ހިންގި އޮޕަރޭޝަނެއްގެ ތެރެއިން-- ފޮޓޯ: ޕޮލިސް\nޑްރަގް ކޯޓުގެ އަމުރާ އެކު ތިން މަރުހަލާއަކަށް އެންޑީއޭއިން ފަރުވާދެ އެވެ. އޭގެ ތެރެއިން އެއް ބަޔަކީ ކޮމިއުނިޓީ ސެންޓަރުން ފަރުވާ ހޯދާ މީހުންނެވެ. އެއީ މުޖުތަމައުގައި އުޅެމުން ފަރުވާ ހޯދުމެވެ. އެފަދަ ތިން ކޮމިއުނިޓީ ސެންޓަރު މާލެ، އައްޑޫ އަދި ފުވައްމުލަކުގައި ހުރެ އެވެ. އަނެއް ބަޔަކު ރިހެބުން ފަރުވާ ހޯދާއިރު ދެން ތިބި ބަޔަކު ރިހެބުން ފަރުވާ ހޯދުމަށް ފަހު ހާފްވޭ ހައުސްއެއްގައި ތިބެން ޖެހެ އެވެ. ކ. ހިންމަފުށީގައި ރިހެބެއް ހިންގާއިރު ހުޅުމާލޭގައި ހުންނަނީ ހާފްވޭ ހައުސްއެކެވެ. އެތަންތަނުން މި ވަގުތު ޖުމްލަ 172 މީހަކު އަންނަނީ ފަރުވާ ހޯދަމުންނެވެ. އެއީ އެތަންތަނުގެ ފުލް ކެޕޭސިޓީ އެވެ.\nމަސްތުވުމުން ހަށިގަނޑުގައި އުފެދޭ ކެމިކަލްތައް ބޭސްދީގެން ނައްތާލަން ޑިޓޮކްސިފައި ހަދަ އެވެ. އެއަށް ފަހު ފަރުވާ ފަށަ އެވެ. އޭގެ އެއް ފަރުވާއަކީ "ސައިކޯ ސޯޝަލް" އެވެ. އެއީ ކައުންސިލިން ދީގެން އަހުލާގީ މައްސަލަތައް ހައްލުކުރުމާއި މަސްތުވުމުގެ ނުރައްކާތެރިކަން ބުނެދީ އެކަމުން ސަލާމަތްވުމަށް ވިސްނައި ދިނުމެވެ. އަދި މަސްތުވާތަކެތީގެ ވަބާ ޖެހިފައިވާ މީހާގެ އާއިލާއަށް ވިސްނައިދީ އެމީހުން ހޭލުންތެރިކުރުވުމެވެ. ހާއްސަކޮށް މަސްތުވުމުން ސަލާމަތްވާއިރު ދިމާވާނެ ކަންކަމާއި އެމީހުންނާ ދޭތެރޭ އަމަލު ކުރާނެ ގޮތް ބުނެދިނުމެވެ.\nދެން ދޭ ފަރުވާއަކީ "ފާމަކޯ ތެރަޕީ" އެވެ. އެއީ ބޭސް ދިނުމެވެ. ރާއްޖޭގައި މިހާތަނަށް އެކަން ކުރަމުން އައީ މަސްތުވާ ބޭހެއް ކަމަށްވާ "މެތަޑޮން" ދީގެންނެވެ. އޭގެ އެކި ޑޯޒް ދީ، ޑޯޒް ދަށްކުރަމުން ގޮސް މަސްތުވުން ހުއްޓުމަކަށް ގެންނަނީ އެވެ. ނަމަވެސް މިހާރު ވަނީ އެފަރުވާ ހުއްޓާލާފަ އެވެ. ކުރިން އެފަރުވާއާ އެކު ވެސް ސައިކޯ ސޯޝަލްގެ ދަށުން ތެރަޕީ ދޭން ޖެހެ އެވެ.\nއެކި މީހުން އެކި ގޮތްގޮތަށް ފަރުވާ ނަގަ އެވެ. އޭގެ ތެރެއިން ރިހެބުން ފަރުވާ ހޯދަން 4-6 މަސް ނަގަ އެވެ. އެއަށް ފަހު ކޮމިއުނިޓީ ސެންޓަރުން ފަރުވާ ހޯދާ ގޮތަށް އެއް ބަޔަކު މުޖުތަމައުއަށް ދޫކޮށްލާއިރު އަނެއް ބަޔަކު ފޮނުވަނީ ހާފްވޭ ހައުސް އަށެވެ. އެފަރުވާއަށް ގިނަ ވެގެން ނަގަނީ ތިން ވަރަކަށް މަހެވެ.\nއަނބުރާ މަސްތަށް، ކީއްވެ؟\nމައްސަލައަކަށް ދިމާވެފައި ވަނީ ފަރުވާއަށް ފަހު އަނެއްކާވެސް މަސްތުވާތަކެތި ބޭނުންކުރަން ފެށުމެވެ. އެންޑީއޭގައި މަސައްކަތް ކުރާ އަދި މަސައްކަތް ކޮށްފައިވާ މީހުން ބުނާ ގޮތުގައި އެކަން އެގޮތަށް ދިމާވަނީ އެންމެ އެކަށޭނަ ފަރުވާ ނުދެވޭތީ އެވެ. ހާއްސަކޮށް ރަނގަޅު ފަރުވާއެއް ދިނުމުގެ ބަދަލުގައި ފަރުވާ ދޭ މީހުންގެ އަދަދު ގިނަކުރަން އަމާޒުކޮށްފައި ވުމަކީ އޭގެ މައިގަނޑު ސަބަބު ކަމަށް އެމީހުން ބުނެ އެވެ. މަދުވެގެން އަހަރެއްހާ ދުވަހު ފަރުވާ ދޭން ޖެހޭއިރު ރާއްޖޭގައި އާންމުކޮށް ފަރުވާ ދެނީ އެންމެ ދިގުވެގެން ވެސް ހައެއްކަ މަސް ދުވަހަށެވެ.\nރާއްޖެއިން އަތުލައިގަނެފައިވާ ގިނަ އަދަދެއްގެ މަސްތުވާތަކެތި-- ފޮޓޯ: ޕޮލިސް\n"މިދައްކަނީ އާދައިގެ މައްސަލަތަކެއް ހުރި ބައެއްގެ ވާހަކައެއް ނޫން. މިދައްކަނީ ތަފާތު ބަލިތަކާއި ތަފާތު އަހުލާގީ މައްސަލަތައް ހުރި، މަސްތުވުމުގެ ވަބާގައި ޖެހިފައިވާ މީހުންގެ ވާހަކަ،" އެންޑީއޭގެ ހާލަތު ރަނގަޅު އެނގޭ އަދި ތަޖުރިބާކޮށްފައިވާ މީހަކު ބުންޏެވެ.\n"މީހުންނަށް ފަރުވާދީ އަނބުރާ މުޖުތަމައުއަށް ނެރެވޭނީ ވަރަށް މަސައްކަތުން. އެކަން އެގޮތަކަށް ނުކުރެވޭ."\nމަސްތުވުމުން މީހާ ސަލާމަތް ކުރުމަށް ކައުންސިލިން އަކީ އެންމެ މުހިންމު އެއް ބަ އެވެ. އެކަމަކު އެންޑީއޭގައި އެކަން ކުރަން ތިބީ މަދު ބައެކެވެ. އެހެންކަމުން އޭގެ ތެރެއިން ކައުންސިލަރަކަށް ދުވާލެއްގެ މައްޗަށް 19 ވަރަކަށް މީހުން ބަލަހައްޓަން ޖެހެ އެވެ. އޭގެ އިތުރުން ކޯޓަށް ހުށަހަޅަން ޖެހޭ ބައެއް ލިޔެކިޔުންތައް ތައްޔާރުކުރުން ފަދަ އިދާރީ އެތައް މަސައްކަތެއް ކުރަން ޖެހޭ ކަމަށް އެކައުންސިލަރުން ބުނެ އެވެ. ނަތީޖާއަކީ ފަރުވާގެ ކަންކަން އެންމެ އެކަށީގެންވާ ގޮތަށް ކުރިއަށް ނުގެންދެވުމެވެ.\n"އާންމު ގޮތެއްގައި ކައުންސިލަރަކަށް ދުވާލަކު ނަގައިދެވޭނީ ތިން ސެޝަން. އެއީ ރަނގަޅަށް މަސައްކަތް ކުރެވޭނެ ވަރަކީ. އޭގެ ބަދަލުގައި އެތައް ބަޔަކު އެކަނިމާއެކަނި ބަލަހައްޓަން ވީމަ އެކަން އެންމެ ރަނގަޅަކަށް ނުވާނެ،" އެންޑީއޭގައި ކައުންސިލަރެއްގެ ގޮތުން މަސައްކަތްކުރި މީހަކު، ނަން ނުޖަހާ ގޮތަށް، ބުންޏެވެ.\n"އެހެން މަސައްކަތް ވެސް ކައުންސިލަރުން ކުރަން ޖެހޭ. [އެ ހުރިހާ ކަމެއް ކުރަން ޖެހުމަކީ] ރާއްޖޭގައި ދިމާވާ މައްސަލަ އަކީ."\nދުނިޔޭގެ ބައެއް ގައުމުތަކުގައި މަސްތުވުމުން މީހުން ސަލާމަތްކުރަން މަސައްކަތް ކުރަނީ އެޑިކްޝަންގެ ދާއިރާއިން ކައުސިލިން ދިނުމުގެ ބައިން މަތީ ތައުލީމް ހާސިލްކޮށްފައިވާ މީހުންނެވެ. އެކަމަކު ރާއްޖޭގައި އެފަދަ މީހުން ނެތުމުން އެ މަސައްކަތްކުރަނީ އާންމު ކައުންސިލިން ލައިސެންސް ލިބިފައިވާ މީހުންނެވެ. އޭގެ ތެރޭގައި އެޑްވާންސް ސެޓްފިކެޓް ފެންވަރުގެ ކައުންސިލަރުން ވެސް ހިމެނެ އެވެ.\nކައުންސިލަރުންގެ ފެންވަރު ބެލުމާއި އެމީހުންނަށް ޓެކްނިކަލް އެހީތެރިކަން ފޯރުކޮށް ދިނުމަށް އެކަށީގެންވާ ތަޖުރިބާކާރުންނެއް ނެތެވެ. އެހެންވެ ކައުންސިލަރުންގެ މަސައްކަތް ވަޒަންކުރެވޭނެ ގޮތެއް ވެސް ނެތެވެ.\nފަރުވާއާ އެއްވަރަށް، މަސްތުވާތަކެތީގެ ވަބާގައި ޖެހިފައިވާ މީހުންގެ އާއިލާގެ އެއްބާރުލުން ވެސް ވަރަށް މުހިންމެވެ. އެކަމަށްޓަކައި ކައުންސިލަރުން އާއިލާތަކާ ވާހަކަދައްކައި ކަންކުރަންވީ ގޮތް ބުނެދީހަދަ އެވެ. ނަމަވެސް ރާއްޖޭގައި އެ ޒިންމާ ގިނަ އާއިލާތަކަށް ރަނގަޅަކަށް ނުނެގެ އެވެ.\n"ބައެއް ބެލިނިވެރިން ކުއްޖާ ބޭރަށް ގޮސް ފައިސާ ހޯދަން ވައްކަން ކޮށްފާނެތީ އެބަ ފައިސާ ދޭ މަސްތުވާތަކެތި ގަންނަން. އެމީހުން ހަޅޭއްލަވައިގަތީމަ ދެން ހަދަންވާ ގޮތެއް ބެލެނިވެރިންނަކަށް ނޭނގޭ،" އެންޑީއޭގައި ކުރިން މަސައްކަތްކުރި މީހަކު ކިޔައިދިނެވެ.\n"ހަގީގަތުގައި ޕޭރެންޓުން ހޭލުންތެރިކުރުން ވަރަށް މުހިންމު. އެކަމަކު ރާއްޖޭގައި އެކަމެއް ވެސް ނޯވޭ މިހާރަކު."\nދެން އޮތީ ފަރުވާއަށް އެދިގެން ދާ މީހުންނަށް ފަރުވާ ނުލިބޭ މައްސަލަ އެވެ. ޑްރަގް ކޯޓުން ފަރުވާ ދޭން އަންގާފައިވާ އެތައް ބަޔަކު ޖާގަ ނުލިބި އަދިވެސް އެބަ ތިއްބެވެ. އަމިއްލައަށް ރަނގަޅުވާން ބޭނުންވެގެން ދާ މީހުންގެ ތެރެއިން ވެސް ފަރުވާ ލިބުން ލަސްވެފައިވާ އެތައް ބަޔަކު ހިމެނެ އެވެ.\n"ވަރަށް ބޮޑުވަރު ވީމަ ދެއްތޯ އެމީހުން އަމިއްލައަށް ފަރުވާ ހޯދަން ދާނީ. އެގޮތަށް ގޮސް އެދުމުން ވެސް ދެ ހަފްތާ، ތިން ހަފްތާ އެބަ ނަގާ. އެފަދަ ބައެއް ކުދިން ފަރުވާ ނުލިބިގެން އޯވަޑޯޒް ވެފައި ވެސް އެބަ ތިބި،" ކައުންސިލަރަކު ބުންޏެވެ.\nގޮންޖެހުންތަކެއް އެބަ ހުރި\nނޭޝަނަލް ޑްރަގް އޭޖެންސީ ބޯޑުގެ ޗެއާމަން، ޑރ. އަލީ ޝާހިދު ވިދާޅުވީ ކައުންސިލަރުންގެ ދަތިކަން ވަރަށް ބޮޑު ކަމަށެވެ. ނަމަވެސް އަލަށް ފަސް ކައުންސިލަރުން ނަގަން އިއުލާންކޮށްފައިވާއިރު އެ މީހުން ލިބުމުން މިހާރުގެ ހާލަތަށް ލުޔެއް އަންނާނެ ކަމަށް ވިދާޅުވި އެވެ.\nޖާގައިގެ ދަތިކަން ހުރުމުން ބައެއް މީހުންނަށް ފަރުވާ ނުލިބި މަޑުކުރަން ޖެހިފައިވާކަން ޝާހިދު ވެސް ގަބޫލްކުރައްވަ އެވެ. އަދި ޓެކްނިކަލް މީހުންގެ ދަތިކަން ހުރިކަން ވެސް ގަބޫލުކުރައްވަ އެވެ. ހާއްސަކޮށް ޑްރަގް އެޑިކްޝަންގެ ދާއިރާއިން މަތީ ތައުލީމް ހާސިލްކޮށްފައިވާ ކައުންސިލަރުން ނެތް، މައްސަލައެއްގެ ގޮތުގައި، އޭނާ ފާހަގަކުރެއްވި އެވެ.\n"ކޮލޮމްބޯ ޕްލޭންގެ އެހީގައި ކައުންސިލަރުން ވެސް ތަމްރީނު ކުރަމުން އަންނަނީ. ހިންގަން ތިބި ބޭފުޅުންނަކީ އެންޑީއޭގައި ގިނަ ދުވަސްތަކެއް ވަންދެން މަސައްކަތް ކުރައްވާފައިވާ ތަޖުރިބާކާރު ބޭފުޅުން،" ޝާހިދު ވިދާޅުވި އެވެ.\nއެކަމަކު އޭނާ ވިދާޅުވީ އެންޑީއޭގެ މަސައްކަތް ވަރަށް ކާމިޔާބު ކަމަށެވެ. އެގޮތުން އަހަރެއްގެ މައްޗަށް 1000 ވަރަކަށް މީހުންނަށް ފަރުވާދީ އަނބުރާ މުޖުތަމައުއަށް ނެރެވޭ ކަމަށް ވިދާޅުވި އެވެ. އަދި އޭގެ ތެރެއިން ގިނަ ބަޔަކު ރަނގަޅު ދިރިއުޅުމެއް އުޅެމުން އަންނަކަން ފާހަގަކުރެއްވި އެވެ.\n"ސަރުކާރުގެ މެނިފެކްޓޯގައި ވެސް އޮންނަނީ އަހަރަކު 500 މީހުންނަށް ފަރުވާ ދީ އަނބުރާ މުޖުތަމައުއަށް ގެނައުން. އަޅުގަނޑުމެންނަށް އެކަން ކުރެވޭ،" ޝާހިދު ވިދާޅުވި އެވެ.\nމަސްތުވާތަކެއްޗާ ދެކޮޅު ހަފުތާ މި ހަފުތާގައި ފާހަގަކުރާ އިރު ރާއްޖެ އިން ފެންނަނީ އެ ވަބާއިން ސަލާމަތްވުމުގެ މަސައްކަތް ވަރުގަދަކުރަން ޖެހިފައިވާ މަންޒަރެވެ. އެންޑީއޭ ވެސް މިހާރަށް ވުރެ ރަނގަޅުވާން ޖެހެ އެވެ.\nއިތުރު ލިޔުންތައް މަސްތުވާތަކެތި ޑްރަގް ރިހަބިލިޓޭޝަން ޑްރަގް ކޯޓް ނެޝަނަލް ޑްރަގް އޭޖެންސީ\nމަސްތުން ސަލާމަތްވާން 1000 މީހުން ކިއޫގައި!


Hiyaa Flat Libey Fuluhunge List Ge Thafseel Thah Haama Kuran Govaalaifi - Vaguthu\nހިޔާ މަޝްރޫއުގެ ދަށުން އަޅާފައި ހުރި ފްލެޓެއް؛- ވަގުތު އިމޭޖަސް- މުހައްމަދު އަފްޒަލް\nހިޔާ ފްލެޓުގެ ތެރެއިން ފުލުހުންނަށް ކަނޑައެޅި 300 ފްލެޓު ލިބުނު މީހުންގެ ތަފްސީލްތައް ހާމަކުރަން އާންމުންގެ ޖަމިއްޔާ އިން ގޮވާލައިފިއެވެ.\nފްލެޓުތައް ގުރުލުމާ ހަމަޔަށް ދިޔައިރުވެސް ފުލުހުންގެ ތެރެއިން ފްލެޓު ލިބުނު ފަރާތްތަކުގެ ލިސްޓު އިއުލާން ނުކުރާތީ އާންމުންގެ ޖަމްއިއްޔާއިން ވަނީ ކަންބޮޑުވުން ފާޅުކޮށްފައެވެ. އަދި ލިސްޓުތައް އާންމުންނަށް ފެންނަހެން ހާމަ ކުރުމަށް ޖަމްއިއްޔާއިން ވަނީ ދެ ފަހަރު ގޮވާލައިފައެވެ.\nއާންމުންގެ ޖަމިއްޔާ އިން ނެރުނު ބަޔާނެއްގައި ބުނީ ގުރުއަތުލާން ފެށިއިރުވެސް ފުލުހުންނަށްވެސް ފައިނަލް ލިސްޓު ނުދައްކައި އޮވެފައި މިހާރު އެ ލިސްޓު ފުލުހުންނާއި ހިއްސާ ކޮށްފައިވާ ކަމަށެވެ.\nޑެޕިއުޓީ ކޮމިޝަނަރ އޮފް ޕޮލިސް އަލީ ރަޝީދު ސޮއިކޮށް އިއްޔެ ނެރުނު މި ލިސްޓަކީ ފުލުހުންގެ ތެރޭގައި ފުލުހުންނާއި އެކަނި ހިއްސާ ކުރެވުނު ލިސްޓެއް ކަމަށާއި އެ ލިސްޓު އަދިވެސް އާންމު ނުކުރާ ކަމަށް ބަޔާނުގައިވެއެވެ.\n"މި ލިސްޓުން ފެންނަނީ ލިބިފައިވާ ޖުމްލަ ޕޮއިންޓު އެކަނިކަން ފާހަގަ ކުރެވެއެެވެ. މި ލިސްޓަށް އެކަނި ބަލައިގެން ޕޮއިންޓު ދީފައިވަނީ ކިހިނެއްކަން އާންމު މީހަކަށް ނޭނގޭނެއެވެ. ނަން، އައިޑީ ކާޑު ނަމްބަރު، ރޭންކު އަދި ޖުމްލަ ޕޮއިންޓު އެނގޭނެހެން ފުލުހުންގެ ތެރެއިން ކުރިމަތިލި 1434 ފަރާތާއި ސިވިލް މުވައްޒަފުންގެ ބައިން ކުރިމަތިލި 28 ފަރާތުގެ މައުލޫމާތު ލިސްޓުގައިވެއެވެ. ފުލުހުންނަށް ހާއްސަ ކުރެވުނު 300 ފްލެޓުގެ ތެރެއިން ސިވިލް މުވައްޒަފުންނަށް ކަޑައެޅުނީ ފަސް ފްލެޓެވެ،" އާންމުންގެ ޖަމިއްޔާ އިން ނެރުނު ބަޔާނުގައިވެއެވެ.\nއާންމުންގެ ޖަމިއްޔާ އިން ބުނި ގޮތުގައި އެ ޖަމިއްޔާ އިން ކުރިން ގޮވާލާފައިވާާ ގޮތަށް މިހުރިހާ ލިސްޓުތައް މިއީ އާންމުންނަށް ފެންނަހެން އާންމު ކުރަން ޖެހޭ ލިސްޓުތަކެކެވެ. ލިސްޓުތައް އާންމު ނުކުރުމަކީ ކަންބޮޑުވާ ކަމެއް ކަމަށް ބަޔާނުގައިވެއެވެ.\n"މިހާރު ނެރުނު ލިސްޓުން ފެންނަނީ ޖުމްލަ ޕޮއިންޓު އެކަންޏެވެ. އެހެން ހުރިހާ ބައެކޭ އެއްފަދައިން ޕޮއިންޓުދިން އުސޫލާއި އޭގެ ތަފްސީލަކީވެސް އާންމުންނަށް އެނގެން ޖެހޭ އެއްޗެކެވެ." ބަޔާނުގައިވެއެވެ.\nޖޫން 4, 2021 16:27\nބަލަ ފުލުހުންގެ ވަކިން ހާމަ ކުރަންޖެހޭ ސަބަބަކީ ކޮބައިތޯ، އެއީ ވަކި މުހިންމު ކަމެއްތޯ ؟\nޖޫން 4, 2021 17:37\nބަލަ އާންމު ކުރަން ޖެހޭތަ؟\nޖޫން 4, 2021 19:47\nޕޮއިންޓް ދިނުމުގައި އެންމެ ރަނގަޅު އުސޫލުތަކެއް ކަނޑައެޅިގެން ތިކަން ކޮށްފަ އޮތީ ފުލުހުންގެ ތެރެއިން. ސިފައިންގެ ގޮތެއް ނޭނގޭ. ތިޔަލިސްޓް ޢާންމުކުރުުުމުން ފައިދާއެއް ވާނަމަމަ ރަނގަޅު ޢާންމުކޮށްލަން. ޢެކަމް ފުލުހުންގެ ހުރިހާ އައިޑެންޓިޓީއާއި އެކު ޢާންމުކުރުން ރަނގަޅެއް ނޫން. ޢާންމުން ކުރިގޮތަށް ކުރަންވީ.\nޖޫން 4, 2021 23:45\nފުލެޓްތަކަށްކުރިމަތިލާ މީހުންގެ ތެރެއިން ދަރިން ލިބުމުން މަހުރޫމްވެފައި ތިބި މީހުންނަށް އޮތް ފުރުސަތަކީކޮބާ؟މާރަގަޅުދޯ ކައިވެނީގެ މުއްދަތު ބެލިއްޔާ!


Congo ge 'Terminator' 30 aharah jalah laifi - vNews.mv\nކޮންގޯގެ ބާޣީ ލީޑަރ ބޮސްކޯ އެންޓަގަންޑާ ކޯޓުގައި:\nކޮންގޯގެ "ޓާމިނޭޓަރ" 30 އަހަރަށް ޖަލަށްލުމަށް ހުކުމް ކޮށްފި\nސައިފް އަޒްހަރު 08 November 2019, 19:59\nހަނގުރާމައިގެ ޖަރީމާތަކާއި، އިންސާނިއްޔަތާ ޚިލާފް ޖަރީމާތައް ހިންގިކަމުގެ ކުށް ސާބިތުވެ ކޮންގޯގެ ބާޣީ ލީޑަރ ބޮސްކޯ އެންޓަގަންޑާ 30 އަހަރަށް ޖަލަށްލުމަށް އިންޓަރނޭޝަނަލް ކްރިމިނަލް ކޯޓުން ހުކުމް ކޮށްފިއެވެ.\nވަނަމެއްގެގޮތުގައި "ޓާރމިނޭޓަރ" ގެ ނަން ދެވިފައިވާ ބޮސްކޯގެ މައްޗަށް ސާބިތުވެފައިވާ ކުށްތަކުގެ ތެރޭގައި، މީހުން މެރުމާއި، ޖިންސީ ބޭނުންތަކަށް މީހުން އަޅުވެތިކޮށްގެން ގެންގުޅުމާއި، ހަނގުރާމައިގައި ކުޑަކުދިން ބޭނުންކުރުމުގެ ކުށްތައް ހިމެނެއެވެ.\nމިއީ، ދެހާހުގެ އަހަރުތަކުގައި، ޑިމޮކްރަޓިކް ރިޕަބްލިކް އޮފް ކޮންގޯގައި ހިންގާފައިވާ ޖަރީމާތަކެވެ.\nއުމުރުން 46 އަހަރުގެ ބޮސްކޯ އެންޓަގަންޑާއަކީ ރުވާންޑާއަށް އުފަން މީހެކެވެ. އެހެން ނަމަވެސް، އޭނާގެ މައްޗަށް އުފުލުނު ގިނަ ދައުވާތަކަކީ، އޭނާގެ ހަނގުރާމަވެރިން ކޮންގޯގެ އަވަށްތައް ހިފައިގެންތިބި އިރު ހިންގާފައިވާ ގަތުލުއާންމުތަކުގެ ދައުވާތަކެވެ.\nބޮސްކޯ އެންޓަގަންޑާގެ މައްޗަށް ހިންގި ޝަރީއަތަށްފަހު ހުކުމް އިއްވަމުން އިންޓަރނޭޝަނަލް ކްރިމިނަލް ކޯޓުން މައްސަލަ ބެލި ފަނޑިޔާރުންގެ ބެންޗުގެ ޗެއަރ ރޮބަރޓް ފްލެމްރް ހުކުމް އިއްވަމުން ވިދާޅުވީ، ބޮސްކޯ އިސްވެހުރެ އޭނާގެ ހަނގުރާމަވެރިން ވަރަށް ފުޅާގޮތެއްގައި މީހުން މެރުމުގެ ޖަރީމާތައް ހިންގާފައިވާ ކަމަށެވެ.\nއެހެންވެ، ބޮސްކޯ އެންޓަގަންޑާ ހިންގާފައިވާ މި ޖަރީމާތަކަށް އައިސީސީގެ ފަނޑިޔާރުން އިއްވާފައިވަނީ ތިރީސް އަހަރަށް ޖަލަށް ލުމުގެ ހުކުމެވެ. އުމުރަށް ޖަލަށްލުމުގެ ބަދަލުގައި އެއަށްވުރެންވެސް ދިގު މުއްދަތަކަށް ޖަލަށްލުމުގެ ހުކުމް އިއްވީ، ބޮސްކޯ އެންޓަގަންޑާ ހިންގާފައިވާ ޖަރީމާތަކުގެ ބޮޑުކަމުން ކަމަށް ހުކުމުގައި ވެއެވެ.\nއިންޓަރނޭޝަނަލް ކްރިމިނަލް ކޯޓުގެ ތަރުޖަމާނުވަނީ، މިއީ އެ ކޯޓުން މީހެއްގެ މައްޗަށް މިހާތަނަށް އިއްވެ އެންމެބޮޑު ހުކުމްކަން ކަށަވަރު ކޮށްދެއްވާފައެވެ.\nކޯޓުން އިއްވި ހުކުމް އިސްތިއުފާ ކުރުމަށް ބޮސްކޯއަށް 30 ދުވަހުގެ މުހުލަތު ލިބޭނެއެވެ. ޝަރީއަތުގައި އޭނާ ބުނެފައިވަނީ، އޭނާއަކީ "ޓާމިނޭޓަރއެއް" ނޫން ކަމަށާއި، އޭނާއަކީ ސިފައިންގެ މީހެއް ކަމަށެވެ.\nއިންޓަރނޭޝަނަލް ކްރިމިނަލް ކޯޓަކީ ދުނިޔޭގައި ހިންގާ ބޮޑެތި ޖަރީމާތަކުގެ ޝަރީއަތް ހިންގުމަށް 2002 ވަނަ އަހަރު ގާއިމްކުރި ކޯޓެކެވެ.\nކޮންގޯގެ ބާޣީ ލީޑަރުގެ މައްޗަށް އެ ކޯޓުން ހުކުމް އިއްވުމާއެކު، ހިއުމަން ރައިޓްސް ވޮޗުންވަނީ ވަގުތުން އެކަމަށް މަރްހަބާ ކިޔާފައެވެ. ބުނެފައިވަނީ، މިއީ، ތިމާމެންނާ ހަމައަށް އެއްވެސް ބަޔަކަށް ނާދެވޭނެ ކަމަށާއި، އަތްވެސް ނުލެވޭނޭ ކަމަށް ހީކޮށްގެން ދުނިޔޭގައި ޖަރީމާތައް ހިންގާ ފަރާތްތަކަށް ދެވުނު ވަރުގަދަ މެސެޖެއް ކަމަށެވެ. އެފަދަ މީހުންވެސް ކޮންމެވެސް ދުވަހަކުން ޖަރީމާތަކަށް ޒިންމާވާންޖެހޭކަން ހާމަވާ ކަމެއް ކަމަށެވެ.\nކޯޓުން އިއްވާ މިފަދަ ހުކުމަކުން އަނިޔާލިބުނު ފަރާތްތަކުގެ ވޭންތައް ނެތި ނުދިޔަ ނަމަވެސް، އިންސާފު ލިބިދޭތަން ދިރިތިބީންނަށް ފެނުމަކީ ލިބިގެންދާނެ ކޮންމެވެސް ވަރެއްގެ ހިތްހަމަޖެހުމެއް ކަމަށްވެސް ހިއުމަން ރައިޓްސް ވޮޗުން ބުނެފައި ވެއެވެ.


ދަރިން ލިބުމަށް އެދި ކުރެވޭ ދުޢާ | ދުޢާ | ދީނާއިދުނިޔެ\nBack ކަވާސާ ދީނާއިދުނިޔެ ދީނާއިދުނިޔޭގެ ބައިތައް ދުޢާ ދަރިން ލިބުމަށް އެދި ކުރެވޭ ދުޢާ\n27 ޖޫން 2005\nމި ބިންމަތީގައި އިންސާނުންގެ ދަރިފަސްކޮޅު ދެމި އޮތުމުގެ ސަބަބެއް ކަމުގައި މާތް ﷲ ލައްވާފައި ވަނީ، ކައިވެނި ކޮށްގެން ކުދިން ލިބުމެވެ. އަދި ކުދިން ލިބުމަކީ ދުނިޔޭގައި އިންސާނަކަށް ލިބޭ ގިނަ ގުނަ ނިޢްމަތްތަކުގެ ތެރެއިން ވަރަށް ވެސް ބޮޑު ނިޢްމަތެއް ކަން ކަށަވަރެވެ. ނަމަވެސް ކޮންމެ މީހަކީ މި ނިޢްމަތް ލިބޭ މީހެއް ނޫނެވެ. ބައެއް މީހުންނަށް ވަރަށް ފަސޭހައިން ކުއްޖަކު ލިބޭ އިރު، އަނެއް ބަޔަކަށް ގިނަ ދުވަސްތަކަކު އިންތިޒާރު ކުރުމަށް ފަހު ލިބޭތަން ވެސް އާދެއެވެ. އަދި އަނެއް ބަޔަކު މި ނިޢްމަތުން އެއްކޮށް މަޙްރޫމް ވެއެވެ.\nކޮންމެ އަކަސް، ކުއްޖަކު ލިބުން ލަސް ވުމުން އަހަރެމެންނަށް ކުރެވޭނެ ކަމަކީ ބައްޔެއް އުޅޭތޯ ބަލައި ފަރުވާ ހޯދުމެވެ. ނެތް ނަމަ ދުޢާ ކުރުމެވެ. އިންސާނަކު ކަމަކަށް އެދި ދަންނަވަން ހުރީ ހަމަ އެންމެ ފަރާތެކެވެ. އެއީ މާތް ﷲ އެވެ. އެ ކަލާނގެ ފިޔަވާ، މީހަކަށް ދަރިން ރިޒުޤު ކުރައްވާނެ އެއްވެސް ފަރާތެއް ނުވެއެވެ. ވީމާ މުސްލިމަކަށް ލިބިފައިވާ އެންމެ ވަރުގަދަ ހަތިޔާރަކީ ދުޢާ ކުރުން ކަމަށް ވަނީ ވެފައެވެ.\nބޭނުން ވާ ކަންތައްތައް ފުއްދަވައި ދެއްވުން އެދި ކޮންމެ ވަގުތަކުވެސް މާތް ﷲ އަށް ދުޢާ ކުރެވިދާނެއެވެ. ނަމާދުގައިވެސް އަދި ނަމާދުން ބޭރުގައިވެސް ދުޢާ ކުރެވިދާނެއެވެ. ނަމަވެސް ދުޢާ އިޖާބަ ކުރުން ގާތް ވަގުތުތަކާއި ޢަމަލުތަކުގެ ތެރޭގައި ދުޢާ ކުރުން އެދެވިގެން ވެއެވެ.\nބޭނުން ކަންތައްތައް ފުއްދަވައި ދެއްވުން އެދި މާތް ﷲ އަށް ދުޢާ ދަންނަވަން، ކުރާ ޚާއްޞަ ނަމާދެއް އޮންނަ ކަމަށް ބައެއް ޢިލްމު ވެރިން ވިދާޅުވެއެވެ. އެއީ '' ޞަލާތުލް ޙާޖާ '' އެވެ. މާނައަކީ ބޭނުމަކަށްޓަކައި ކުރެވޭ ނަމާދެވެ. އެއީ ހަމަ އާދައިގެ ދެ ރަކްޢަތް ނަމާދެކެވެ. އަދި ނަމާދަށް ފަހު އެ ބޭނުން ކަމަކަށް އެދި ދަންނަވައި ދުޢާ ކުރަނީއެވެ. މި ކަމާ ބެހޭ ގޮތުން ވާރިދުވެފައި ވާ ޙަދީޘަކީ: مَنْ تَوَضَّأ فَأسْبَغَ الوُضوءَ ثُمَّ صَلى رَكْعَتَيْن يُتِمهمَا أعطَاه الله مَا سَأل مُعجَّلا أو مُؤخَّرا\nމާނައަކީ: ''ވުޟޫކުރާއިރު ފުރިހަމައަށް ވުޟޫކޮށްގެން، އެއަށް ފަހު ދެ ރަކްޢަތް ފުރިހަމަ ކޮށްފި މީހާ އެދުނު ކަމެއް، އަވަހަށް ނަމަވެސް ލަހުން ނަމަވެސް މާތް ﷲ ފުއްދަވައި ދެއްވާނެއެވެ.''\nމި ނަމާދާއި ބެހޭ ގޮތުން އައިސްފައިވާ މި ޙަދީޘަކީ އެހާ ވަރުގަދަ ޙަދީޘެއް ނޫނެވެ. އެހެންވެ ބައެއް ޢިލްމު ވެރިން ''ޞަލާތުލް ޙާޖާ'' އޭ ކިޔާ ނަމާދެއް އޮންނަ ކަން ޤަބޫލެއް ނުކުރައްވައެވެ.\nކޮންމެ ގޮތެއް ވިޔަސް، ދުޢާއަކީ މުއުމިނުންގެ ހަތިޔާރެވެ. އެގޮތުން ކީރިތި ރަސޫލުﷲ ޞައްލަﷲ ޢަލައިހި ވަސައްލަމަ އަބަދުވެސް ދުޢާ ކުރައްވައެވެ. ފުރިހަމަ ޞިއްޙަތެއްގައި ލެހެއްޓެވުން އެދިވަޑައިގަނެ ، ނަޞްރު ލިބުން އެދިވަޑައިގަނެ، ދުޅަހެޔޮކަން މިންވަރު ކުރެއްވުން އެދިވަޑައިގަނެ، އަތް މަތި ދަތިކަމާއި ފަޤީރުކަމުން ސަލާމަތް ވުމަށް އެދިވަޑައިގަނެ، ދަހި ކަމާއި ފިނޑި ކަމުން ރައްކާތެރި ވުމަށް އެދިވަޑައިގަނެ، ދުޢާ ކުރެއްވިއެވެ.\nއަދި ނަބީ ބޭކަލުންނާއި ރަސޫލު ބޭކަލުންވެސް އެ ބޭފުޅުންނަށް ދިމާވާ އުނދަގޫތަކުން ސަލާމަތް ވުމަށް އެދި ވަޑައިގަނެ ދުޢާ ކުރެއްވިއެވެ. އައްޔޫބްގެފާނު ކުރިމަތިވެވަޑައި ގެންނެވި ބައްޔާއި، މުދާ ނެތި ދިއުމާއި ކުދިން މަރުވެ ދިޔައިމާ އެ މުޞީބާތްތަކުން ސަލާމަތް ވުމަށް އެދި ވަޑައިގެން ދުޢާ ކުރެއްވިއެވެ. އެ ހިނދު ﷲ ދުޢާ އިޖާބަ ކުރެއްވިއެވެ.\nމަހުގެ ބަނޑުގައި ހައްޔަރުވެވަޑައި ގަތުމުން ޔޫނުސްގެފާނު، ކުރެއްވި ކަމަކީވެސް ކުށަށް އިޢްތިރާފުވެވަޑައިގަނެ މާތް ﷲ އަށް ތަސްބީޙަ ކިއުއްވީއެވެ. އެ ހިނދު އެ ކަމުން ސަލާމަތްވެ ވަޑައިގަތެވެ.\nއިބްރާހިމްގެފާނަށް ދަރިކަލަކު ލިބިވަޑައި ނުގަނެ ޢުމުރުފުޅުން ދުވަސްވެ ވަޑައިގަތީމާވެސް ކުރެއްވީ ދުޢާއެވެ. އެ ހިނދު ދަރިކަލުން އިސްމާޢީލްގެފާނު ލިބިވަޑައިގަތެވެ.\nޒަކަރިއްޔާގެފާނު ވެސް، އެކަލޭގެފާނުގެ ފަހުން ނަބީކަން ވާރުތަ ކުރައްވާނެ ބޭފުޅަކު ނެތުމުން، ދަރިކަލަކު ލިބިވަޑައިގަތުމަށް އެދި ދުޢާ ކުރެއްވިއެވެ. އެ ހިނދު ޔަޙްޔާގެފާނު ލިބިވަޑައިގަތެވެ.\nމިތާނގައި ދެން މި ބަލާލަނީ ބައެއް ނަބީބޭކަލުން ނުވަތަ ރަސޫލު ބޭކަލުން، ދަރިކަލުން ލިބިވަޑައިގަތުމަށް އެދި ކުރެއްވި ދުޢާތަކެވެ.\n'' هُنَالِكَ دَعَا زَكَرِيَّا رَبَّهُ قَالَ رَبِّ هَبْ لِي مِن لَّدُنْكَ ذُرِّيَّةً طَيِّبَةً إِنَّكَ سَمِيعُ الدُّعَاء''\nމާނައަކީ: "އެހިނދު އެތާގައި ޒަކަރިއްޔާގެފާނު އެކަލޭގެފާނު ހައްދަވާ ބޮޑު ކުރެއްވި ރަސްކަލާނގެއަށް ދުޢާ ކުރެއްވިއެވެ. ވިދާޅުވިއެވެ. އޭ ހައްދަވާ ބޮޑު ކުރެއްވި ރަސްކަލާކޮ! އިބަ ރަސްކަލާނގެ ޙަޟްރަތުން ހެޔޮވެގެންވާ ދަރިފަސް ކޮޅެއް ތިމަންކަލޭގެފާނަށް ދެއްވާނދޭވެ! ހަމަ ކަށަވަރުން އިބަ ރަސްކަލާނގެއަކީ އަޅުން ކުރާ ދުޢާ އައްސަވާ ވޮޑިގަންނަވާ ރަސްކަލާނގެއެވެ.'' (އާލްޢިމްރާން 38)\nމި އާޔަތުގައި ވާ ދުޢާގެ ޢިބާރާތަކީ رَبِّ هَبْ لِي مِن لَّدُنْكَ ذُرِّيَّةً طَيِّبَةً إِنَّكَ سَمِيعُ الدُّعَاء އެވެ.\nއަދިވެސް އެހެން އާޔަތެއްގައި ވަނީ: وَزَكَرِيَّا إِذْ نَادَى رَبَّهُ رَبِّ لَا تَذَرْنِي فَرْداً وَأَنتَ خَيْرُ الْوَارِثِينَ * فَاسْتَجَبْنَا لَهُ وَوَهَبْنَا لَهُ يَحْيَى وَأَصْلَحْنَا لَهُ زَوْجَهُ إِنَّهُمْ كَانُوا يُسَارِعُونَ فِي الْخَيْرَاتِ وَيَدْعُونَنَا رَغَباً وَرَهَباً وَكَانُوا لَنَا خَاشِعِينَ\nމާނައަކީ: ''އަދި ޒަކަރިއްޔާގެފާނު މިފަދައިން ދުޢާ ކުރައްވާ ވިދާޅުވި ހިނދު، އޭ ހައްދަވާ ބޮޑު ކުރެއްވި ރަސްކަލާކޮ! މި އަޅާ އީ ދަރިއަކު ނެތް އެކަނި މީހެއް ކަމުގައި ނުލައްވާނދޭވެ! އިބަ ރަސްކަލާނގެއަކީ ހުރިހާ އެއްޗެއް ނެތި ދިއުމަށް ފަހުވެސް ދިރިދެމިވޮޑިގެންވާ ރަސްކަލާނގެއެވެ * ދެން ފަހެ، އެހިނދު އެކަލޭގެފާނުގެ ދުޢާ އިޖާބަ ކުރައްވާ އެކަލޭގެފާނަށް ޔަޙްޔާގެފާނު ދެއްވާ، އެކަލޭގެފާނުގެ އަނބިކަނބަލުނަށް ދަރިއަކު ލިބޭ ގޮތަށް ރަނގަޅު ކުރެއްވީމެވެ. އެ ބޭކަލުން ވީ ހެޔޮކަންތައް ކުރުމަށް އަވަސްވެގަންނަ، އަދި ތިމަން ރަސްކަލާނގެ ޙަޟްރަތަށް އެދުމާއި ބިރުވެތި ކަމާ އެކު އަޅުކަން ކުރާ ބަޔަކު ކަމުގައެވެ. އަދި އެ ބޭކަލުން ވީ ތިމަން ރަސްކަލާނގެ ޙަޟްރަތަށް ކިޔަމަންތެރި ވާ ބަޔަކު ކަމުގައެވެ. (އަންބިޔާ 89 - 90)\nމި އާޔަތުގައި ވާ ދުޢާގެ ޢިބާރާތަކީ رَبِّ لَا تَذَرْنِي فَرْداً وَأَنتَ خَيْرُ الْوَارِثِين އެވެ.\nއިބްރާހީމްގެފާނު ކުރެއްވި ދުޢާގައި ވަނީ: رَبِّ هَبْ لِي مِنَ الصَّالِحِينَ * فَبَشَّرْنَاهُ بِغُلَامٍ حَلِيمٍ\nމާނައަކީ: ''އޭ ހައްދަވާ ބޮޑު ކުރެއްވި ރަސްކަލާކޮ! މި އަޅާއަށް ޞާލިޙް ދަރިއަކު ދެއްވާނދޭވެ! * ދެން ތިމަން ރަސްކަލާނގެ އެކަލޭގެފާނުގެ ދުޢާ އިޖާބަ ކުރައްވާ، ޙިލްމުވެރި ދަރިކަލަކު ދެއްވާނެ ކަމުގެ އުފާވެރި ޚަބަރު ދެއްވީމެވެ. ''\nމި އާޔަތުގައި ވާ ދުޢާގެ ޢިބާރާތަކީ رَبِّ هَبْ لِي مِنَ الصَّالِحِينَ އެވެ.\nސޫރަތުލް ފުރްޤާންގެ 74 ވަނަ އާޔަތުގައި، މުއުމިނުންގެ ބައެއް ސިފަތައް ބަޔާން ކުރައްވަމުން މާތް ﷲ ވަޙީ ކުރައްވަނީ: وَالَّذِينَ يَقُولُونَ رَبَّنَا هَبْ لَنَا مِنْ أَزْوَاجِنَا وَذُرِّيَّاتِنَا قُرَّةَ أَعْيُنٍ وَاجْعَلْنَا لِلْمُتَّقِينَ إِمَاماً\nމާނައަކީ: ''އަދި އެއީ ބުނާ މީހުންނެވެ. އަޅަމެން ހައްދަވައި ބޮޑު ކުރެއްވި ރަސްކަލާކޮއެވެ! އަޅަމެންގެ އަނބިންގެ ކިބައިންނާއި ދަރިންގެ ކިބައިން، ހިތްތައް ހަމަޖައްސާ ދެނިވި ދަރިފަސްކޮޅެއް އަޅަމެންނަށް ދެއްވާފާނދޭވެ! އަދި ތަޤްވާވެރިންނަށް މަގު ދައްކާ ބަޔަކު ކަމުގައި އަޅަމެން ލައްވާފާނދޭވެ! ''\nމި އާޔަތުގައި ވާ ދުޢާގެ ޢިބާރާތަކީ رَبَّنَا هَبْ لَنَا مِنْ أَزْوَاجِنَا وَذُرِّيَّاتِنَا قُرَّةَ أَعْيُنٍ وَاجْعَلْنَا لِلْمُتَّقِينَ إِمَاماً އެވެ.\nދަރިންނަކީ މާތް ﷲ ދެއްވާ ނިޢްމަތެކެވެ. އަދި ބައެއްފަހަރު މީހާއަށް ކުރެވޭ ފާފައިގެ ސަބަބުންވެސް ފަހަރެއްގާ ދަރިން ލިބުމުގެ ނިޢްމަތުން މިހާ މަޙްރޫމް ވެދާނެއެވެ. ވީމާ ދަރިން ލިބުމަށް އެދި މާތް ﷲ އަށް ދުޢާ ކުރާ އިރު، ފާފަތަކުން ދުރުވެގަނެ، ކުރެވިފައިވާ ފާފަތަކަށް ތައުބާ ވާން ޖެހޭނެއެވެ. މާތް ﷲ އަށް އިސްތިޣްފާރު ކޮށް ދުޢާ ކުރުމަކީ ނިޢްމަތްތައް ތަނަވަސްވެ، ދަރިން ގިނަވާ ކަމެއް ކަމަށް، ޤުރުއާނުގައިވާ މި އާޔަތުން އެނގެއެވެ. ނޫޙުގެފާނު އެކަލޭގެފާނުގެ ޤައުމުގެ މީހުންނަށް ދީނަށް ގޮވާލައްވަމުން ވިދާޅުވީ، ﷲ އަށް އިސްތިޣްފާރު ކުރުމަށެވެ. އޭރުން އެކަލާނގެ، އުޑުން ވާރޭ ވެއްސަވާ، އެ މީހުންނަށް ދަރިން ދެއްވާ، ބަގީޗާތަކާއި ފެހި ދަނޑުތައް ދެއްވާނެ ކަމަށެވެ. ﷲ ވަޙީ ކުރައްވަނީ: قُلْتُ اسْتَغْفِرُوا رَبَّكُمْ إِنَّهُ كَانَ غَفَّاراً * يُرْسِلِ السَّمَاء عَلَيْكُم مِّدْرَاراً * وَيُمْدِدْكُمْ بِأَمْوَالٍ وَبَنِينَ وَيَجْعَل لَّكُمْ جَنَّاتٍ وَيَجْعَل لَّكُمْ أَنْهَاراً\nމާނައަކީ: ''ފަހެ ތިމަން ކަލޭގެފާނު ވިދާޅުވީމެވެ. ތިޔަބައި މީހުން ހެއްދެވި ރަސްކަލާނގެ ޙަޟްރަތަށް އިސްތިޣްފާރުކޮށް ދަންނަވާށެވެ. ހަމަ ކަށަވަރުން ވެސް އެ ކަލާނގެ އީ ފާފަ ފުއްސަވާ ރަސްކަލާނގެއެވެ. * އޭރުން އެ ކަލާނގެ ތިޔަބައި މީހުންނަށް އުޑުން ވާރޭ ފޮނުއްވަވާނެއެވެ. އަދި އެ ކަލާނގެ ތިޔަބައި މީހުންނަށް މުދަލާއި ދަރިން ދެއްވާނެއެވެ. އަދި ތިޔަބައި މީހުންނަށްޓަކާ ބަގީޗާތަކާއި ފެން އާރުތައް ލައްވާނެއެވެ.''\nދެން އުފެދޭ ސުވާލަކީ، މި ދުޢާތައް ނޫން ދުޢާ އަކުން، ދަރިން ލިބުން އެދި ދުޢާ ކުރެވޭނެތޯއެވެ؟ ޖަވާބަކީ ދުޢާ ކުރުމުގައި މޮޅު އިތުރު ގޮތަކީ ޤުރުއާނުގައި ނުވަތަ ކީރިތި ރަސޫލާ އަހަރެމެންނަށް އުނގަންނަވައި ދެއްވާފައިވާ ދުޢާތަކުން ދުޢާ ކުރުމެވެ. އެއީ އެ ދުޢާތަކުގެ ޢިބާރާތް ފުރިހަމަވެ، ދުޢާގެ ޝާމިލް ކަން ބޮޑުވުމުންނެވެ. އަދި އެ ދުޢާތަކުގައި ﷲ ރުހިވޮޑިގަންނަވާ ސިފަފުޅުތަކާއި އިސްމުފުޅުތައް ހިމެނިފައި ވާތީއެވެ. އަދި މީގެ އިތުރަށް ﷲ ގެ ޙަޟްރަތުން އެދެން ނުވާ ކަހަލަ ކަމަކަށް ނޭދުމެވެ. އަދި ދުޢާ ކުރުމުގެ އަދަބިތަކަށް ރައްކާތެރި ވުމެވެ.\nމިހެން މިކަން އޮތަސް، ކޮންމެ ބަހަކުން، ކޮންމެ ޢިބާރާތަކުން ވެސް، މާތް ﷲ އަށް ދުޢާ ދެންނެވިދާނެއެވެ. ވީމާ ދުޢާ ޤަބޫލު ކުރައްވާ ޝަރުޠުތައް ފުރިހަމަ ކުރުމަށްފަހު، އިޚްލާޞްތެރި ކަމާ އެކީ ދުޢާއެއް ކޮށްފިއްޔާ، މާތް ﷲ އެ ދުޢާ އިޖާބަ ކުރައްވާނެއެވެ. ވަގުތުން އިޖާބަ ނުވިއްޔާ ފަހުން ވާނެއެވެ. ސީދާ ގޮތެއްގައި ނަތީޖާ ނުފެނުނިއްޔާ ނު ސީދާ ގޮތެއްގައި، އެ އެދުނު ކަމަށް ވުރެ މޮޅު ކަމެއް ފުރިހަމަ ކޮށް ދެއްވާނެއެވެ.\nމި ދުނިޔޭގައި އެ ދުޢާގެ ނަތީޖާއެއް ނު ދެއްކެވިއްޔާ، މާތް ﷲ އޭނާއަށް އާޚިރަތް ދުވަހު އެ ދުޢާ ގެ ހެޔޮ އަސަރު މިންވަރު ކުރައްވާނެއެވެ. އަދި ދުނިޔޭގައި ދުޢާ އިޖާބަ ނުވުމުންވެސް ﷲ ގެ ރަޙްމަތްފުޅާ މެދު އުއްމީދު ކަނޑާ ނުލާ، ކުރި ވަރުގަދަ އިތުބާރާއި ޔަޤީން ކަމަށް، ހެޔޮ ސަޒާ އާޚިރަތް ދުވަހު ލިބޭނެއެވެ.\nނިންމާލަމުން ބުނަން އޮތް ވާހަކަ އަކީ، ކޮންމެ ކަމަކީވެސް ޤަޟާ ޤަދަރުގެ ދަށުން ހިނގާ ކަމެކެވެ. ދަރިން ލިބުމަކީ މާތް ﷲ އިރާދަ ކުރެއްވި މީހަކަށް ދެއްވާ ނިޢްމަތެކެވެ. މިފަދަ މީހާ ދަރިން ލިބުމުން އެ ކަމަށް ޝުކުރުވެރިވެ، ﷲ އެންގެވި ގޮތަށް އުޅޭނެއެވެ. އަދި ބައެއް ފަހަރު އެއީ ކުރިމަތި ކުރައްވާ އިމްތިޙާނަކަށްވެސް ވެއެވެ. މިފަދަ މީހާ އަށް ދަރިން ލިބުމުން، އާޚިރަތް މަތިން ހަނދާން ނެތި ދުނިޔޭގެ އުފަލުގައި ޣަރަޤުވެދެއެވެ.\nމުއުމިނުން ޤަބޫލު ކުރާ އަނެއް ކަމަކީ، ދަރިން ނުލިބުން އެއީ ކޮންމެހެން މީހާގެ ނަސީބު ދެރަ ކަމެއްވެސް ނޫނެވެ. ދަރިން ނުލިބުނީ ފަހަރެއްގާ މީހެއްގެ ހެވަކަށްވެސް ވެދާނެއެވެ. އަދި ދަރިން ނުލިބުމުން ލިބޭ ހިތާމައަށް ކެތް ކުރުމުގެ ސަބަބުން ތިމާގެ ދަރަޖަ ﷲ ގެ ޙަޞްރަތުގައި އުފުލެން މިންވަރު ކުރެއްވީ ކަމަށްވެސް ވެދާނެއެވެ.\nބަޤަރާ ސޫރަތުގެ 216 ވަނަ އާޔަތުން އަހަރެމެން މުސްލިމުންނަށް އުނގަންނައިދޭ ފިލާވަޅަކީ، ފަހަރެއްގޭ މީހާ ލޯބި ކުރާ ކަމަކީ ގެއްލުމަކަށްވެސް ވެދާނެ ކަމެއް ކަމަށެވެ. އަދި ފަހަރެއްގާ މީހާ ނޭދޭ ކަމަކީ ހެވަކަށްވެސް ވެދާނެ ކަމެއް ކަމަށެވެ.


Dheenah furassaara kuri kamah bune Lanka meehaku Pakistan gai maraalaif | Mihaaru\nދީނަށް ފުރައްސާރަކުރި ކަމަށް ބުނެ ލަންކާ މީހަކު ޕާކިސްތާނުގައި މަރާލައިފި\nމަރާލި ސްރީ ލަންކާގެ ޕްރިޔަންތާ އަށް ފެކްޓަރީގެ މުވައްޒަފުން އެންމެ ފަހުގެ އިހްތިރާމް އަދާކުރަނީ. --ފޮޓޯ:އޭއެފްޕީ\n04 ޑިސެމްބަރ 2021 - 21:12\nއިސްލާމްއާބާދު (ޑިސެމްބަރު 4) - އިސްލާމް ދީނަށް ފުރައްސާރަކުރި ކަމަށް ބުނެ ޕާކިސްތާނުގެ ޕަންޖާބު ޕްރޮވިންސްގެ ސިޓީއެއް ކަމަށްވާ ސިޔާލްކޯޓުގައި ސްރީ ލަންކާގެ ރައްޔިތަކު ވަރަށް އަނިޔާވެރި ގޮތަކަށް މަރާލައިފި އެވެ.\nވެރިރަށް އިސްލާމްއާބާދުގެ އިރުދެކުނުން 200 ކިލޯމީޓަރު (125 މޭލު) ދުރުގައި ޕަންޖާބުގެ މެދުތެރޭގެ ސިއަލްކޯޓުގައި މި އަނިޔާވެރި އަމަލު ހިންގާފައި ވަނީ ހުކުރު ދުވަހު އެވެ.\nއެ ސަރަހައްދުގެ ފުލުހުންގެ އޮފިޝަލެއް ކަމަށްވާ ޒުލްފިގާރު އަލީ ވިދާޅުވީ މައްސަލަ އުފެދުނީ ރާޖްކޯ އިންޑަސްޓްރީ ފެކްޓަރީގެ ޖެނެރަލް މެނޭޖަރު އޮޕަރޭޝަންސްގެ މަގާމުގައި ހުރި ސްރީ ލަންކާގެ ރައްޔިތެއް ކަމަށްވާ ޕްރިޔަންތާ ދިޔަވަދަނާ އިސްލާމީ ޕާޓީއެއް ކަމަށްވާ ތަހްރީކީ ލައްބައިކަ ޕާކިސްތާން (ޓީއެލްޕީ)ގެ ދީނީ ޕޯސްޓަރެއް ވީދާލުމަށް ފަހު ކުނިވަށިގަނޑަށްލި ޚަބަރު ފެކްޓަރީ ތެރޭގައި ފެތުރުމާ ގުޅިގެންނެވެ. އެ ޚަބަރާ އެކު ކައިރި ހިސާބުތަކުން ވެސް ފެކްޓަރީގެ ބޭރަށް މީހުން ޖަމާވާން ފެށި އެވެ. ގިނަ މީހުންނަކީ ޓީއެލްޕީގެ އެކްޓިވިސްޓުންނާއި ސަޕޯޓަރުންނެވެ.\nފެކްޓަރީ މެނޭޖަރު އަދި ސްރީ ލަންކާގެ ޕްރިޔަންތާ މަރާލި ތަނަށް ފުލުހުން ޖަމާވެފައި. --ފޮޓޯ:އޭއެފްޕީ\nޕަންޖާބު ސަރުކާރުގެ ތަރުޖަމާނެއް ކަމަށްވާ ހަސަން ޚަވަރު ވިދާޅުވީ ހައްދުފަހަނައެޅި ހަރުކަށި ވިސްނުމުގެ 800-900 މީހުން ވަނީ މެނޭޖަރު ފެކްޓަރީން ނެރެ އަނިޔާކޮށްފައި ކަމަށެވެ. އޭގެ ތެރޭން ބައެއް މީހުން ތިބީ ދަނޑިބުރިތައް ވެސް ހިފައިގެންނެވެ. ޕްރިޔަންތާ މަރާލުމަށް ފަހު އޭނާގެ ހަށިގަނޑު ވަނީ އަންދާލައިފަ އެވެ. އޭނާ މަރާލަން ހަމަލާ ދިން ބައެއް މީހުން އެއީ ކޮން ބައެއްކަން ސިއްރުކުރަން ވެސް މަސައްކަތެއް ނުކުރެ އެވެ. ޕްރިޔަންތާގެ ހަށިގަނޑުގައި ރޯކޮށްލާފައިވާ އިރު ސެލްފީ ވެސް ދިޔައީ ނަގަމުންނެވެ.\nޚަވަރު ވިދާޅުވީ ޕްރިޔަންތާގެ ޕޯސްޓް-މޯޓަލް ހަދާފައިވާ ކަމަށާއި އޭނާގެ ހަށިގަނޑު އިސްލާމްއާބާދުގައި ހުންނަ ސްރީ ލަންކާ އެމްބަސީއާ ހަވާލު ކުރާނެ ކަމަށެވެ.\nޕްރިޔަންތާ މަރާލުމާ ގުޅިގެން 120 މީހަކު މިހާތަނަށް ވަނީ ހައްޔަރުކޮށްފަ އެވެ. އެ ހާދިސާ ޕާކިސްތާނުގެ ބޮޑުވަޒީރު އިމްރާން ޚާން ސިފަކުރައްވާފައި ވަނީ "ގައުމަށް ވެސް ލަދުވެތި ދުވަހެއްގެ" ގޮތުގަ އެވެ.\nޕާކިސްތާނުގެ ގާތްގަނޑަކަށް ހުރިހާ ސިޔާސީ އަދި ދީނީ ޕާޓީތަކަކުން ވެސް ދަނީ ޕްރިޔަންތާ މަރާލި ހާދިސާ ކުށްވެރި ކުރަމުންނެވެ.\nސްރީ ލަންކާގެ ރައީސް ގޯޓާބޭ ރާޖަޕަކްސާ އާއި ބޮޑުވަޒީރު މަހިންދާ ރާޖަޕަކްސާ ވަނީ އެ އަމަލު ވަރަށް ބޮޑަށް ކުށްވެރި ކުރައްވައިފަ އެވެ. އަދި އަނިޔާވެރި އަމަލު ހިންގި މީހުން އިންސާފުގެ ކުރިމައްޗަށް ގެނައުމަށް ޕާކިސްތާނުގެ ކަމާބެހޭ ފަރާތްތަކަށް ވަނީ ގޮވާލައްވައިފަ އެވެ.\nޕާކިސްތާން ސްރީ ލަންކާ މަރު\nޖާހިލިއްޔަ ޒަމާނެއްނޫނޭ ޖާހިލުން ގިނަ ޒަމާނެކޭ\nނަމުން މުސްލިމުން. ބަހުން ސުންނީން. ހަގީގީ ޖާހިލުން. މުސްލިމުންގެ ނަމުގައި ދުނިޔޭގަ އުޅޭ ޔަހޫދީން. މުޝްރިކުންނަށްވުރެ މި މީހުން މާ ނުބައި.\nމިކަހަލަ މީހުންގެ ސަބަބުން ދީނުގެ ބުރުސޫރަ ހުތުރުވޭ\nތީ ސިޔާސީ ކަމެއްހެން ވަރަށްހީވޭ. އެއީ ވަކި ޕާޓީއެއްގެ ސިޔާސީ ޕޯސްޓަރެއް އިރާލައިގެން ސަޕޯޓަރުން ރުޅިއައިސްގެން ކުރިކަމެއް ވީމަ.\nއިސްލާމްދީނަށް ފުރައްސާރަކުރާ މީހުން ގިނައެބަވޭ. މުސްލިމުންގެ ތެރޭ ދީނާމެދު ޝައްކުކޮށް ދީނަށް ބަސްބުނެ މުރުތައްދުވާމީހުން ގިނައެބަވޭ. ރާއްޖޭއިންވެސް ކުރިން ނުފެންނަ ކަންތައް އެބަފެނޭ. މިއީ ރޭވުމެއްގެ ދަށުން ހިނގާކަންތައް. އެމެރިކާގެ ވޯލްޑް ޓްރޭޑް ސެންޓަރު ގޮއްވުމަކީ މީގެ ފެށުން.\nމަރަން ޖެހުނަސް މަރާލަން ވާނީ ސަރުކާރުގެ ކޯޓަކުންކުރާ ހުކުމުން. ބަޔަކު ނުކުމެ މީހަކު މަރައިފިނަމަ އެއީ ވަރަށް ބޮޑު ފިތުނައެއް. އެބަޔަކަށް ސަރުކާރުން އަދަބު ދޭންޖެހޭނެ.\nއަސްލުގައި މީހާރު މިއޮތީ ޖާހިލިއްޔަ ޒަމާނުގައި ދުނިޔެ އޮތް ޙާލަތަށް ދުނިޔެ ވެއްޓިފައި. ރަސޫލާ ދުނިޔެއަށް ވަޑައިގެންނެވިއިރު ފޮތުގެ އަހުލުވެރިން ދުނިޔޭގައި އުޅޭ. ދިޔައީ އެއްބަޔަކު އަނެއްބަޔަކާ ހަނގުރާމަކުރަމުން ރަށްރަށް ސުންނާފަތިކޮށް ކުޑަކުދިންނާއި އަންހެނުންމަރަމުން އަނެއްބަޔަކު އަޅުވެތި ކުރަމުން. އަރަބީން ތިބީވެސް ފާރިސީންގެ ހިމާޔަތުގައި. އަނިޔާވެރި އަމަލު ހިންގުމުގައި. ކަނޑީގެ ބާރު އަނެކުންގެ މައްޗަށް ދައްކައި މަގުފޭރި މީހުން އަޅުވެތިކުރުމުގައ


ޕްރައިމަރީ ޓިޗަރެއް ހޯދުމަށް\nނ.މަގޫދޫ / ދިވެހިރާއްޖެ\nމަޤާމުގެ ނަންބަރު: J-275112\nމަޤާމުގެ ގިންތި: ދާއިމީ / ވަގުތީ\nމަޤާމުގެ ކްލެސިފިކޭޝަން: ސުކޫލް ޓީޗަރސް\nވަޒީފާ އަދާކުރަން ޖެހޭ ތަން: މަގޫދޫ ސުކޫލް / ނ.މަގޫދޫ\nދާއިމީ ވަޒީފާގެ މުސާރަ: 7070.00އާއި 10640.00 ރުފިޔާ އާއި ދެމެދުގެ މުސާރައެއް\nވަގުތީ ވަޒީފާގެ މުސާރަ: 4500.00 އާއި 6090.00 ރުފިޔާ އާއި ދެމެދުގެ މުސާރައެއް\nދާއިމީ ވަޒީފާގެ ސަރވިސް އެލެވަންސް: 2500.00 ރުފިޔާ\nވަގުތީ ވަޒީފާގެ ސަރވިސް އެލެވަންސް: 1500.00 އާއި 2500.00 ރުފިޔާ އާއި ދެމެދު\nފުޑް އެލަވެންސް: 1800.00 ރުފިޔާ ( ރަށުން ބޭރުގައި ވަޒީފާ އަދާކުރާނަމަ )\nހާޑްޝިޕް އެލަވެންސް: 1500.00 ރުފިޔާ (ރަށުން ބޭރުގައި ވަޒީފާ އަދާކުރާނަމަ )\n1. ހަވާލުކުރެވިފައިވާ މާއްދާ ނުވަތަ މާއްދާތައް މުޤައްރަރުގައިވާ މިންވަރަށް ދަރިވަރުންނަށް އުގަންނައިދިނުން.\n3. ދަރިވަރުންނަށް ޙާސިލްވަމުންދާ މިންވަރު ޗެކްކުރުމާއި،ރިކޯޑްކުރުމާއި، އެމަޢުލޫމާތުތައް ހިއްސާކުރަންޖެހޭ ފަރާތްތަކާއި ހިއްސާކުރުން.\n6. ޙަވާލުކުރެވޭ ޓައިމްޓޭބަލްގައިވާ ގަޑިތަކަށާއި ރިލީފް ގަޑިއަށް ހާޒިރުވެ ދަރިވަރުންނަށް ފައިދާހުރި ގޮތަކަށް ފިލާވަޅު ކުރިއަށް ގެންދިއުން..\n20. ޕްރޮފެޝަނަލް ޑިވަލޮޕްމަންޓް ޕްރޮގުރާމްތަކުގައި ފުރިހަމަޔަށް ބައިވެރިވުން..\nދާއިމީ މަޤާމުގެ ޝަރުޠުތައް:\n- ޕްރީ ސްކޫލް ޓީޗަރުކަމަށް ހަމަޖައްސާނަމަ، ޕްރީ ސްކޫލް ޓީޗަރުންގެ ޝަރުތު ފުރިހަމަވުން. ނުވަތަ؛\nވަގުތީ މަޤާމުގެ ޝަރުތު:\nސާނަވީ ތައުލީމު ފުރިހަމަކުރުން ކަމަށްވާނަމަ 4500.00 ރުފިޔާ މުސާރ ، 1500.00 ރުފިޔާ ސަރވިސް އެލަވެންސް.\nމަތީ ސާނަވީ ތައުލީމު ފުރިހަމަކުރުން ކަމަށްވާނަމަ 5500.00 ރުފިޔާ މުސާރަ ، 1500.00 ރުފިޔާ ސަރވިސް އެލަވެންސް.\nކިޔަވައިދިނުމުގެ ރޮނގުން ގައުމީ ސަނަދުތަކުގެ އޮނިގަނޑުގެ ލެވެލް4ގެ ސަނަދެއް ހާސިލްކުރުން ކަމަށްވާނަމަ 6090.00 ރުފިޔާ މުސާރަ ، 2500.00 ރުފިޔާ ސަރވިސް އެލަވެންސް.\nތައުލީމާއި ތަމްރީނު ލިބިފައިވާ މިންވަރު\nމަޤާމަށް މީހުން ހޮވުމަށް ކަނޑައަޅާފައިވާ ކްރައިޓީރިއާގެ ހުރިހާ ބަޔަކުން އެންމެ ދައްވެގެން ލިބެންގެހޭ ޖުމްލަ އިންސައްތަ\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 12 ފެބްރުއަރީ 2020 ވާ ބުދަ ދުވަހުގެ 2:00 ގެ ކުރިން، ނ.މަގޫދޫ ސުކޫލް އަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް [email protected] އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ 12 ފެބްރުއަރީ 2020 އާއި 19 ފެބްރުއަރީ 2020 އާ ދެމެދު، ނ.މަގޫދޫ ސުކޫލް ގައެވެ.\nމި ވަޒީފާއަށް އެދި ހުށަހަޅާ ފަރާތްތަކުގެ ތެރެއިން ދާއިމީ ވަޒީފާއަށް ޝަރުތު ހަމަނުވާ ފަތާތްތައް ޝޯޓްލިސްޓް ކުރެވޭނެއެވެ. ކުރިމަތިލާފައިވާ ފަރާތްތަށް ދާއިމީ ވަޒީފާއަށް ޝަރުތު ހަމަނުވާނަމަ ރިލީފް ޓީޗަރުންގެ ގޮތުގައި ނެގޭނެއެވެ. ތަޢުލީމީ ފެންވަރާއި ތަޖުރިބާއަށް ބަލައި، ވަޒީފާއަށް ކުރިމަތިލާފައިވާ ފަރާތްތަކުގެ ތެރެއިން އެންމެ މަތިން މާކްސް ލިބޭފަރާތްތައް ޝޯޓްލިސްޓް ކުރެވޭނެއެވެ.\nމި އިޢުލާނާ ގުޅިގެން މަޢުލޫމާތު ސާފުކުރުމަށް ގުޅާނީ 6560577 އަށެވެ. އީ-މެއިލް ކުރާނީ [email protected] އަށެވެ.


Mifaharuves Premier League ge Match thah ICE TV in HD koh Dhakany! | Mihaaru\nމިދިޔަ އަހަރުގެ ޕްރިމިއާ ލީގުވެސް އައިސް ޓީވީން ވަނީ ދައްކާފައި.\nމިފަހަރު ވެސް ޕްރިމިއާ ލީގުގެ ހުރިހާ މެޗެއް އައިސް ޓީވީއިން އެޗްޑީކޮށް ދައްކަނީ!\n11 އޯގަސްޓް 2017 - 16:48 12 comments\nމިއަދު ފަށާ އިންގްލިޝް ޕްރިމިއާ ލީގު (އީޕީއެލް)ގެ ފުލް ސީޒަން އައިސް ޓީވީން ދައްކާ ގޮތަށް ހަމަޖައްސައިފި އެވެ.\nއައިސް ޓީވީގެ އޮފިޝަލަކު ވިދާޅުވީ މި އަހަރުގެ ސީޒަނުގެ ކަވަރޭޖު މިދިޔަ އަހަރަށްވުރެ ފޯރި ގަދަވާނެ ކަމަށެވެ. އެގޮތުން މިދިޔަ އަހަރުގެ ތަޖުރިބާ އަށް ބަލައި ކަންކަން ރަނގަޅު ކޮށްފައިވާނެ ކަމަށް ވެސް އޭނާ ވިދާޅުވި އެވެ.\nއެއް ވަގުތެއްގައި ދެ މެޗެއް ދައްކާނަމަ، އައިސް ޓީވީން ދައްކާނީ ޓްވިޓާ ޕޯލް އެއް މެދުވެރިކޮށް ނަގާ ވޯޓަކުން އެންމެ ގިނަ މީހުން ބަލަން ބޭނުންވާ މެޗެވެ.\nމިއަހަރުގެ ކަވަރޭޖުގައި ކުރީ އަހަރެކޭ އެއްގޮތަށް ވީހާވެސް ބޮޑަށް ފުޓްބޯޅަ އަށް ލޯބިކުރާ ފަރާތްތަކަށް ލައިވް ކަވަރޭޖުގައި ބައިވެރިވެ ބޮޑެތި އިނާމުތަކެއް ހޯދުމުގެ ފުރުސަތު ހުޅުވާލާފައިވެ އެވެ. އަދި އައިސް ޓީވީން މެޗްތައް ބަލާ ފަރާތްތަކަށް ވެސް އިނާމު ހޯދުމަށް ފުރުސަތުތައް އޮންނާނެ ކަމަށް ވެސް އޮފިޝަލް ވިދާޅުވި އެވެ.\n"ފުޓްބޯޅަ ބަލާ ކޮންމެ މީހަކަށް ވެސް އަޅުގަނޑުމެންގެ ލައިވް ކަވަރޭޖުގައި ބައިވެރިވުމުގެ ފުރުސަތު ވަނީ ހުޅުވާލެވިފައި. ވީހާވެސް ބޮޑަށް ފޭނުން ބައިވެރިކޮށްގެން، އިނާމުތައް ލިބޭ ގޮތަށް ކުރިއަށް ގެންދަން ހަމަޖެހިފައި ވަނީ،" އެ އޮފިޝަލް ވިދާޅުވި އެވެ.\n"ކޮންމެ ތާކު ހުރެގެން ވެސް އަޅުގަނޑުމެންގެ ކަވަރޭޖުގައި ސަޕޯޓަރުންނަށް ބައިވެރިވެވޭނެ. ސަޕޯޓަރުންގެ ވަރަށް ބޮޑު ތަރުހީބެއް ލިބޭނެ ކަމަށް އުންމީދު ކުރަން. މިދިޔަ އަހަރު ވެސް އައިސް ފެންޓަސީ ޕްރިމިއާ ލީގުގައި 800 އަށް ވުރެ ގިނަ ފަރާތްތަކުން ބައިވެރިވި،"\nހުރިހާ މެޗެއް އެޗްޑީކޮށް އައިސް ޓީވީން ދައްކާނެ.\nމިދިޔަ އަހަރުގެ ކަވަރޭޖުގައި ސަޕޯޓަރުންނަށް ބައިވެރިވާން ހުޅުވާލުމުން ބޮޑު ތަރުހީބެއް ލިބިގެން ދިޔަ ކަމަށް ވެސް އޮފިޝަލް ވިދާޅުވި އެވެ.\nއައިސް ޓީވީން މިދިޔަ އަހަރުގެ ޕްރިމިއާ ލީގުގެ މެޗުތައް ދައްކާފަ އެވެ. އައިސް ޓީވީން ބުނީ އެއީ ރާއްޖޭގެ ލޯކަލް ޓީވީއަކުން މިހާ ބޮޑު މުބާރާތެއް ދެއްކި ފުރަތަމަ ފަހަރު ކަމަށެވެ.\nމިއަދު ފަށާ ޕްރިމިއާ ލީގުގެ ފުރަތަމަ މެޗުގައި ބައްދަލު ކުރާނީ އާސެނަލް އާއި ލެސްޓާ ސިޓީ އެވެ. މިއަދު އެ މެޗު އެކަނި ކުޅޭއިރު، މާދަމާ ހަތް މެޗެއް ކުޅެން ހަމަޖެހިފައިވެ އެވެ.\nމީޑިއާނެޓްގެ ހިދުމަތް ލިބޭ ހުރިހާ ރަށަކަށް ވެސް، ޗެނަލް ނަންބަރު 100 އިން އައިސް ޓީވީ ފެންނާނެ އެވެ. މިދިޔަ އަހަރު ފްރާންސްގައި ބޭއްވި ޔޫރޯ ފުޓުބޯޅަ މުބާރާތް ވެސް އައިސް ޓީވީން ދެއްކި އެވެ.\nއިތުރު ލިޔުންތައް އިންގްލިޝް ޕްރިމިއާ ލީގް ކޭބަލް ޓީވީ މީޑިއާ ނެޓް


Hiyaalu Faalhukurun Huhttuvumah Dhivehi Fuluhun Mashkathkuri: America\nކުރީގެ ރައީސް އަބްދުﷲ ޔާމީންގެ ވެރިކަމުގައި ކޮމިޝަނަރު އޮފް ޕޮލިސްކަން ކުރެއްވި ބޭފުޅުން:---\n14 މާޗް 20194ކޮމެންޓް\nމިނިވަންކަމާއެކު ހިޔާލުފާޅުކުން ހުއްޓުވުމަށް ދިވެހި ފުލުހުން މަސައްކަތްކުރި: އެމެރިކާ\nދިވެހިރާއްޖޭގައި މިިނިވަންކަމާއެކު ހިޔާލުފާޅުކުރުން ހުއްޓުވުމަށް ދިވެހި ފުލުހުން މަސައްކަތް ކޮށްފައިވާކަމަށް އެމެރިކާއިން ނެރުނު 2018 ވަނަ އަހަރުގެ ދުވެހިރާއްޖޭގެ ހިއުމަން ރައިޓްސް ރިޕޯޓުގައި ފާހަގަ ކޮށްފިއެވެ.\nއެމެރިކާއިން ނެރުނު ރިޕޯޓުގައި ބުނެފައިވަނީ 2018 ވަނަ އަަހަރު އިދިކޮޅު ސިޔާސީ ލީޑަރުންނަށް ލިބެމުންދިޔަ އަނިޔާއާއި ދެކޮޅަށް އެއްވެ އަޑުއުފުލާ ދިވެހިންނަށް ހުރަސް އެޅުމުގެ ގޮތުން އެމީހުން ހައްޔަރުކޮށް ސުވާލުކޮށް ހަދާފައިވާކަމަށެވެ.\nމީގެއިތުރުން ފުލުހުން ދާއިމީކޮށް އިދިކޮޅުން ހިންގާ ހަރަކާތްތައް މޮނިޓަރ ކޮށްފައިވާކަމަށާއި، މިދިޔައަހަރުގެ ޖުލައި މަހާއި ހަމައަށް އެކަނިވެސް މުޒާހަރާކޮށްގެން 72 މީހަކަށް ދައުވާކުރަން ފުލުހުން ފޮނުވާފައިވާކަަމަށް އެމެރިކާގެ ރިޕޯޓުގައި ބުނެފައިވެއެވެ. މިގޮތުން އެއްވެ އުޅުމުގެ ގާނޫނަށް ގެނައި އިސްލާހުތަކުގެ ސަބަބުން އެއްވެ އުޅުމަށް އިދިކޮޅު ޕާޓީތަކަށް ދަތިތަކަކާ ކުރިމަތިވިކަަަމަށްވެސް އެމެރިކާއިން ބުނެއެވެ.\nމީގެ އިތުރުން ދިވެހި ފުލުހުން ނޫސްވެރިންނަށް ތަފާތުގޮންޖުންތައް ދިމާކުރުވިކަމަށާއި، ނޫސްވެރިންނަށް ޖިސްމާނީ އަނިޔާކޮށް އެކުއިޕްމަންޓަށް ވެެސް ގެއްލުން ދީފައިވާކަމަށް އެމެރިކާގެ ރިޕޯޓުގައި ބުނެފައިވެއެވެ.\nއަދި އިދިކޮޅު ހަރަކާތްތަކުގައި ބައިވެރިނުވުމަށް ސިވިލްސާވިސް މުވައްޒަފުންނަށް އަންގާފައިވާކަމަށާއި، އެފަދަ ހަރަކާތްތަކުގައި ބައިވެރިވާ ފަރާތްތައް ވަޒީފާއިން ވަކިކޮށް ޓްރާންސްފާކޮށް ހަދާފައިވާކަމަށް ވެސް އެ ރިޕޯޓުގައި ބުނެފައިވެއެވެ. .\nއެމެރިކާއިން މިފަދަ ތުހުމަތުތަކެއް ކޮށްފައިވާއިރު، އައު ސަރުކާރުން ވެރިކަމާއި ހަވާލުވެ ފުލުހުންގެ ހިންގުން ހަރުދަނާކުރުމަށް ވެސް އަންނަނީ މަސައްކަތްތަކެއް ކުރަމުންނެވެ. އަދި އެކްޓިން ކޮމިޝަނަރު އޮފް ޕޮލިސް މުހައްމަދު ހަމީދޫ (އެމްސީ) ގެންދަވަނީ ފުލުހުންގެ މުއައްސަސާ ހަރުދަނާ ކުރުމަށް މުހިންމު ބަދަލުތަކެއް ގެންނަވަމުންނެވެ. މިގޮތުން ފުލުހުންގެ މުއައްސަސައާމެދު އާންމުންގެ ހިޔާލު ހުށަހެޅުމަށް މިހާރު ވަނީ އޮންލައިން ޕޯޓަލެއް ވެސް ހުޅުވާލާފައެވެ. އަދި ދާދިފަހުން ވަނީ ޕޮލިސް ރިފޯމް ސެމިނާއެއް ވެސް ބާއްވަފައެވެ. މި ސެމިނާގައި އާންމުންގެ އިތުރުން ޑިމޮކްރަސީއަށް މަސައްކަތް ކުރާ ޖަމިއްޔާތަކަށްވެސް ބައިވެރިވުމުގެ ފުރުސަތު ހުޅުވާލިއެވެ. މިހެންކަމުން އަންނަ އަހަރު ނެރޭ ހިއުމަންރައިޓްސް ރިޕޯޓުގައި ފުލުހުން ރިފޯމް ކުރުމަށް ކުރާ މަސައްކަތަކަށް އެމެރިކާއިން ތައުރީފު ކުރާނެކަމަށް ވަރަށް ބޮޑަށް ބެލެވެއެވެ.\nމިނިވަން މުއައްސަސާ މުޒާހަރާ ފުލުހުން\nއެމެރިކާއިން މުސްލުންނަކަށް ތައުރީފެއްނުކުރާނެ، ތައުރީފް ކޮށްފިއްޔާ އެއީ ކަންބޮދުވާނެ ކަމެއް\nލީބިޔާ،އިރާގު، އަފްގާނިސްތާން،.... ސުންނާފަތި ކުރި އެމެރިކާ މީހުން ކުރާ ކަންތައް މާ ނުބައި\nކުރާނެއެއް ނުން ލާދީނީ މީހުންގެ ބައިގަޑު ވިއްޔާ މިވެރިކަން ކޮންޓްރޯލް ކުރަނީ


Hulhumale' dhevana fiyavaheegai 2000 housing unit elhumuge ehbas vumugai soi koffi - AO News\nހުޅުމާލެ ދެވަނަ ފިޔަވަހީގައި 2،000 ހައުސިންގ ޔުނިޓް އެޅުމުގެ އެއްބަސްވުމުގައި ސޮއިކޮށްފި\nހުޅުމާލެ ދެވަނަ ފިޔަވަހީގައި ދެ ކޮޓަރި އާއި ތިން ކޮޓަރީގެ 2،000 ހައުސިންގ ޔުނިޓް އެޅުމަށް ފަހި ދިރިއުޅުން ކޯޕަރޭޝަން އާއި އިންޑިއާގެ ކޮންސްޓްރަކްޝަން ކުންފުންޏެއް ކަމަށްވާ ޖޭއެމްސީ އާއި ދެމެދު ސޮއިކޮށްފިއެވެ.\nމިއަދު ބޭއްވި ރަސްމިއްޔާތެއްގައި މި އެއްބަސްވުމުގައި ފަހި ދިރިއުުޅުން ކޯޕަރޭޝަންގެ ފަރާތުން ސޮއިކުރެއްވީ އެ ކުންފުނީގެ މެނޭޖިން ޑިރެކްޓަރު ސަލަފިއްޔާ އަންވަރެވެ. އިންޑިއާގެ ކޮންސްޓްރަކްޝަން ކުންފުންޏެއް ކަމަށްވާ ޖޭއެމްސީގެ ފަރާތުން އެއްބަސްވުމުގައި ސޮއިކުރެއްވީ ކައްރީ ސުދައްކަރާ ރެޑީ އެވެ.\nމި ޕްރޮޖެކްޓްގެ ދަށުން ހުޅުމާލޭގައި 650 އަކަ ފޫޓުގެ ދެ ކޮޓަރީގެ 600 އެޕާޓްމެންޓް އެޅުމަށް ވަނީ ނިންމާފައެވެ. އަދި 900 އަކަ ފޫޓުގެ ތިން ކޮޓަރީގެ 1400 އެޕާޓްމެންޓް މި ޕްރޮޖެކްޓްގެ ދަށުން އެޅުމަށް ވަނީ ހަމަޖެހިފައެވެ،\nއިންޑިއާގެ އެގްޒިމް ބޭންކްގެ ލޯން އެހީގެ ދަަށުން ކުރިއަށްގެންދާ މި ޕްރޮޖެކްޓް ނިންމަން ދީފައި ވަނީ ތިން އަހަރާއި އެއް މަސް ދުވަހުގެ މުއްދަތެކެވެ. މި ޕްރޮޖެކްޓްގެ ޖުމްލަ އަގަކީ 137 މިލިއަން އެމެރިކާ ޑޮލަރެވެ.\nހުޅުމާލެފަހި ދިރިއުޅުން ކޯޕަރޭޝަންޖޭއެމްސީ\nހަދަމުން ދާ އިމާރާތްތެއްގެ ތެރެއިން މަރުވެފައި އޮތް މީހަކު ފެނިއްޖެ\nރަށުމާރުކޭޓުން ގޮޅި ކުއްޔަށް ހިފުމަށް ފުރުސަތު ހުޅުވާލައިފި\nމިސްކިތެއްގައި އުމުރުން ދުވަސްވީ މީހަކަށް ހަމަލާދިން އިންޑިއާ މީހާ ޑީޕޯޓުކޮށްލަން ނިންމައިފި


Corona ah Shakku Kurevigen Thinadhoo gai huri Fathuruveriaku Quarantine koffi | Hathaavees\nކޮރޯނާއަށް ޝައްކު ކުރެވިގެން ތިނަދޫގައި ހުރި ފަތުރުވެރިއަކު ކަރަންޓީންކޮށްފި\nމާޗް 6, 2020 ހަތާވީސް އޮންލައިން\nވ. ތިނަދޫގައި ޗުއްޓީ ހޭދަ ކުރަމުން އައި އިޓަލީގެ ފަތުރުވެރިޔަކު ކޮވިޑް-19 އަށް ޝައްކު ކުރެވިގެން ކަރަންޓީންކޮށްފިއެވެ.\nހެލްތް ޕްރޮޓެކްޝަން އޭޖެންސީ (އެޗްޕީއޭ) އިން ބުނީ އެ ފަތުރުވެރިޔާ ކަރަންޓީންކޮށްފައިވަނީ، ކޮވިޑް-19 އަށް ޝައްކުކުރެވޭ އަލާމާތްތައް ހުރުމުން މޮނިޓަރ ކުރުމަށް ކަމަށެވެ.\nއަދި ކޮވިޑް-19 އަށްޓެސްޓު ހެދުމަށް އެކަމަށް ކަޑައެޅިފައިވާ މަރުކަޒަށް އެ ފަތުރުވެރިޔާ ގެނައުމުގެ މަސައްކަތް ކުރަމުންދާ ކަމަށާއި، އެކަމާއި ގުޅޭ އިތުރު މައުލޫމާތު ހިއްސާ ކުރަމުންދާނެ ކަމަށް އެޗްޕީއޭއިން ބުންޏެވެ.\nވ. ތިނަދޫގައި ޗުއްޓީ ހޭދަކުރަމުންއައި އިޓަލީގެ ފަތުރުވެރިއަކު ކަރަންޓީންކޮށްފައިވާއިރު، ރާއްޖެއަށް ޗުއްޓީ ހޭދަކުރުމަށް އައި އިޓަލީއަށް ނިސްބަތްވާ މީހަކުވަނީ ކޮވިޑް-19 އަށް ޝައްކު ކުރެވިގެން ކަރަންޓީންކޮށް، އެމީހާ ކޮވިޑް-19 އަށް ޓެސްޓު ކުރުމުން އެމީހާ އެ ބައްޔަށް ނެގެޓިވް ވެފައެވެ.\nއެޗްޕީއޭއިން ބުނީ އެމީހާ ކޮވިޑް-19 އަށް ނެގެޓިވް ވުމާއި އެކު ރޭ އޭނާ މޮނިޓަރިން އިން ދޫކޮށްލެވިފައިވާ ކަމަށެވެ. އަދި ބުނީ އިއްޔެ ހަވީރު ކޮވިޑް-19 ގެ އަލާމާތްތައް ހުރި އިތުރު ދިވެއްސަކު ކަރަންޓީން ކޮށްފައިވާ ކަމަށެވެ. އެމީހާ ޓެސްޓު ކުރުމަށްޓަކައި އެކަހެރި ކޮށްފައިވާ ކަމަށްވެސް އެޗްޕީއޭއިން ބުންޏެވެ. އަދި ޓެސްޓުގެ ނަތީޖާ ލިބުމުން އެކަން ހިއްސާ ކުރާނެ ކަމަށް ވެސް އެޗްޕީއޭއިން ބުންޏެވެ.\nއެޗްޕީއޭ އިން ބުނީ ކޮވިޑް-19 އާ ގުޅިގެން މީހަކު އެކަހެރި ކުރެވިއްޖެ ނަމަ އެމީހާ ދިރިއުޅޭ ގޭގެ މީހުންނާއި އެމީހާއާ އެކުގައި ވަގުތު ހޭދަކޮށްފައިވާ މީހުންގެ ރައްކާތެރިކަމަށްޓަކައި އަޅަންޖެހޭ ފިޔަވަޅުތައް އެ އެޖެންސީން އަޅަމުން ގެންދާނެ ކަމަށެވެ.\nPrevious ޗިލީގެ ފަތުރުވެރިޔާ ރާއްޖެ އައިސް ދިޔަ ތަންތަން މޮނީޓާކުރަނީ\nNext ފޮރިން މިނިސްޓާ ރަސްމީ ދަތުރުފުޅެއްގައި ބްރޫނާއީ ދާރުއްސަލާމަށް ފުރާވަޑައިގެންފި\nއިމްރާނަށް ފިޔަވަޅު އަޅައި ދިނުމަށް އެދިއްޖެ


Raajje aiy fathuruveringe adhadha7lakka huraskoffi\nރާއްޖެ އައި ފަތުރުވެރިންގެ އަދަދު ހަތްލައްކަ ހުރަސްކޮށްފި\nރާއްޖޭގެ ބޯޑަރު ހުޅުވިފަހުން މި އަހަރުގެ މިހާތަނަށް ރާއްޖެ އައި ޓޫރިސްޓުންގެ އަދަދު 700،000 އަށްވުރެ މަތިވެއްޖެ އެވެ.\nޓޫރިޒަމް މިނިސްޓްރީގެ ތަފާސް ހިސާބުތައް ދައްކާ ގޮތުން މި އަހަރުގެ މިހާތަނަށް ރާއްޖެއަށް 705،024 ޓޫރިސްޓުން ޒިޔާރަތްކޮށްފައި ވެއެވެ.\nޖޫން މަހު ރާއްޖެ އައިސްފައިވަނީ 56،166 ޓޫރިސްޓުންނެވެ. މިދިޔަ އަހަރުގެ އެ މުއްދަތުގައި ބޯޑަރު އޮތީ ބަންދުކޮށްފައެވެ. 2019 ވަނަ އަހަރު އައިސްފައިވަނީ 113،475 ޓޫރިސްޓުންނެވެ. ޖުލައި މަހު އައި ޓޫރިސްޓުންގެ އަދަދު 101،818 ގައި ހުރިިއިރު 2019 ގައި އައިސްފައިވަނީ 132،144 ޓޫރިސްޓުންނެވެ.\nއޮގަސްޓް މަހު 92،657 ޓޫރިސްޓުން އައިސްފައިވެއެވެ.


Masveringe dhathithah hahlukohdheyn govaalai garaareh\nފެލިވަރު ބަނދަރުގައި އޮތް ދޯންޏަކުން މަސް ކިރުވަނީ: ކިރާ މަހަށް އަވަހަށް ފައިސާ ނުލިބޭ މައްސަލަ ވަނީ ބޮޑުވެފައި. -- ފޮޓޯ: އަވަސް އާކައިވް\nމަސްވެރިންނަށް ކުރިމަތިވަމުންދާ އެކި އެކި ދަތިތައް ހައްލުކޮށް ދިނުމަށް ސަރުކާރުގެ ކަމާބެހޭ އިދާރާތަކަށް ގޮވާލައި، އިދިކޮޅުން ރައްޔިތުންގެ މަޖިލީހަށް ގަރާރެއް ހުށަހަޅައިފި އެވެ.\nމަޖިލީހުގެ މަޑުއްވަރީ ދާއިރާގެ މެންބަރު އަދި އިދިކޮޅު ޕީއެންސީގެ ޕީޖީ ގުރޫޕްގެ ލީޑަރު އާދަމް ޝަރީފު އުމަރު ހުށަހެއްޅުވި ގަރާރުގައި ބުނެފައިވަނީ މަސް ކިރުމަށްޓަކައި ގިނަ ދުވަސްތަކެއް ވަންދެން ކިޔޫގައި ޖެހެން ޖެހުމުގެ ސަބަބުން، ހަރަދު ބޮޑުވުމުގެ އިތުރުން މަސްވެރިންނަށް ބޮޑެތި ތަކުލީފުތަކާ ކުރިމަތިލާން ޖެހިފައިވާ ކަމަށެވެ.\nމީގެ އިތުރުން، ކިރާ މަހަށް ފައިސާ ލިބުން ލަސްވުމުގެ އިތުރުން ކަޅު ބިލަމަހާއި ކަންނެލީގެ އަގު ދަށްވުމުގެ ސަބަބުން މަސްވެރިންނާއި އޮޑިވެރިންނަށް ބޮޑެތި ދަތިތައް ކުރިމަތިވަމުންދާ ކަމަށް ވެސް އެ ގަރާރުގައި ބުނެފައިވެ އެވެ.\nއެހެންކަމުން، ބާނާ މަސްކޮޅު އަވަހަށް ކިރޭނެ ގޮތާއި، ކިރޭ މަސްކޮޅަށް ވަގުތުން ފައިސާ ލިބޭނެ ނިޒާމެއް ގާއިމުކޮށް ދިނުމަށް އާދަމް ޝަރީފް ހުށަހެޅުއްވި ގަރާރުގައި ވަނީ ސަރުކާރުގެ ކަމާބެހޭ ފަރާތްތަކަށް ގޮވާލައިފަ އެވެ.\nރައްޔިތުންގެ މަޖިލިސް މަސްވެރިން އާދަމް ޝަރީފު އުމަރު + ފިޝަރީޒް އެންޑް އެގްރިކަލްޗާ މިނިސްޓްރީ ޕީޕަލްސް ނޭޝަނަލް ކޮންގްރެސް - ޕީއެންސީ ޒަހާ ވަހީދު\nމަސް ގަންނަން ވަންނަ ބޭރުގެ ބޯޓުތައް މޮނިޓާ ކުރެވެން ޖެހޭނެ: އިދިކޮޅު\nއެފްޓީއޭގެ ދަށުން ޑިއުޓީ ނުނަގަނީ ރާއްޖޭގައި ނުބާނާ މަހަށް


ސަލްމާން ޚާން / ބޮލީވުޑް\nސަލްމާން ކުޅުނު އަމަންގެ ރޯލް ލިބުނު: ޗަންދުރަޗޫރް\nކަރަން ޖޯހަރުގެ ފުރަތަމަ ފިލްމު "ކުޗް ކުޗް ހޯތާ ހޭ" ގައި ސަލްމާން ޚާން ކުޅުނު ސަޕޯޓިން ރޯލް އަމަންގެ ކެރެކްޓާ ކުޅެން ލިބުނު ކަމަށް އެކްޓަރު ޗަންދުރަޗޫރް ސިންގް ބުނެފި އެވެ.\nޑައިރެކްޓަރު އަބިނާވްއާ ދެކޮޅަށް ސަލްމާންގެ އާއިލާ\nބުލީކޮށް ކެރިއަރު ހަލާކުކޮށްލީ ސަލްމާން ޚާންގެ އާއިލާ އިން ކަމަށް ބުނެ ޑައިރެކްޓަރު އަބިނާވް ކެޝަޕް ފޭސްބުކްގައި ލިޔުނު ވާހަކަތަކަކާ ގުޅިގެން އޭނާއާ ދެކޮޅަށް ސަލްމާންގެ އާއިލާ...\nބޮލީވުޑްގެ ނުފޫޒުގަދަ މީހުންނާ ދެކޮޅަށް ޕެޓިޝަނެއް\nބޮލީވުޑްގެ ނުފޫޒު ގަދަ މީހުންނާއި އެ މީހުންގެ ޕްރޮޑަކްޝަން ހައުސްތަކުގެ އުފެއްދުންތަކާ ދެކޮޅަށް އޮންލައިން ޕެޓިޝަނެއްގައި ސޮއިކުރަން ފަށައިފި އެވެ.\nކަޕިލްގެ ޝޯ އަށް އަލުން ސުނިލް ގެނެވޭނެބާ؟\nސަލްމާން ޚާނަށް މި އަހަރު 55 އަހަރު ފުރޭނެ އެވެ. އުމުރުން ކިތަންމެ ދުވަސްވިޔަސް މި އެކްޓަރުން ސްކްރީނުން އަދިވެސް ފެންނަނީ ވަރަށް ޒުވާންކޮށް އަދި ފިޓްކޮށެވެ.\nސަލްމާނާއި ޝާހްރުކާ އެކީ ލަވައެއް ކިޔުމަކީ ހުވަފެނެއް\nސަލްމާން ޚާނާއި ޝާހްރުކް ޚާނާ އެކީ ލަވައެއް ކިޔުމުގެ ހުވަފެން ދެކޭ ކަމަށާއި ކޮންމެވެސް ދުވަހަކުން އެކަން ހަގީތަކަށްވާނެ ކަމަށް އުންމީދުކުރާ ކަމަށް އެ ދެ ތަރިންނާ އެކު ކާމިޔާބު...\nސަލްމާންގެ އީދު ހަދިޔާ އަކީ އަމިއްލަ ސެނިޓައިޒާއެއް\nފިތުރު އީދު ހަދިޔާއެއްގެ ގޮތުގައި މި ފަހަރު ސަލްމާން ޚާންގެ އާ ފިލްމު "ރާދޭ" ނުގެނެސްދެވުނަސް، އެއަށް ވުރެ ބޭނުންތެރި ހަދިޔާއެއް އޭނާ ދީފި އެވެ.\nސަލްމާން ޚާނާ އެކު އޮންނަނީ ސީދާ ކޮން ކަހަލަ ގުޅުމެއްކަން ކަށަވަރުނުވާ އެކަމަކު އޭނާއާ ވަރަށް ގާތްކޮށް އުޅޭ ރުމޭނިއާގެ ސެލެބްރިޓީ އޫލިއާ ވަންތޫރު ބަތަލާއެއްގެ ގޮތުގައި ބޮލީވުޑަށް ނެރުމުގެ ޒިންމާއާ ސަލްމާން ހަވާލުވެފައިވާ ކަމަށް ރިޕޯޓްތައް ބުނެފި އެވެ.\nސަލްމާންގެ ފިލްމަކުން ފުރުސަތު ދޭނެ ކަމަށް ބުނެ ގުޅަނީ\nތެރެ ބިނާ: ސަލްމާނާއި ޖެކްލިންގެ ވީޑިއޯ ލަވައެއް\nސަލްމާން ޚާނާއި ޖެކްލިން ފެނަންޑޭޒް އެކީގައި ކުޅެފައިވާ ވީޑިއޯ ލަވައެއް ދައްކާލައިފި އެވެ.\nސަލްމާނާ އެކު ބޮލީވުޑަށް ތައާރަފުވި ބަތަލާއިން\nސަލްމާން ޚާންގެ ކެރިއަރުގައި ކާމިޔާބު ގިނަ ފިލްމުތަކެއް ކުޅެފައިވާ އިރު އޭނާއާ އެކީ އާ ބަތަލާއިންތަކެއް ތައާރަފު ވެސް ވެފައިވެ އެވެ. އޭގެ ތެރެއިން ބައެއް ބަތަލާއިން ވަރަށް ކާމިޔާބު ފިލްމީ ކެރިއަރެއް ބިނާކޮށް، ބިޑެތި ކާމިޔާބީތަކެއ ވެސް ހޯދާފައިވާ އިރު، ބައެއް ތަރިން މިހާރު ފިލްމުތަކުން ފެންނަލެއް ވެސް މަދެ އެވެ.\nސަލްމާންގެ "ރާދޭ" ޑިޖިޓަލްކޮށް ރިލީޒްކޮށްފާނެ\nކުރިއަށް އޮތް ފިތުރު އީދާ ދިމާކޮށް މި މަހުގެ 22 ގައި ސިނަމާތަކަށް ގެންނަން ނިންމާފައި އޮތް ސަލްމާން ޚާންގެ ފިލްމު "ރާދޭ: އިންޑިއާސް މޯސްޓް ވޯންޓެޑް ބާއީ" ސިނަމާތަކުގައި އެޅުވޭނެ ގޮތެއް މި ވަގުތު ނެތުމުން އެ ފިލްމު ޑިޓިޖަލްކޮށް ރިލީޒްކޮށްފާނެކަމުގެ އިޝާރާތެއް ދީފި އެވެ.\nކާތިކަކީ ސުޕަސްޓާރެއް، ފަހުރުވެރިވަން: ގާއީ\nބޮލީވުޑްގައި މިހާރު އެންމެ ބާރަށް ކުރިއަރަމުން އަންނަ އެކްޓަރު ކާތިކް އާރިޔަނަކީ ސުޕަސްޓާރަކަށްވާނެ މީހެއްކަން ކުރިން ވެސް ގަބޫލުކުރެވުނު ކަމަށް މަޝްހޫރު ޑައިރެކްޓަރު ސުބާޝް ގާއީ ބުނެފި އެވެ.\nސަލްމާނާ އެކީ މަސައްކަތް ކުރެވޭތީ ޕޫޖާ އުފަލުން\nސަލްމާން ޚާނާ އެކު ފިލްމެއް ކުޅެން ލިބުމުން ވަރަށް ބޮޑަށް އުފާވެފައި ހުރި ކަމަށާއި މިއީ ކުރިން ހީވެސް ވެފައި އޮތް ކަމެއް ނޫން ކަމަށް، އަރަމުން އަންނަ ޒުވާން ބަތަލާ ޕޫޖާ ހެގްޅޭ...


vnews - Ithuru Airport thakaai eku dhathurufathuruge haluvivegendhaane: Minister Aisha\nއިތުރު އެއާޕޯޓުތަކާއި އެކު ދަތުރުފަތުރުގެ ނިޒާމު ހަލުވިވެގެންދާނެ: އައިޝާ\nކުރިޔަށް އޮތް އެއް އަހަރުގެ ތެރޭގައި މުޅިން އައު އެއާޕޯޓުތައް ހުޅުވި ރާއްޖޭގެ ވައިގެ ދަތުރުފަތުރުގެ ނިޒާމަށް ހެޔޮ ބަދަލުތަކެއް އަންނާނެ ކަމަށް ޓްރާންސްޕޯޓު މިނިސްޓަރ އާއިޝަތު ނަހުލާ ވިދާޅުވެއްޖެއެވެ.\nއެކަމަނާ މިހެން ވިދާޅުވީ، ބައިނަލްއަގުވާމީ މަދަނީ ވައިގެ ދަތުރުފަތުރުގެ ދުވަހާއި ގުޅިގެން ދެއްވި ޚިތާބުގައެވެ. މިނިސްޓަރ ވިދާޅުވީ ރާއްޖެއަށް ހެޔޮ ބަދަލުތަކެއް ގެނައުމަށް ކުރައްވަމުންދާ މަސައްކަތުގައި ދަތުރުފަތުރުގެ ދާއިރާއަށްވެސް ކުރިޔަށް ދެންއޮތީ ވަރަށް ފާގަތި މުސްތަގުބަލެއް ކަމަށެވެ.\nވައިގެ ދަތުރުފަތުރުތައް ހަރުދަނާ ވެގެންދިޔުމަކީ ފަތުރުވެރިކަމުގެ ދާއިރާއަށްވެސް ވަރަށް ބޮޑެތި ކުރިއެރުންތަކެއް ލިބިގެންދާނެކަމެއްކަން ފާހަގަކުރައްވައި މިނިސްޓަރު ވިދާޅުވީ އައިޝާ ވިދާޅުވީ. ވައިގެ ދަތުރުފަތުރު ހަރުދަނާ ކުރުމަށް ސަރުކާރުން މިހާތަނަށް ރާވާފައިވާ އެންމެ ފާހަގަކޮށްލެވޭ މަޝްރޫއު އަކީ ރާއްޖޭގެ މައި ދޮރާށި ކަމަށްވާ ވެލާނާ އިންޓަނޭޝަނަލަށް އެއާޕޯޓު (ވީއައިއޭ) ތަރައްގީކުރުމުގެ މަޝްރޫ ކަމަށެވެ. އެ މަޝްރޫއަކީ މުޅި ރާއްޖޭގެ ތަރައްޤީއާ އެކި ގޮގްގޮތުން ގުޅިފައިވާ މަޝްރުއެއްކަން ފާހަގަ ކުރައްވައި މިނިސްޓަރ ވިދާޅުވީ އިމްޕޯޓް އެކްސްޕޯޓުގެ ޚިދުމަތާއި ކާގޯގެ ޚިދުމަތްތައް ރަނގަޅު ކުރެވި ރާއްޖެއަށް އިގްތިސޯދީ ގޮތުން ބޮޑެތި ފައިދާތަކެއްވެސް މިމަޝްރޫގެ ސަބަބުން ލިބިގެންދާނެ ކަމަށެވެ.\nމިނިސްޓަރ ވިދާޅުވީ ވައިގެ އުދުހުންތަކުގެ ފެންވަރު ރަނގަޅު ކުރުމުގެ މަސައްކަތުގައި ބައްލަވާނީ ހަމައެކަނި ފަތުރުވެރިންނާއި ޜާއްޖެއިން ބޭރުން ރާއްޖެއަންނަ މީހުންނަށް ފެންނާނެހެން މަލަމަތި ރީތިކޮށްލަން އެކަނި ނޫން ކަމަށެވެ. ރާއްޖެ އަކީ ޖަޒީރާ ގައުމަކަށް ވުމުން ހުރިހާ ސަރަހައްދެއް ވައިގެމަގުން ގުޅާލުމަށް ރާއްޖޭގެ އެކި އަތޮޅުތަކުގައި މިހާރު ހިންގަމުންދާ އެއާޕޯޓުތައް އިތުރަށް ތަރައްގީކޮށް ޚިދުމަތް ރަނގަޅު ކުރުމުގެ މަސައްކަތް ފައްޓަވާފައިވާ ކަމަށްވެސް މިނިސްޓަރ ވިދާޅުވި އެވެ.\nރާއްޖޭގެ މަދަނީ ވައިގެ ދަތުރުފަތުރުތައް އިތުރަށް ކުރިއެރުވުމަށް ހުރި ފުރުސަތުތަކަށް ބަލާލައި އޭގެ ބޭނުން ހެޔޮގޮތުގައި ކުރުމަށް މަސައްކަތް ކުރާއިރު ސަމާލުވާން ޖެހޭ ގިނަ ކަންތައްތަކެއް އެބަހުރި ކަމަށްވެސް މިނިސްޓަރގެ ޚިތޯބުގައި ވަނީ ވިދާޅުވެފަ އެވެ. އެގޮތުން ސަލާމަތީ ކަންކަން ބައިނަލްއަޤުވާމީ ފެންވަރެއްގައި ދެމެހެއްޓުމުގެ ނިޒާމުތައް ހަރުދަނާ ކުރުމަކީ ކުރަންޖެހޭނެ ކަމެއް ކަމަށްވެސް ވިދާޅުވި އެވެ. މިނިސްޓަރ އައިޝާ ވިދާޅުވީ ވައިގެ ދަތުރުފަތުރުތައް ހަރުދަނާ ކުރުމަށް ޕްރައިވެޓް ސެކްޓާތަކުން އިންވެސްޓު ކުރުމަށް ޝައުގުވެރިކަން ފާޅު ކުރަމުންދާއިރު އެކަމަށް މަގުފަހިވެގެން ދިއުމަކީ ވަރަށް މުހިންމު ކަމެއް ކަމަށެވެ.\nމަދަނީ ވައިގެ ދަތުރުފަތުރުގައި މިސަރުކާރުގެ ފުރަތަމަ 100 ދުވަހު ހާސިލް ކުރުމަށް ކަނޑައަޅާފައިވާ ލަނޑުދަނޑިތައް ފާހަގަ ކުރައްވައި މިނިސްޓަރ އައިޝާ ވިދާޅުވީ އުދުހުންތަކުގެ އަގު ހެޔޮ ކުރުން ފަދަ ލަނޑުދަނޑިތަަކަށް ވާސިލްވުމުގެ މަސައްކަތްތައް މިހާޜުވެސް ވަނީ ފެށިފައި ކަމަށެވެ. އަދި މީގެ އިތުރަށް ދަތުރުފަތުރާއި ގުޅޭ ބައެއް އެހެން ވައުދުތަކަށް ބަލާލާއިރު، ޖަޒީރާ ރާއްޖެ، ޖަޒީރާ ވަންތަގޮތެއްގައި ގުޅާލުމަށް ބޭނުންވާ ފެރީ ޚިދުމަތްތައް ރަނގަޅު ކުރުމުގެ ވަޢުދުވެސް 100 ދުވަހުގެ މުއްދަތެއްގެ ތެރޭގައި ފުއްދޭނެ ކަމުގެ ފުރިހަމަ ޔަގީންކަން އެބައޮތް ކަމަށްވެސް މިނިސްޓަރ ވިދާޅުވިއެވެ.\nޓްރާންސްޕޯޓް މިނިސްޓަރ އައިޝަތު ނަހުލާ ވަނީ ސިވިލް އޭވިއޭޝަން ދާއިރާ ތަރައްގީ ކުރުމަށްވެސް ގިނަ ގުނަ މަސައްކަތްތަކެއް ކުރަމުންގެންދާކަންވެސް ފާހަގަ ކުރައްވާފައެވެ. އެގޮތުން އިޤްތިސޯދީ މަންފާ ލިބޭނެ ފަދަ ދާއިރާއެއްގެ ގޮތުގައި މަދަނީ ވައިގެ ދަތުރުފަތުރު ތަރައްގީ ކުރުމުގެ މަސައްކަތްތައް ރޭވި އަމަލީ މަސައްކަތާއި ހަމައަށް ވާސިލްވެފައިވާ ކަމަށްވެސް މިނިސްޓަރ ވަނީ ވިދާޅުވެފައެވެ.\nބައިނަލްއަގުވާމީ މަދަނީ ވައިގެ ދަތުރުފަތުރުގެ ދުވަހާއި ގުޅިގެން ދެއްވި ޚިތާބު ނިންމަވާލައްވަމުން މިނިސްޓަރ އައިޝާ ވިދާޅުވީ ގައުމުގެ ވައިގެ ދަތުރުފަތުރުގެ ޚިދުމަތްތައް ކުރިއެރުވުމަށް މަސައްކަތް ކުރައްވަމުން ގެންދަވާއިރު އަބަދުވެސް އިސްކަން ދެއްވާނީ ރައްޔިތުންގެ ހަމަޖެހުމާއި ކުރިއެރުމަށް ކަމަށެވެ. އަދި ދަތުރުފަތުރުތައް ކުރި އަރުވައި ރާއްޖޭގެ އިޤްތިސޯދަށް އާރޯކަން ގެނެސްދިނުމުގައި ދެމިހުންނަވާނީ ހިނިތުންވުމާއި އެކު ދެގޮތެއް ނުވާ ހިއްވަރަކާއި އެކުގައި ކަމަށްވެސް މިނިސްޓަރ ވަނީ ވިދާޅުވެފައެވެ.


އިމްރާންގެ ހާއްސަ މެޗުން ލިބުނު ފައިސާ، ލޯފަން މީހުންގެ ޖަމިއްޔާއަށް ހަދިޔާކޮށްފި – Haftha\nއިމްރާންގެ ހާއްސަ މެޗުން ލިބުނު ފައިސާ، ލޯފަން މީހުންގެ ޖަމިއްޔާއަށް ހަދިޔާކޮށްފި\nރާއްޖޭގައި އުފެދުނު އެންމެ ކާމިޔާބު ގޯލުކީޕަރު އިމްރާން މުހައްމަދު ގައުމީ ޓީމަށް ކުޅުން ހުއްޓާލުން ފާހަގަ ކުރުމުގެ ގޮތުން ކުޅުނު ހާއްސަ މެޗުން ލިބުނު ފައިސާ އިން ބަޔެއް ލޯފަން މީހުންގެ ޖަމިއްޔާއަށް ހަދިޔާކޮށްފިއެވެ.\nއެފްއޭއެމްގައި މިއަދު ބޭއްވި ރަސްމިއްޔާތެއްގައި، “ބްލައިންޑް އެންޑް ވިޝުއަލީ އިމްޕަޔަޑް ސޮސައިޑް އޮފް މޯލްޑިވްސް” އަށް ހަދިޔާކުރީ ހާއްސަ މެޗަށް ވިއްކި ޓިކެޓުން ލިބުނު ފައިސާގެ ތެރެއިން 22475 ރުފިޔާއެވެ.\nއިމްރާން ބުނީ، އޭނާގެ ކެރިއަރުގެ މުހިއްމު ކަމެއްގެ ނިމުން ފާހަގަކުރި މެޗުން ލިބުނު މާލީ ފައިދާއިން ބަޔެއް، އެހީއަކަށް ބޭނުންވެފައި ތިބި ބަޔަކަށް ހަދިޔާ ކުރެވޭތީ އެއީ އޭނާއަށް ލިބޭ ވަރަށް ބޮޑު ހިތްހަމަޖެހުމެއް ކަމަށެވެ.\nމިދިޔަ ޑިސެމްބަރު މަހުގެ 30 ވަނަ ދުވަހު ގަލޮޅު ރަސްމީ ބޯޅަދަނޑުގައި ކުޅުނު އެ މެޗުގައި ވާދަކުރީ އިމްރާން ވެސް ހިމެނޭ ގޮތަށް އޭނާ އެކުލަވާލި ކުޅުންތެރިންގެ ޓީމަކާޢި އެފްއޭއެމްގެ ޓީމެކެވެ.\nއެފްއޭއެމްގެ ޓީމުގައި އެހާރާއި މިހާރުގެ ފުޓްބޯޅަ ކުޅުންތެރިންގެ އިތުރުން ސްޕެއިންގެ ކުރީގެ ޑިފެންޑަރު މިޝޭލް ސަލްގާޑޯ އާއި ދުނިޔޭގައި އުފެދުނު އެންމެ މޮޅު އެއް ގޯލްކީޕަރު ކަމުގައިވާ ޑެންމާކުގެ ޕީޓާ ޝުމައިކަލް ވެސް ބައިވެރިވިއެވެ.\nރައީސް އިބްރާހިމް މުހައްމަދު ސޯލިހު ވެސް ބައިވެރިވެވަޑައިގަތް އެ ޝަރަފުވެރި މެޗުގައި އިމްރާން ރަސްމީކޮށް ގައުމީ ޓީމާ އަލްވަދާއު ކީ ނަމަވެސް، އޭނާ ވަނީ އޭޝިއަން ކަޕުގެ ކޮލިފައިން ބުރަށް ރާއްޖެ ގެންގޮސް ދިނުމަށްފަހު 2016 ވަނަ އަހަރުގެ ސެޕްޓެމްބަރު ގައުމީ ޓީމަށް ކުޅުން ހުއްޓާލައިފައެވެ.\nގައުމީ ޓީމަށް 1999 ވަނަ އަހަރު ކުޅެން ފެށި އިމްރާން ގައުމީ ޓީމުން ރިޓަޔާކުރިއިރު އޭނާ ވަނީ ގައުމީ ޓީމަށް 111 މެޗް އިމްރާން ކުޅެދީފައެވެ. އަދި ގައުމީ ޓީމު ހަތަރު މުބާރާތެއްގެ ފައިނަލަށް ގެންގޮސް ދިނުމުގައި އޭނާ މުހިއްމު ދައުރެއް އަދާކޮށްފައިވެއެވެ.


Facility thah huree COVID-19 ge enme nurakkaatheri haalathuga faruvaa dhevey gothah: HRCM | dhuvasmv ފެސިލިޓީތައް ހުރީ ކޯވިޑް-19ގެ އެންމެ ނުރައްކާތެރި ހާލަތުގަ ފަރުވާ ދެވޭގޮތަށް: އެޗްއާރުސީއެމް – dhuvasmv\nފެސިލިޓީތައް ހުރީ ކޯވިޑް-19ގެ އެންމެ ނުރައްކާތެރި ހާލަތުގަ ފަރުވާ ދެވޭގޮތަށް: އެޗްއާރުސީއެމް\nއެޗްއާރުސީއެމްއިން ފަރުކޮޅުފުށީ އައިސޮލޭޝަން ފެސިލިޓީގައި-- ފޮޓޯ: އެންޑީއެމްއޭ\nހުޅުލޭ އައިލެންޑް ހޮޓެލް އާއި ފަރުކޮޅުފުށީގައި ކޯވިޑް-19 އާއި ގުޅިގެން ތައްޔާރުކޮށްފައިވާ އައިސޮލޭޝަން އަދި ކަރަންޓީން ފެސިލިޓީތަކުގައި ބައްޔަށް ފަރުވާ ދިނުމުގެ ކަންކަން ތައްުޔާރު ކުރެވިފައި ވަނީ ވަރަށް ފުރިހަމައަށް ކަމަށް ހިއުމަން ރައިޓްސް ކޮމިޝަން އޮފް ދަ މޯލްޑިވްސް (އެޗްއާރުސީއެމް) އިން ބުނެފި އެވެ.\nއެޗްއާރުސީއެމްގެ މެންބަރުން އިއްޔެ ވަނީ ނެޝަނަލް ޑިޒާސްޓާ މެނޭޖްމެންޓް އޮތޯރިޓީގެ އެހީތެރިކަމާއި އެކު އެ ދެ ފެސިލިޓިއަށް ޒިޔާރަތްކޮށް އެތަންތަނަށް މީހުން ގެންދިއުމުގެ ކުރިން ތަނުގެ ހާލަތު ދެނެގަނެފައި އެވެ. މި ޒިޔާރަތުގައި ޑިފެންސް މިނިސްޓަރު މާރިޔާ އަހުމަދު ދީދީވެސް ބައިވެރިވެވަޑައިގެންނެވި އެވެ.\nއެ ޒިޔާރަތަށް ފަހު އެޗްއާރުސީއެމްއިންް ބުނީ ކޯވިޑް-19 ގެ އެންމެ ނުރައްކާތެރި ހާލަތުގައި ބަލި މީހުންނަށް ފަރުވާދެވޭނެ އިންތިޒާމްތައް އެ ތަންތަނުގައި ތައްޔާރީ ހާލަތުގައި އެބަ ހުރިކަމަށެވެ. އަދި ބަލި މީހުންނަށް ސިއްހީ ފަރުވާ ދިނުމަށް ބޭނުންވާ ސާމާނާއި ޒަރޫރީ ބޭނުންތަކާއި ބަލި މީހުންގެ ސަލާމަތާއި ރައްކާތެރިކަމަށް ބޭނުންވާނެ ހުރިހާ ސާމާނެއް އެބަ ހުރި ކަމަށެވެ.\nމީގެ އިތުރުން ފެސިލިޓީތަކުގައި މަސައްކަތް ކުރާ މުވައްޒަފުންގެ ރައްކާތެރިކަމަށް ބޭނުންވާނެ ސާމާނާއި ނަފްސާނީ ދުޅަހެޔޮކަން ދެމެހެއްޓުމަށް އެދެވޭ އިންތިޒާމްތަކެއް އެބަ ހުރި ކަމަށް އެޗްއާރުސީއެމްއިން ބުނެ އެވެ.\nއެ ކޮމިޝަނުން ބުނީ ކަރަންޓީން ފެސިލިޓީތަކުގެ ގޮތުގައި ބޭނުން ކުރާ ރިސޯޓުތަކަށް ޒިޔާރަތް ކުރަން ވެސް ބޭނުންވާ ކަމަށެވެ. އެކަމަކު އެކަމަށް ގޮންޖެހުންތަކެއް ހުރުމުން ކަމާ ބެހޭ ފަރާތްތަކާއި ގުޅިގެން އެތަންތަނުގެ ހާލަތު މޮނިޓާ ކުރަމުންދާނެ ކަމަށް ބުނެފައިވެ އެވެ.\nއެޗްޕީއޭއިން ކުރިން ބުނެފައިވަނީ ކަރަންޓީންގައި ތިބޭ މީހުންނާއި ބައްދަލުކޮށް ހެދުމަކީ ރައްކާތެރި ކަމެއް ނޫން ކަމަށެވެ.\nއެޗްއާރުސީއެމްއިން ދަނީ ކޯވިޑް-19 އާއި ގުޅިގެން އަޅާފައިވާ ވަރުގަދަ ފިޔަވަޅުތަކުގެ ސަބަބުން ބައެއް ހައްގުތައް ގެއްލެމުންދާ ކަމަށް ބުނެ ހުށަހަޅާފައިވާ ޝަކުވާތަކެއްވެސް ބަލަމުންނެވެ. އެގޮތުން މުވައްޒަފުންގެ މުސާރައަށް ގެންނަމުންދާ ބަދަލާއި ވަޒިފާއިން ކަނޑާލާ މައްސަލަ އާއި، ޖަލުގައި އެޅި ފިޔަވަޅުތަކުގެ ވަރުގަދަ ކަމުން ގައިދީންނަށް ދިމާވަމުންދާ މައްސަލަތައް އެ ކޮމިޝަނުން ދަނީ ބަލަމުންނެވެ.


ޕަބްލިޝްކުރި ތާރީޚް: 24 އޭޕްރިލް 2022\nޕަބްލިޝްކުރި ގަޑި: 14:53\nސުންގަޑި: 09 މޭ 2022 14:00\nމިނިސްޓްރީ އޮފް ޓޫރިޒަމް (ވެލާނާގެ5ވަނަ ފަންގިފިލާ)\nމި މަގާމަކީ ޓެކްނިކަލް ކޯ އެލަވަންސް ދެވޭ މަގާމަކަށްވާތީ، މި މަގާމަށް ޓެކްނިކަލް ކޯ ދޭ ކޯ ޑިސިޕްލިންތަކަކީ ފައިނޭންސް އަދި އެކައުންޓިންގ އެވެ. ޓެކްނިކަލް ކޯ އެލަވަންސްގެ ގޮތުގައި ދެވޭނީ މުސާރައިގެ %28 އެވެ.\nދިވެހިރާއްޖޭގެ ޕެންޝަނާބެހޭ ގާނޫނުގެ ދަށުން ލިބިދެވޭ ޕެންޝަން ކޮންޓްރިބިއުޝަން.\nސިވިލް ސަރވިސް މުވައްޒަފުންނަށް ހަމަޖެހިފައިވާ އުސޫލުން އިތުރުގަޑީގެ ފައިސާ ދެވޭނެއެވެ.\n1- ދައުލަތުގެ މާލިއްޔަތުގެ ޤާނޫނާއި ގަވާއިދާ އެއްގޮތަށް ތިޖޫރީ ބެލެހެއްޓުން.\n2-ދައުލަތުގެ މާލިއްޔަތުގެ ޤާނޫނާއި ގަވާއިދާ އެއްގޮތަށް އޮފީހުގެ ޕެޓީކޭޝްއިން ފައިސާދޫކުރުމާއި، ޕެޓީކޭޝްގެ ހިސާބުތައް ބެލެހެއްޓުން.\n3- ދައުލަތުގެ މާލިއްޔަތުގެ ޤާނޫނާއި ގަވާއިދާ އެއްގޮތަށް އޮފީހުން ކުރާ އެންމެހައި ރަސްމީ ދަތުރުތަކުގައި ފޮނުވާ މުވައްޒަފުންނަށް ދޭންޖެހޭ ޚަރަދު ދިނުމާއި ގުޅޭ މަސައްކަތްކުރުން.\n4- ދައުލަތުގެ މާލިއްޔަތުގެ ޤާނޫނާއި ގަވާއިދާ އެއްގޮތަށް އޮފީހަށް ލިބޭ ފައިސާ ޖަމާކޮށް ރިކޮންސައިލްކުރުން.\n5-ދައުލަތުގެ މާލިއްޔަތުގެ ޤާނޫނާއި ގަވާއިދާ އެއްގޮތަށް އޮފީހަށް ބޭނުންވާ ތަކެތި ހޯދުމަށް މުދަލާއި ޚިދުމަތަށް އެދޭ ފޯމް ސެޕް ސިސްޓަމް މެދުވެރިކޮށް ތައްޔާރުކުރުމާއި އެއާއި ގުޅޭ ރިކޯޑްތައް ބެލެހެއްޓުން.\n6- ދައުލަތުގެ މާލިއްޔަތުގެ ޤާނޫނާއި ގަވާއިދާ އެއްގޮތަށް އޮފީހުގެ ތިޖޫރީ ރިޕޯޓާއި އާމްދަނީ ރިޕޯޓާއި ރިކޮންސިލިއޭޝަން ސްޓޭޓްމަންޓް ނިންމައި ފޮނުވަންޖެހޭ ފަރާތްތަކަށް ފޮނުވުން.\n7- އޮފީސް އޮޑިޓްކުރުމުގެ އެންމެހައި މަސައްކަތްތަކުގައި ބޭނުންވާ މަޢުލޫމާތުތައް ފޯރުކޮށްދީ، އޮޑިޓް ރިޕޯޓާއި ގުޅިގެން ކުރަންޖެހޭ ކަންތައްތައްކުރުން.\n8- ދައުލަތުގެ މާލިއްޔަތުގެ ޤާނޫނާއި ގަވާއިދާ އެއްގޮތަށް ޓްރަސްޓް ފަންޑަށް ޖަމާކުރެވޭ ފައިސާ އާއި ޚަރަދުތަކުގެ ހިސާބު ބަލަހައްޓާ ރިޕޯޓް ތައްޔާރު ކުރުން.\n9- ދައުލަތުގެ މާލިއްޔަތުގެ ޤާނޫނާއި ގަވާއިދާ އެއްގޮތަށް މުވައްޒަފުންނަށް މުސާރައާއި، އެލެވަންސްއާއި އެހެނިހެން ފައިސާ ދިނުމަށް ތައްޔާރުކުރާ މުސާރަ ޝީޓާއި އެހެނިހެން ލިޔުން ފުރިހަމައަށް ޗެކްކޮށް އެފަދަ ފައިސާ ގަވާއިދުން ދެމުން ގެންދެވޭނެ އިންތިޒާމް ބަޖެޓްގެ ތެރެއިން ހަމަޖެއްސުމާއި ގުޅޭ މަސައްކަތް ސެޕް ސިސްޓަމް މެދުވެރިކޮށްކުރުން.\nމަޤާމުގެ މަސައްކަތާ ގުޅޭ ތައުލީމީ ރޮނގަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް7ނުވަތަ 8 ގެ ސަނަދެއް ހާސިލުކޮށްފައިވުން.\n6.މަސައްކަތުގެ ތަޖުރިބާ އަންގައިދޭ ތިރީގައިވާ މިންގަނޑަށް ފެތޭ ލިޔުންތަކުގެ ކޮޕީ:\nމި ވަޒީފާއަށް އެންމެ ޤާބިލު ފަރާތެއް ހޮވުމަށް ބެލޭނެ ކަންތައްތައް ސިވިލް ސަރވިސްގެ ވަޒީފާތަކަށް މީހުން ހޮވުމާއި އައްޔަންކުރުމުގެ މިންގަނޑުތަކާއި އުޞޫލުތައް 2021 (ފުރަތަމަ އިޞްލާޙު) ގެ 12 ވަނަ ނަންބަރުގައި ހިމަނާފައިވާނެއެވެ.\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 09 މޭ 2022 ވާ ހޯމަ ދުވަހުގެ 14:00 ކުރިން، އީމެއިލް މެދުވެރިކޮށް [email protected] އަށެވެ.\nނޯޓް: އެޕްލިކޭޝަން އާއިއެކު ހުށަހަޅާ ހުރިހާ ޑޮކިއުމަންޓެއް އެއްފައިލް އަކަށް ޕީ.ޑީ.އެފް ކުރުމަށްފަހު މެއިލް ކުރައްވާއިރު މެއިލްގެ ސަބްޖެކްޓްގެ ގޮތުގައި މަޤާމުގެ ނަން ޖެއްސެވުން އެދެމެވެ.\nއިންޓަރވިއު އަދި އިމްތިހާން އޮންނާނެ ތަނާއި، މުއްދަތު:\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އާއި އިމްތިހާނު އޮންނާނީ 10 މޭ 2022 އާއި 19 މޭ 2022 ޢާއި ދެމެދު މިނިސްޓްރީ އޮފް ޓޫރިޒަމްގައެވެ. އަދި މިމުއްދަތުގެ ތެރޭގައި އިންޓަރވިއު ނުބޭއްވޭނަމަ ކުރިމަތިލާ ފަރާތްތަކުގެ ތެރެއިން އިންޓަރވިއު ކުރަންޖެހޭ ފަރާތްތަކަށް މުއްދަތު ހަމަވުމުގެ ކުރިން އެކަން އެންގޭނެއެވެ.\nމި އިޢުލާނާ ގުޅިގެން މަޢުލޫމާތު ސާފުކުރުމަށް ގުޅާނީ 3022226 އަށެވެ. އީ-މެއިލް ކުރާނީ [email protected] އަށެވެ.\n24 އޭޕްރިލް 2022


ސްޓޭކް ހޯލްޑަރސް ޕަބްލިކް ރިލޭޝަން ސެކްޝަން /ފްރަންޓް އޮފީސް ޔުނިޓް\nސަޕޯޓިންގ ކޯ އެލަވަންސްގެ ގޮތުގައި މަހަކު -/700 ރުފިޔާ\nނުކުޅެދުންތެރިކަން ހުންނަ ފަރާތްތަކަށްދެވޭ ތަފާތު އެހީތަކާއި ގުޅޭ ފޯމްތައް ނިންމުމަށް ކުރަންޖެހޭ މަސައްކަތްތައްކުރުމާއި އެފަރާތްތަކަށް ޖަވާބުދިނުން.\nނުކުޅެދުންތެރިކަން ހުންނަ މީހުންނަށް މާލީ އެހީ ދިނުމަށް މި އެޖެންސީން ރަޖިސްޓްރީ ކުރެވިފައިވާ ފަރާތްތަކުގެ ހާލަތު އަދި މައުލޫމާތު ބަދަލުވެފައިވާ ކަމުގެ މަޢުލޫމާތު މިޖެންސީއަށް ލިބުމުން ޑޭޓާބޭސް/ލިސްޓުން ވެރިއެއްގެ އިރުޝާދުގެ ދަށުން ގެންނަންޖެހޭ އުނިއިތުރު ގެނައުން.\nކޮންމެ މަހެއްގައިވެސް ފަންކްޝަނަލް އެސެސްމަންޓް ހަދަންޖެހޭ ފަރާތްތަކުގެ ފޯމު ތައް ނިންމުން.\nނުކުޅެދުންތެރިކަން ހުންނަ މީހުން ދަފްތަރުގައި ހިމެނުމާއި މާލީ އެހީތެރިކަމަށް އެދި ހުށަހަޅާ ފޯމްތަކާ ގުޅިގެން އަންނަ ލިޔެކިޔުންތަކާއި ސިޓީތަކަށް ޖަވާބުދިނުން.\nނުކުޅެދުންތެރިކަން ހުންނަ ފަރާތްތަކަށް ދެވޭ މާލީ އެހީ ލިބޭ ފަރާތްތަކަށް ލިސްޓް ތައްޔާރުކޮށް ކޮންމެ މަހަކު ލަސްވެގެން އެމަހެއްގެ 25 ވަނަދުވަހު ބަޖެޓް ސެކްޝަނާ ހަވާލުކުރުން.\nނުކުޅެދުންތެރިކަން ހުންނަ މީހުން ދަފްތަރުގައި ހިމެނުމާއި މާލީ އެހީ ލިބެމުންދާ ފަރާތްތަކަށް ކޮންމެ މަހަކު ދޭ އެހީގެ ތަފާސް ހިސާބު ކަމާ ގުޅޭ ސެކްޝަނާ ހިއްސާކުރުން.\nނުކުޅެދުންތެރިކަން ހުންނަ މީހުންނަށް ދެވޭ މާލީ އެހީ ލިބެމުންދާ ފަރާތްތަކުގެ ތެރެއިން ޙާލަތުބަދަލުވުމާ ގުޅިގެން ނުވަތަ ނިޔާވުމަގުޅިގެން އިތުރަށް ފައިސާ ދެވިފައިވާ ފަރާތްތަކުގެ މަޢުލޫމާތު ރިކަވަރީ ޔުނިޓާ ކޮންމެ މަހަކު ހިއްސާކުރުން.\nނުކުޅެދުންތެރިކަން ހުންނަ ފަރާތްތަކަށް މާލީއެހީ ދިނުމާއި ގުޅޭ ކޮމިޓީގެ ސެކްރެޓޭރިއަޓް ބެލެހެއްޓުން\nޑިސްއޭބިލިޓީ ޔުނިޓްގެ ޔައުމިއްޔާ ތައްޔާރުކޮށް އެ މައުލޫމާތު އެޑްމިނިސްޓްރޭޓިވް ސެކްޝަނަށް ފޮނުވުން.\nޑިސްއޭބިލިޓީ ޔުނިޓްގެ މަސައްކަތާ ގުޅޭ ރިޕޯޓު ތައްޔާރުކޮށް ދުވަހުން ދުވަހަށް އެގްޒެކެޓިވް ބިއުރޯ އަށް ފޮނުވުން.\nމިއެޖެންސީ ގެ ކައުންޓަރަށް އަންނަ ތަކެތި ބަލައިގަތުމާއި، މި އެޖެންސީއާއި ގުޅޭ މަޢުލޫމާތު ދިނުން.\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 25 ޖުލައި 2019 ވާ ބުރާސްފަތި ދުވަހުގެ 13:30 ގެ ކުރިން، ނޭޝަނަލް ސޯޝަލް ޕްރޮޓެކްޝަން އެޖެންސީ (މއ.ދޮންވެލި އިމާރާތް، އަމީނީމަގު) އަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް[email protected] އަދި ފެކްސް 3003535 މެދުވެރިކޮށްވެސް ބަލައި ގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އަދި އިމްތިހާން އޮންނާނީ،2019 އޮގަސްޓު ގައި ނޭޝަނަލް ސޯޝަލް ޕްރޮޓެކްޝަން އެޖެންސީ (އެންސްޕާ)،ކ.މާލެ ގައެވެ.\nސުންގަޑި: 25 ޖުލައި 2019 1330\n- ާApplication Form\n- Check Form


Kulhivaruge Dhaairaain Hithvaru Dhinumuge Inaam Sathoa- Ah LibiLahvaifi\nby vomadmin July 29, 2018\nރާއްޖޭގެ 53 ވަނަ މިނިވަން ދުވަހުގެ މުނާސަބާގައި ރައީސް އަބްދުﷲ ޔާމީން އަބްދުލް ގައްޔޫމް ދެއްވި ހިތްވަރު ދިނުމުގެ ގައުމީ އިނާމް ލިބިލެއްވި 15 ބޭފުންގެ ތެރޭގައި ސ. ހުޅުދޫ ޖަވާހިރުވިލާ އިބްރާހިމް ރަޝީދު ހިމެނިއްޖެވެ\nއިބްރާހިމް ރަޝީދަށް ހިތްވަރު ދިނުމުގެ ގައުމީ އިނާމު ލިބިލައްވާފައިވަނީ ކުޅިވަރުގެ ދާއިރާއިން، ކުޅިވަރު ހިންގުމާއި ފަންނީ ގޮތުން ކުޅިވަރަށް ޚިދުމަތްކުރުމުގެ ރޮނގުންނެވެ.\nވޮލީ ކުޅުންތެރިއެއްގެ ގޮތުގައި އިބްރާހިމް ރަޝީދު ކުޅިވަރުގެ ދާއިރާއިން މަޝްހޫރުވެފައިވާ ނަމުންނަމަ ސަތޯ އެންމެ ފުރަތަމަ ވޮލީކޯޓަށް ނިކުންނެވީ މާލޭ އިންގްލިޝް ސްކޫލްގައި އުޅުއްވި ދުވަސްވަރެވެ.\nވަރަށް ގިނަ ސްކޫލްތަކަށާ އޮފީސްތަކަށާ ޓީމްތަކަށް ކޯޗްކޮށްދެއްވާ ގިނަ ކާމިޔާބީތަކެއް އިބްރާހިމް ރަޝީދުވަނީ ހޯއްދަވާފައެވެ.\nގައުމީ ވޮލީބޯޅަ މުބާރާތުގައިވެސް ތައްޓާ އެންމެ ރަށްޓެހި އެއްކޯޗަކީ އިބްރާހިމް ރަޝީދު ( ސަތޯ ) އެވެ.\nއަދި ވޮލީ ބޯޅަ އެސޯސިއޭޝަނުން ހޮވި ރާއްޖޭގެ އެންމެ މޮޅު ވޮލީކޯޗްގެ އެވޯޑް 2010 ވަނަ އަހަރާއި 2011 ވަނަ އަހަރު އިބްރާހިމް ރަޝީދަށްވަނީ ލިބިވަޑައިގެންފައެވެ،\nހުޅުމީދޫ ޕޮލިސް ދަނޑުގައި މިހާރު ކުރިއަށްދާ ބެސްޓް ފުޓްސެލް މުބާރާތް 2018 ގައި ރޭ ކުޅުނު ފުރަތަމަ މެޗް ...\nvomadmin February 18, 2018


Jamiyathakun hinga mashroou thakah faisage ehee!\nފޮޓޯ: ހުވަދޫ އެއިޑް\nޖަމްއިއްޔާތަކުން ހިންގާ މަޝްރޫއުތަކަށް ފައިސާގެ އެހީއަށް ހުށަހެޅުމަށް ހުޅުވާލައިފި\n13 ޖެނުއަރީ 2021 - 23:20:12\nމަދަނީ ޖަމްއިއްޔާތަކުން ހިންގާ މުޖުތަމައު ބާރުވެރިކުރުމުގެ މަޝްރޫއުތަކަށް ފައިސާގެ އެހީއަށް އެދި ޕްރޮޕޯސަލް ހުށަހެޅުމަށް ޔޫތު މިނިސްޓްރީން ހުޅުވާލައިފި އެވެ.\nޔޫތު މިނިސްޓްރީން ބުނީ އެހީއަށް އެދި ހުށަހެޅޭނީ ޖަމްއިއްޔާތަކާބެހޭ ގާނޫނުއާއި، އެ ގާނޫނުގެ ދަށުން ހެދިފައިވާ ގަވާއިދުތަކާއި އެއްގޮތަށް ރަޖިސްޓްރީކޮށް ހިނގަމުންދާ ޖަމްއިއްޔާތަކަށް އެކަނި ކަމަށެވެ. އެގޮތުން މާލީ އެހީތެރިކަން ފޯރުކޮށްދެވޭނީ ހަމައެކަނި ސަރުކާރުގެ ސިޔާސަތުތަކާއި، އަދި ރަށު ނުވަތަ އަތޮޅު ނުވަތަ ސިޓީ ތަރައްގީގެ ޕްލޭންގައި ހިމެނޭ ކަންކަން ހާސިލުކުރުމަށް އެހީތެރިވެދޭ މަޝްރޫއުތައް ހިންގުމަށެވެ.\nއެ ފިޔަވަހީގައި އެހީ ދިނުމަށް ހަމަޖެހިފައިވަނީ ޖެނެރަލް ޕްރޮޖެކްޓް ގްރާންޓް އަދި ސްމޯލް ޕްރޮޖެކްޓް ގްރާންޓްގެ ގޮތުގައެވެ. އިޖުތިމާއީ ގޮތުން މުޖުތަމައު ބާރުވެރިކުރުމަށް ހުށަހެޅޭ މަޝްރޫއުތަކަށް މާލީ އެހީތެރިކަން ފޯރުކޮށް ދިނުމުގެ އުސޫލާއި، އެހީ ހޯދުމަށް ހުށަހަޅާ ޕްރޮޕޯސަލްގައި ހިމަނަންޖެހޭ ބައިތައް ވަނީ ޔޫތު މިނިސްޓްރީން އިއުލާންކޮށްފައެވެ. އަދި ޕްރޮޕޯސަލް އެމިނިސްޓްރީގެ ވެބްސައިޓުން ލިބެން ހުންނާނެ ކަމަށް އެ މިނިސްޓްރީން ބުނެއެވެ.\nޖަމްއިއްޔާތަކުން ހިންގާ މުޖުތަމައު ބާރުވެރިކުރުމުގެ މަޝްރޫއުތަކަށް ފައިސާގެ އެހީއަށް އެދި ޕްރޮޕޯސަލް ހުށަހެޅުމަށް ޔޫތު މިނިސްޓްރީން ދީފައިވާ މުއްދަތުގައި ޕްރޮޕޯސަލްތައް ބަލައިގަތުމަށް ހަމަޖެހިފައިވާ އެންމެ ފަހުގެ ތާރީހަކީ އަންނަ ފެބުރުއަރީ މަހުގެ 28 ވަނަ ދުވަހުގެ 13:00 ނިޔަލަށެވެ. އަދި އެހީ ބޭނުންވާ ޖަމިއްޔާތަކުން އެކަމަށް އެދި އެތާރީހުގެ ތެރޭގައި ޔޫތު މިނިސްޓްރީގެ މެއިލަށް ޕްރޮޕޯސަލް ހުށަހެޅުމަށް މިނިސްްޓްރީން އެދެއެވެ.\nއީއެމްސީގެ ނަމުގައި ޖަމްއިއްޔާއެއް އުފައްދައިފި\nސޯޝަލް ސެންޓަރުގައި އައިސް ބާތު ފެސިލިޓީ ގާއިމްކޮށްފި\nގިނަ ދުވަސްތަކަކަށް ފަހު ކުޅިވަރު ދަނޑުތައް އަލުން ހުޅުވައިފި


2020 ah dhaairu raajje bangurootu vaane: Idhikolhu memberun | Mihaaru\n2020 އަށް ދާއިރު ރާއްޖެ ބަނގުރޫޓު ވާނެ: އިދިކޮޅު މެމްބަރުން\n16 ނޮވެމްބަރ 2017 - 13:56 28 comments\nމިހާރު ރާއްޖޭގެ ދަރަނި ހުރި ގޮތަށް ބަލާއިރު، 2020 އަށް ދާއިރު ރާއްޖެ ބަނގުރޫޓްވާނެ ކަމަށް ރައްޔިތުންގެ މަޖިލީހުގެ އިދިކޮޅު މެމްބަރުން މިއަދު ވިދާޅުވެއްޖެ އެވެ.\nއަންނަ އަހަރަށް ލަފާކޮށް، ރައްޔިތުންގެ މަޖިލީހަށް އިއްޔެ ހުށަހެޅި ބަޖެޓްގައި، އަންނަ އަހަރު ދައުލަތުގެ ދަރަނި 43 ބިލިއަނަށް އަރާނެ ކަމަށް ލަފާ ކޮށްފައިވާއިރު، އެ އަދަދު 49 ބިލިއަން ރުފިޔާ އަށް އަރާނެ ކަމަށް އިދިކޮޅު މެމްބަރުން ލަފާކުރެ އެވެ. އެއީ 2012 ވަނަ އަހަރު 38 ބިލިއަން ރުފިޔާގައި ހުރި ދަރަންޏެވެ.\nއަނަން އަހަރަށް ހުށަހެޅި ބަޖެޓްގެ ބަހުސް މަރުހަލާ ރައްޔިތުންގެ މަޖިލީހުގައި މިއަދުން ފެށިގެން ކުރިއަށް ދާއިރު، އިދިކޮޅު ބައެއް މެމްބަރުން އެ ޖަލްސާތަކުގައި ބައިވެރި ނުވެ، ބަޖެޓާ ބެހޭ ގޮތުން ބަހުސް ކުރައްވަމުން ގެންދަވަނީ، ޖުމްހޫރީ ޕާޓީގެ މައި ޖަގަހަ، މ. ކުނޫޒުގައި މިއަދު ފެށި ޕެނަލް ޑިސްކަޝަންތަކެއްގެ ގޮތުގަ އެވެ.\nކުނޫޒުގައި ވާހަކަ ދައްކަވަމުން މަޑުއްވަރީ ދާއިރާގެ މެމްބަރު މުހައްމަދު އަމީތު ވިދާޅުވީ ސަރުކާރުން ބޮޑު ދެ ތިން ޕްރޮޖެކްޓެއް ކުރިއަށް ގެންދަނީ ގައުމު ވިއްކާލައިގެން ކަމަށާއި މިއަދު ދައުލަތުގެ ދަރަނި ހުރި ގޮތަށް ބަލާއިރު 2020 އަށް ދާއިރު ދިވެހި ދައުލަތް ވެގެންދާނީ ބަގުރޫޓްވެފައިވާ ދައުލަތަކަށް ކަމަށެވެ.\nލޯނު ނަގައިގެން ކުރަން ފަށާފައިވާ މަސައްކަތްތައް ވެސް މިޖެހެނީ ދައުލަތުގެ ބަޖެޓުން ހަރަދުކޮށްގެން ކުރަން ކަމަށް އަމީތު ވިދާޅުވި އެވެ. ލޯނު އަދާކުރުމަށް ރިކަރަންޓް ހަރަދުގެ 8.9 ޕަސެންޓް ބޭނުންކުރަން ނިންމާފައިވާ އިރު އެއީ މި އަހަރާ އަޅައިބަލާއިރު 13.5 ޕަސެންޓް އިތުރު އަދަދެކެވެ.\n"މާނައަކީ މިނަގާ ލޯނުތަކުން ސަލާމަތްވުމަށްޓަކައި މިކުރާ ހަރަދުތަކުގެ ސަބަބުން ވެސް އަޅުގަނޑުމެންގެ އިގްތިސާދަށް އޭގެ ނޭދެވޭ އަސަރު ކުރޭ. މި ލޯންތަކުގެ ސަބަބުން ރިކަރަންޓް ހަރަދު ބޮޑުވެގެންދޭ. ރިކަރަންޓް ހަރަދު ބޮޑުވެގެން ދިޔައީމަ ގައުމުގެ ތަރައްގީ އަށް ކުރަންޖެހޭ ހޭދަ ކޮމްޕްރެމައިޒް ކުރަންޖެހޭ،" އަމީތު ވިދާޅުވި އެވެ.\nޕީޕީއެމްގެ ވެރިކަމުގެ ތިން އަހަރުގެ ތެރޭގައި ބަޖެޓްގެ ތިލަފަތް ހަމަކޮށް އަނެއް ދެ އަހަރަކީ ބަޖެޓް އަރަނި ކުރާނެ ދެ އަހަރު ކަމަށް ރައީސް ޔާމީން ވައުދުވެފައިވީ ނަމަވެސް، ތިން ވަނަ އަހަރު ފެށުނު އިރު ވެސް ބަޖެޓު ދަރަނިވެފައިވާ ކަމަށް ވެސް އަމީތު ވިދާޅުވި އެވެ.\nއާމްދަނީގެ 71 ޕަސެންޓަކީ އެކިއެކި ޓެކްސްތައް ކަމަށާއި އޭގެ މާނައަކީ ދައުލަތް ހިންގަނީ ރައްޔިތުންނާއި ވިޔަފާރިވެރިންގެ އަތުން ފައިސާ ހޯދައިގެން ކަމަށް އަމީތު ވިދާޅުވި އެވެ.\n"އިމްޕޯޓް ޑިއުޓީ އެބައޮތް. ވިޔަފާރީގެ ފައިދާ އިން ނެގޭ ޓެކްސް އެބަ އޮތް. ޖީއެސްޓީ، ޓީޖީއެސްޓީ އެބައޮތް. ރިސޯޓް ކުލިން ލިބޭ ފައިސާ އެބައޮތް. މިހެން ގޮސް ހުރިހާ ދާއިރާއަކުން އާމްދަނީ ހޯދުމަށް އޮތް އިރު އަޅުގަނޑަކަށް މި ބަޖެޓަކުން ނުފެނޭ އާމްދަނީ ހޯދުމުގެ އާ ސިނާއަތެއް،" އަމީތު ވިދާޅުވި އެވެ.\nކިނބިދޫ ދާއިރާގެ މެމްބަރު އަބްދުﷲ ރިޔާޒު ވިދާޅުވީ ޓްރެފިކް ޖޫރިމަނާތަކުން ބޮޑު އެއްޗެއް ލިބޭނެ ކަމަށް ބަޖެޓުގައި ހިމަނާފައިވުމުން ކޮންމެ ގޮތެއް ހަދާފައި ވެސް ބޭނުންވަނީ ދައުލަތަށް ފައިސާ ހޯދަންކަން ހާމަވާ ކަމަށާއި ނަމަވެސް ސަރުކާރަކުން ކުރަންޖެހޭނެ ކަމަކީ ޕާކްކުރާނެ ގޮތްތައް ހަމަޖައްސައި ދިނުން ކަމަށް ވިދާޅުވި އެވެ.\nބަޖެޓަށް ބަލާއިރު ފެންނަނީ ރައްޔިތުންގެ ތާއީދު ހޯދުމަށް ބިންގާ އެޅުން ފަދަ ޕްރޮޖެކްޓްތަކަށް އަމާޒު ކޮށްފައިވާތަން ކަމަށެވެ.\nރާއްޖެ އިން ބޭރަށް ކިޔަވަންދާ ސްކޮލާޝިޕް މަދު ކުރުމަށް ބަޖެޓުގައި ހިމަނާފައިވުމަކީ ކަންބޮޑުވާ ކަމެއްކަމަށް ރިޔާޒު ވިދާޅުވި އެވެ.\nފުވައްމުލަކު މެދު ދާއިރާގެ މެމްބަރު އަލީ ޝާހް ވިދާޅުވީ މިދިޔަ އަހަރަށް ހުށައަޅާފައިވާ ބަޖެޓަކީ ކުރަންވާ ވަރަށް ދިރާސާ ނުކޮށް ހުށަހަޅާފައިވާ ބަޖެޓެއް ކަމަށެވެ.\nޕީޕީއެމްގެ މެނިފެސްޓޯ ތަންފީޒް ކުރުމުގެ 20 ޕަސެންޓް ވެސް ކުރިއަށް ނުގެންދެވޭ ކަމަށް ވިދާޅުވެ ޝާހް ވިދާޅުވީ އެސްއީޒެޑާއި ތެޔޮ ހޯދުން ފަދަ ޕްރޮޖެކްޓްތައް ހިންގަން ބަޖެޓްކޮށްފައިވާ ތަން ނުފެންނަ ކަމަށެވެ.\nއިތުރު ލިޔުންތައް އިގްތިސާދު ރައްޔިތުންގެ މަޖިލިސް އިދިކޮޅު ފަރާތްތައް ދައުލަތުގެ ބަޖެޓް 2018 ދައުލަތުގެ ބަޖެޓް މެމްބަރު މުހައްމަދު އަމީތު މެމްބަރު އަބްދުﷲ ރިޔާޒް (ތިމަރަފުށި)


ކޯވިޑް-19 ދިފާޢު: އިތުރު 2459 މީހުން ވެކްސިންގެ2ޑޯޒް ފުރިހަމަކޮށްފި ކޯވިޑް-19 ދިފާޢު: އިތުރު 2459 މީހުން ވެކްސިންގެ2ޑޯޒް ފުރިހަމަކޮށްފި\nރާއްޖޭގައި ކޯވިޑް-19ގެ ވެކްސިންގެ 2ވަނަ ޑޯޒް އިތުރު 2،459 މީހަކު ފުރިހަމަކޮށްފިއެވެ.\nކޯވިޑް ވެކްސިންގެ2ޑޯޒް ފުރިހަމަކުރި މީހުންގެ ޢަދަދު މިހާރު ވަނީ އެއް ލައްކަ ސާޅިސް ފަސްހާހަށްވުރެ މައްޗަށް އަރާފައެވެ.\nހެލްތު ޕްރޮޓެކްޝަން އެޖެންސީ (އެޗް.ޕީ.އޭ)ގެ ތަފާސްހިސާބުތައް ދައްކާގޮތުން ކޯވިޑް-19އިން ދިފާޢުވުމަށް ވެކްސިންގެ 2ވަނަ ޑޯޒް ޖެހި 2،459 މީހުންގެ ތެރޭގައި މާލޭ ސަރައްޙައްދުން ވެކްސިން ޖެހި 395 މީހުން ހިމެނެއެވެ. އަދި އަތޮޅުތަކުން 2،064 މީހަކު ވަނީ ވެކްސިންގެ ދެވަނަ ޑޯޒް ޖަހާފައެވެ. މިއާއެކު ވެކްސިންގެ ދެ ޑޯޒް ފުރިހަމަ ކުރި މީހުންގެ ޖުމްލަ ޢަދަދު ވަނީ 145،372އަށް އަރާފައެވެ.\nވޭތުވެދިޔަ 24 ގަޑިއިރުގެ ތެރޭގައި ވެކްސިންގެ ފުރަތަމަ ޑޯޒް 362 މީހުން ވަނީ ޖަހާފައެވެ. އޭގެ ތެރޭގައި މާލޭއިން ވެކްސިންގެ ފުރަތަމަ ޑޯޒް ޖެހި 201 މީހަކާއި، އަތޮޅުތަކުން ވެކްސިން ޖެހި 161 މީހެއް ހިމެނެއެވެ. ރާއްޖެއިން ވެކްސިންގެ ފުރަތަމަ ޑޯޒް ޖެހި މީހުންގެ ޖުމުލަ ޢަދަދު މިހާރު ވަނީ 303،336އަށް އަރާފައެވެ.\nމާލެ ސަރަހައްދުގައި ޢުމުރުން 18 އަހަރާއި 60 އަހަރާ ދެމެދުގެ މީހުންނަށް ސިނޯފާމް ވެކްސިނާއި ކޮވިޝީލްޑް ވެކްސިން ޖަހަމުން އަންނައިރު، މާލެއާއި ވިލިމާލެ އަދި ހުޅުމާލެ ހިމެނޭހެން 11 ސެންޓަރެއްގައި ވެކްސިން ދިނުން ކުރިއަށްދެއެވެ. އަދި ގޭގެއަށް ގޮސްގެން ވެކްސިން ދިނުމަށް4މޮބައިލް ޓީމް ޙަރަކާތްތެރިވަމުން އަންނައިރު، އަތޮޅުތަކުގައި 240 ވެކްސިން ސެންޓަރުން އަންނަނީ ވެކްސިންދެމުންނެވެ.